Diari Oficial de la Generalitat Valenciana


Sumari del DOGV 9538, del 21-02-2023 (2023/1699)

DECRET 15/2023, de 17 de febrer, del Consell, pel qual s'estableix per a la Comunitat Valenciana el currículum del cicle formatiu de grau mitjà corresponent al títol de tècnic o tècnica en Manteniment i Control de la Maquinària de Vaixells i Embarcacions.
---------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2023/02/17/15/dof/vci/html**

### Dades del document

Número de DOGV
:   9538

Data del DOGV
:   21-02-2023

Secció del DOGV
:   I. DISPOSICIONS GENERALS

Número del document
:   2023/1699


Data del document
:   17-02-2023

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * formació professional
    * ensenyament professional
    * títol d'estudis
    * legislació

DECRET 15/2023, de 17 de febrer, del Consell, pel qual s'estableix per a la Comunitat Valenciana el currículum del cicle formatiu de grau mitjà corresponent al títol de tècnic o tècnica en Manteniment i Control de la Maquinària de Vaixells i Embarcacions. [2023/1699]  
ÍNDEX  
Preàmbul  
Article 1. Objecte i àmbit d'aplicació  
Article 2. Currículum  
Article 3. Organització i distribució horària  
Article 4. Mòdul professional: Formació en centres de treball  
Article 5. Espais i equipament  
Article 6. Professorat  
Article 7. Docència en anglés  
Article 8. Autonomia dels centres  
Article 9. Requisits dels centres per a impartir aquests ensenyaments  
Article 10. Avaluació, promoció i acreditació  
Article 11. Adaptació als distints tipus i destinataris de l'oferta educativa  
Article 12. Acreditació del professorat de centres privats o de centres públics de titularitat diferent de l'Administració educativa  
Disposició addicional primera. Autorització de centres docents  
Disposició addicional segona. Incidència en les dotacions de despesa  
Disposició transitòria única. Efectes acadèmics.  
Disposició derogatòria única. Derogació normativa  
Disposició final primera. Aplicació i desplegament  
Disposició final segona. Entrada en vigor  
ANNEX I. Mòduls professionals  
ANNEX II. Seqüenciació i distribució horària dels mòduls professionals  
ANNEX III. Professorat  
ANNEX IV. Currículum mòdul professional: Anglés tècnic II-M  
ANNEX V. Espais mínims  
ANNEX VI. Titulacions acadèmiques requerides per a la impartició dels mòduls professionals que conformen el cicle formatiu en centres de titularitat privada, o d'administracions diferents de l'educativa  
  
  
  
PREÀMBUL  
  
L'Estatut d'Autonomia de la Comunitat Valenciana, estableix en l'article 53 que és de competència exclusiva de la Generalitat la regulació i administració de l'ensenyament en tota la seua extensió, nivells i graus, modalitats i especialitats, en l'àmbit de les seues competències, sense perjuí del que disposa l'article vint-i-set de la Constitució Espanyola i en les lleis orgàniques que, conforme a l'apartat u del seu article vuitanta-u, la desenvolupen. D'altra banda, l'article 49.1.3a de l'Estatut d'Autonomia de la Comunitat Valenciana, atorga competència exclusiva a la Generalitat pel que fa al procediment administratiu derivat de les particularitats del dret substantiu valencià.  
  
Una vegada aprovat i publicat en el Boletín Oficial del Estado el Reial decret 1072/2012, de 13 de juliol, pel qual s'estableix el títol de tècnic o tècnica en Manteniment i Control de la Maquinària de Vaixells i Embarcacions i se'n fixen els ensenyaments mínims, els continguts bàsics del qual representen el 50 per cent de la durada total del currículum d'aquest cicle formatiu, establida en 2000 hores, en virtut del que els articles 6.2, 6.3, 39.4 i 39.6 de la Llei orgànica 2/2006, de 3 de maig, d'Educació modificada per la Llei orgànica 3/2020 de 29 de desembre; i el capítol I del títol I del Reial decret 1.147/2011, de 29 de juliol, pel qual s'estableix l'ordenació de la formació professional del sistema educatiu, tenint en compte els aspectes definits en la normativa anteriorment mencionada, escau establir el currículum complet d'aquests nous ensenyaments de Formació Professional inicial vinculats al títol esmentat en l'àmbit d'aquesta comunitat autònoma, ampliant i contextualitzant els continguts dels mòduls professionals, respectant el perfil professional d'aquest, per a donar resposta als reptes i a les circumstàncies actuals del sistema educatiu i laboral, i tot això justifica la necessitat de la publicació de la present norma.  
  
  
El present Decret s'ha elaborat de manera coherent, amb la normativa estatal, de la Unió Europea i la de la Comunitat Valenciana, amb la intenció de mantindre un marc normatiu estable, predictible, integrat i clar, donant compliment amb això al principi de seguretat jurídica.  
  
Es completa així eficaç i eficientment, el marc legal establit pel Reial decret 1072/2012, de 13 de juliol, que estableix l'esmentat títol i els seus ensenyaments mínims, introduint la regulació adequada i imprescindible, que estableix les obligacions necessàries a fi d'atendre l'objectiu que es pretén aconseguir, seguint el principi de proporcionalitat.  
En aplicació del principi de transparència, s'ha donat publicitat a la iniciativa normativa i als documents propis del procés d'elaboració, s'ha sotmés l'expedient a informació i audiència pública, i s'ha publicat l'anunci corresponent en el Diari Oficial de la Generalitat Valenciana en compliment de l'article 133 de la Llei 39/2015, d'1 d'octubre, del procediment administratiu comú de les administracions públiques.  
  
Per tot l'anterior, l'elaboració i tramitació d'aquesta norma s'ha realitzat respectant els principis de bona regulació de caràcter essencial el nostre ordenament jurídic.  
La implantació del currículum objecte de regulació del present decret del Consell tingué lloc en el curs escolar 2016-2017, per als ensenyaments (mòduls professionals) seqüenciats en el curs primer de l'Annex II del present Decret del Consell i en el curs 2017-2018, per als ensenyaments (mòduls professionals) seqüenciats en el segon curs del mencionat Annex II. Simultàniament, en els mateixos cursos acadèmics, deixaren d'impartir-se els corresponents al primer i segon curs dels ensenyaments establits per a l'obtenció del títol de tècnic o tècnica en Operació, Control i Manteniment de Màquines i Instal·lacions del Vaixell, emparat per la Llei orgànica 1/1990, de 3 d'octubre, d'ordenació general del sistema educatiu.  
L'alumnat que, en finalitzar el curs escolar 2015/2016, complia les condicions requerides per a cursar els ensenyaments del segon curs del títol de tècnic o tècnica en Operació, Control i Manteniment de Màquines i Instal·lacions del Vaixell emparat per la LOGSE, i que no haguera superat algun dels mòduls professionals del primer curs del corresponent cicle formatiu els ensenyaments del qual se substitueixen d'acord amb allò que s'ha indicat en la disposició addicional primera del present Decret del Consell, va disposar de dos convocatòries en cada un dels dos anys successius per a poder superar els mòduls professionals esmentats, sempre amb el límit màxim de convocatòries pendents de realitzar per l'interessat, que estableix la normativa vigent en cada un dels règims d'impartició dels ensenyaments de Formació Professional.  
  
Transcorregut el període esmentat, en el curs escolar 2018/2019, se li aplicaren les convalidacions, per als mòduls superats, establides en l'article 14 del Reial decret 1072/2012, de 13 de juliol, pel qual s'estableix el títol de tècnic o tècnica en Manteniment i Control de la Maquinària de Vaixells i Embarcacions, o norma bàsica que el substituïsca, regulat per la Llei orgànica 2/2006, de 3 de maig, d'educació.  
A l'alumnat que, al finalitzar el curs escolar 2015/2016, no complia les condicions requerides per a cursar els ensenyaments del segon curs del títol de tècnic o tècnica en Operació, Control i Manteniment de Màquines i Instal·lacions del Vaixell emparat per la LOGSE, s'aplicaren les convalidacions establides en l'article 14 del Reial decret 1072/2012, de 13 de juliol, pel qual s'estableix el títol de tècnic o tècnica en Manteniment i Control de la Maquinària de Vaixells i Embarcacions, o norma bàsica que el substituïsca, regulat per la LOE.  
  
L'alumnat que, en finalitzar el curs escolar 2016/2017, no complia, per no haver superat algun dels mòduls professionals del segon curs, les condicions requerides per a obtindre el títol de tècnic o tècnica en Operació, Control i Manteniment de Màquines i Instal·lacions del Vaixell emparat per la LOGSE, va disposar de dues convocatòries en cadascun dels dos cursos successius per a poder superar els dits mòduls professionals, a excepció del mòdul de Formació en centres de treball per al que va disposar d'un curs escolar suplementari, sempre amb el límit màxim de convocatòries pendents de realitzar per l'interessat, que estableix la normativa vigent en cada un dels règims d'impartició dels ensenyaments de Formació Professional. A l'alumnat que, transcorregut aquest període, no haguera obtingut el corresponent títol, s'aplicaren les convalidacions, per als mòduls superats, establides en l'article 14 del 1072/2012, de 13 de juliol, pel qual s'estableix el títol de tècnic o tècnica en Manteniment i Control de la Maquinària de Vaixells i Embarcacions, o norma bàsica que el substituïsca, regulat per la Llei orgànica 2/2006, de 3 de maig, d'educació.  
  
S'ha prestat especial atenció a les àrees prioritàries definides legalment, per mitjà de la definició de continguts de prevenció de riscos laborals, que permeten que tot l'alumnat puga obtindre el certificat de tècnic o tècnica en Prevenció de Riscos Laborals, Nivell Bàsic, expedit d'acord amb el que disposa el Reial decret 39/1997, de 17 de gener, pel qual s'aprova el Reglament dels Serveis de Prevenció, i incorporant en el currículum formació en la llengua anglesa per a facilitar la seua mobilitat professional a qualsevol país europeu.  
  
Aquest currículum requereix una posterior concreció en les programacions que l'equip docent ha d'elaborar, les quals han d'incorporar el disseny d'activitats d'aprenentatge i el desenvolupament d'actuacions flexibles que, en el marc de la normativa que regula l'organització dels centres, possibiliten adequacions particulars del currículum en cada centre docent d'acord amb els recursos disponibles, sense que en cap cas supose la supressió d'objectius que afecten la competència general del títol.  
Finalment, s'ha establit el procediment per a l'acreditació docent del professorat de centres privats o públics de titularitat diferent de l'administració educativa.  
Fent ús de les competències de l'article 53 de l'Estatut d'Autonomia de la Comunitat Valenciana, oït el Consell Valencià de Formació Professional, consultats els agents socials, amb informe favorable de la direcció general de Pressupostos, amb informe de l'Advocacia General de la Generalitat, a proposta de la consellera d'Educació, Cultura i Esport, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 17 de febrer de 2023,  
  
DECRETE  
  
Article 1. Objecte i àmbit d'aplicació  
1. El present Decret del Consell té per objecte establir el currículum del cicle formatiu de grau mitjà vinculat al títol de tècnic o tècnica en Manteniment i Control de la Maquinària de Vaixells i Embarcacions, tenint en compte les característiques socioproductives, laborals i educatives de la Comunitat Valenciana. A aquest efecte, la identificació del títol, el perfil professional que ve expressat per la competència general, les competències professionals, personals i socials i la relació de qualificacions i, si és el cas, les unitats de competència del Catàleg Nacional de Qualificacions Professionals, així com l'entorn professional i la prospectiva del títol en el sector o sectors són els que es defineixen en el títol de tècnic o tècnica en Manteniment i Control de la Maquinària de Vaixells i Embarcacions, determinat en el Real decreto 1072/2012, de 13 de juliol, pel qual s'estableix el mencionat títol i els seus ensenyaments mínims.  
2. El que disposa aquest Decret del Consell serà aplicable en els centres docents que desenvolupen els ensenyaments del cicle formatiu de grau mitjà de tècnic o tècnica en Manteniment i Control de la Maquinària de Vaixells i Embarcacions, ubicats en l'àmbit territorial de la Comunitat Valenciana.  
  
Article 2. Currículum  
1. La duració total del currículum d'aquest cicle formatiu, inclosa tant la càrrega lectiva dels seus mòduls professionals com la càrrega lectiva reservada per a la docència en anglés, és de 2.000 hores.  
2. Els seus objectius generals, els mòduls professionals, així com les orientacions pedagògiques, són els que s'estableixen per a cadascun d'ells en el Reial decret 1072/2012, de 13 de juliol.  
3. Els continguts, els resultats d'aprenentatge i els seus criteris d'avaluació, d'aquests mòduls professionals s'estableixen en l'Annex I del present Decret del Consell.  
  
Article 3. Organització i distribució horària  
La impartició dels mòduls professionals d'aquest cicle formatiu, quan s'oferisca en règim presencial ordinari, s'organitzarà en dos cursos acadèmics. La seqüenciació en cada curs acadèmic, la seua càrrega lectiva completa i la distribució horària setmanal es concreten en l'Annex II del present Decret del Consell.  
  
Article 4. Mòdul professional: Formació en centres de treball  
El Mòdul professional de Formació en centres de treball es realitzarà, amb caràcter general, en el tercer trimestre del segon curs.  
  
Article 5. Espais i equipament  
1. Els espais mínims que han de reunir els centres educatius per a permetre el desenvolupament dels ensenyaments d'aquest cicle formatiu, complint la normativa sobre prevenció de riscos laborals, així com la normativa sobre seguretat i salut en el lloc de treball, són els establits en l'Annex V d'aquest Decret del Consell.  
2. Els espais formatius establits poden ser ocupats per diferents grups d'alumnat que cursen el mateix o altres cicles formatius o etapes educatives, i no necessàriament han de diferenciar-se per mitjà de tancaments.  
3. L'equipament, a més de ser el necessari i suficient per a garantir l'adquisició dels resultats d'aprenentatge i la qualitat de l'ensenyament a l'alumnat segons el sistema de qualitat adoptat, haurà de complir les condicions següents:  
a) Els equips, màquines i material anàleg que s'empre disposaran de la instal·lació necessària perquè funcionen correctament, i compliran les normes de seguretat i de prevenció de riscos i totes les altres que siguen aplicables.  
b) La seua quantitat i característiques haurà d'estar en funció del nombre d'alumnes i permetre l'adquisició dels resultats d'aprenentatge, tenint en compte els criteris d'avaluació i els continguts que s'inclouen en cada un dels mòduls professionals que s'impartisquen en els espais mencionats.  
  
Article 6. Professorat  
1. Els aspectes referents a les especialitats del professorat amb atribució docent en els mòduls professionals del cicle formatiu de grau mitjà en Manteniment i Control de la Maquinària de Vaixells i Embarcacions indicats en el punt 2 de l'article 2 del present Decret del Consell, segons el que preveu la normativa estatal de caràcter bàsic, són els establits actualment en l'Annex III A) del Reial decret 1072/2012, de 13 de juliol.  
En l'Annex III del present Decret del Consell es determinen les especialitats i, si és el cas, els requisits de formació inicial del professorat amb atribució docent en el Mòdul professional d'Anglés tècnic inclòs en l'article 7.  
2. Per tal de garantir la qualitat d'aquests ensenyaments, per a poder impartir els mòduls professionals que conformen el cicle formatiu, el professorat dels centres docents no pertanyents a l'administració educativa, ubicats en l'àmbit territorial de la Comunitat, han de tenir la corresponent titulació acadèmica que s'indica en l'Annex VI del present Decret del Consell i a més acreditar la formació pedagògica i didàctica a què fa referència l'article 100.2 de la LOE. La titulació acadèmica universitària requerida s'adaptarà a la seua equivalència de grau / màster universitari. En tot cas, s'exigirà que els ensenyaments conduents a les titulacions esmentades engloben els objectius dels mòduls professionals i, si aquests objectius no hi estan inclosos, a més de la titulació haurà d'acreditar-se, mitjançant «certificació», una experiència laboral de, almenys, tres anys en el sector vinculat a la família professional, realitzant activitats productives en empreses relacionades implícitament amb els resultats d'aprenentatge.  
  
Article 7. Docència en anglés  
1. A fi que l'alumnat conega la llengua anglesa, en els seus vessants orals i escrit, que li permeta resoldre situacions que impliquen la producció i comprensió de textos relacionats amb la professió, conéixer els avanços d'uns altres països, realitzar propostes d'innovació en el seu àmbit professional i facilitar la seua mobilitat a qualsevol país europeu, el currículum d'aquest cicle formatiu la incorpora de manera integrada en dos mòduls professionals entre els que componen la totalitat del cicle formatiu.  
2. Aquests mòduls seran impartits de manera voluntària pel professorat que hi tinga atribució docent que, a més, posseïsca l'habilitació lingüística en anglés d'acord amb la normativa aplicable a la Comunitat Valenciana. A fi de garantir que l'ensenyament en anglés s'impartisca en els dos cursos acadèmics del cicle formatiu de forma continuada es triaran mòduls professionals d'ambdós cursos i els mòduls susceptibles de ser impartits en llengua anglesa són els relacionats amb les unitats de competència incloses en el títol.  
3. Com a conseqüència de la major complexitat que suposa la transmissió i recepció d'ensenyaments en una llengua diferent de la materna, els mòduls professionals impartits en llengua anglesa incrementaran la seua càrrega horària lectiva, en dos hores setmanals per al mòdul que s'impartisca en el primer curs i dos hores per al que es desenvolupe durant el segon curs. A més, el professorat que impartisca aquests mòduls professionals tindrà assignades en el seu horari individual tres hores setmanals de les complementàries al servei del centre per a la seua preparació.  
4. Si no es compleixen les condicions anteriorment indicades, amb caràcter excepcional i de manera transitòria, els centres autoritzats per a impartir el cicle formatiu, en el marc general del seu projecte educatiu, concretaran i desenvoluparan el currículum del cicle formatiu augmentant en dues hores setmanals la càrrega horària del mòdul professional 0156. Anglés i incloent un mòdul d'Anglés tècnic en el segon curs la llengua del qual vehicular serà l'anglés, amb una càrrega horària de dos hores setmanals. El currículum d'aquest mòdul d'Anglés tècnic es concreta en l'Annex IV.  
  
Article 8. Autonomia dels centres  
1. Els centres educatius disposaran, de conformitat amb la normativa aplicable en cada cas, de la necessària autonomia pedagògica, d'organització i de gestió econòmica per al desenvolupament dels ensenyaments i la seua adaptació a les característiques concretes de l'entorn socioeconòmic, cultural i professional.  
2. En el marc general del projecte educatiu, i depenent de les característiques del seu entorn productiu, els centres autoritzats per a impartir el cicle formatiu concretaran i desenvoluparan el currículum per mitjà de l'elaboració del projecte curricular del cicle formatiu i de les programacions didàctiques de cada un dels seus mòduls professionals, en els termes establits en aquest Decret del Consell, potenciant o creant la cultura de prevenció de riscos laborals en els espais on s'impartisquen els diferents mòduls professionals, així com una cultura de respecte ambiental, treball de qualitat realitzat d'acord amb les normes de qualitat, creativitat, innovació i igualtat de gèneres.  
3. La conselleria amb competències en aquests ensenyaments de Formació Professional afavorirà l'elaboració de projectes d'innovació, així com de models de programació docent i de materials didàctics que faciliten al professorat el desenvolupament del currículum.  
4. Els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la conselleria amb competències en aquests ensenyaments de Formació Professional, sense que, en cap cas, s'imposen aportacions a l'alumnat ni exigències per a aquella.  
  
Article 9. Requisits dels centres per a impartir aquests ensenyaments  
Tots els centres de titularitat pública o privada ubicats en l'àmbit territorial de la Comunitat Valenciana que oferisquen ensenyaments conduents a l'obtenció del títol de tècnic o tècnica en Manteniment i Control de la Maquinària de Vaixells i Embarcacions, s'ajustaran al que estableix la Llei orgànica 2/2006, de 3 de maig, d'educació, i les normes que la despleguen i, en tot cas, hauran de complir els requisits que s'estableixen en l'article 46 del Reial decret 1147/2011, de 29 de juliol, a més del que estableix el Reial decret 1072/2012, de 13 de juliol i normes que el despleguen.  
  
Article 10. Avaluació, promoció i acreditació  
Per a l'avaluació, promoció i acreditació de la formació establida en aquest Decret del Consell caldrà ajustar-se a les normes que expressament dicte la conselleria amb competències en aquests ensenyaments de Formació Professional.  
  
Article 11. Adaptació als distints tipus i destinataris de l'oferta educativa  
La conselleria amb competències en aquests ensenyaments de Formació Professional, podrà realitzar ofertes formatives, d'aquest cicle formatiu, adaptades a les necessitats específiques de col·lectius desfavorits o amb risc d'exclusió social i adequar els ensenyaments del cicle a les característiques dels diversos tipus d'oferta educativa, a fi d'adaptar-se a les característiques dels destinataris.  
  
Article 12. Acreditació del professorat de centres privats o de centres públics de titularitat diferent de l'Administració educativa  
1. El professorat dels centres de titularitat privada o de titularitat pública d'una altra administració diferent de l'educativa que, en la data d'entrada en vigor d'aquest Decret del Consell, no tinga els requisits acadèmics exigits en l'article 6 del present Decret del Consell podrà impartir els corresponents mòduls professionals que conformen el present currículum si es troben en algun dels supòsits següents:  
  
a) Professorat que haja impartit docència en els centres especificats en l'enunciat d'aquest article, sempre que disposara per a això dels requisits acadèmics requerits, durant un període de dos cursos acadèmics complets o, a falta d'això, dotze mesos en períodes continus o discontinus, dins dels quatre cursos anteriors a l'entrada en vigor del present Decret del Consell, en el mateix mòdul professional inclòs en un cicle formatiu emparat per la LOGSE que siga objecte de la convalidació establida en l'Annex IV del Reial decret 1072/2012, de 13 de juliol. L'acreditació docent corresponent podrà sol·licitar-se durant un any a l'entrada en vigor del present Decret del Consell.  
  
b) Professorat que dispose d'una titulació acadèmica universitària i de la formació pedagògica i didàctica requerida, i a més acredite una experiència laboral, com a mínim, de tres anys en el sector vinculat a la família professional, realitzant activitats productives o docents en empreses relacionades implícitament amb els resultats d'aprenentatge del mòdul professional.  
2. El procediment que s'ha de seguir per a obtindre l'acreditació docent establida en aquesta disposició addicional serà el següent:  
El professorat que considere reunir els requisits necessaris, ho sol·licitarà a la corresponent direcció territorial amb competències en educació, adjuntant la documentació següent:  
- Fotocòpia compulsada del títol acadèmic oficial.  
- Documents que justifiquen el compliment dels requisits indicats en l'apartat a o b) d'aquesta disposició addicional.  
3. La persona titular de la direcció territorial, amb un informe previ del seu Servei d'Inspecció d'Educació, elevarà proposta de resolució davant de l'òrgan administratiu competent en matèria d'ordenació d'aquests ensenyaments de Formació Professional, de la conselleria amb competències en matèria d'educació, que dictarà una resolució individualitzada respecte d'això. Contra la resolució, i segons el previst a l'article 122.1 in fine de la Llei 39/2015, d'1 d'octubre, del procediment administratiu comú de les administracions públiques, la persona interessada podrà presentar recurs d'alçada, en el termini d'un mes des de la seua notificació, davant de la Secretària Autonòmica de què depenga el mencionat òrgan administratiu competent, aspecte que haurà de constar en la mencionada resolució. Aquestes resolucions quedaran inscrites en un registre creat a aquest efecte.  
Transcorregut aquest termini sense haver-se interposat el recurs, la resolució serà ferma amb caràcter general.  
Si l'acte no fora exprés el sol·licitant i altres possibles interessats podran interposar recurs d'alçada en qualsevol moment a partir de l'endemà d'aquell en què, d'acord amb la seua normativa específica, es produïsquen els efectes del silenci administratiu  
  
  
  
DISPOSICIONS ADDICIONALS  
  
Primera. Autorització de centres docents  
Tots els centres de titularitat pública o privada ubicats en l'àmbit territorial de la Comunitat Valenciana que, en la data d'entrada en vigor d'aquest Decret del Consell, tinguen autoritzats ensenyaments conduents a l'obtenció del títol de tècnic o tècnica en Operació, Control i Manteniment de Màquines i Instal·lacions del Vaixell, emparat per la LOGSE, queden autoritzats per a impartir els ensenyaments conduents a l'obtenció del títol de tècnic o tècnica en Manteniment i Control de la Maquinària de Vaixells i Embarcacions, emparat per la LOE.  
  
  
Segona. Incidència en les dotacions de despesa  
La implementació i posterior desplegament d'aquest Decret del Consell haurà de ser atesa amb els mitjans personals i materials de la conselleria competent en aquests ensenyaments de Formació Professional, en la quantia que prevegen els corresponents pressupostos anuals.  
  
  
DISPOSICIÓ TRANSITÒRIA  
  
Única. Efectes acadèmics  
Els efectes acadèmics derivats d'aquest decret del Consell per a l'alumnat que ha cursat aquests ensenyaments s'entendran referits a partir del començament dels processos d'escolarització del curs 2016-2017.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions que del mateix rang o d'un rang inferior s'oposen al que estableix la present norma.  
  
  
DISPOSICIONS FINALS  
  
Primera. Aplicació i desplegament  
S'autoritza la persona que tinga la titularitat de la conselleria competent en matèria educativa perquè dicte totes les disposicions que siguen necessàries per a l'aplicació i desplegament del que disposa el present Decret del Consell.  
  
Segona. Entrada en vigor  
Aquest Decret del Consell entrarà en vigor l'endemà de ser publicat en el Diari Oficial de la Generalitat Valenciana.  
  
Orihuela, 17 de febrer de 2023  
  
El president de la Generalitat,  
XIMO PUIG I FERRER  
  
La consellera d'Educació, Cultura i Esport,  
RAQUEL TAMARIT IRANZO  
  
  
  
ANNEX I  
Mòduls professionals  
  
1. Mòdul professional: Manteniment de la planta propulsora i maquinària auxiliar.  
Codi: 1172  
  
A. Resultats d'aprenentatge i criteris d'avaluació:  
1. Efectua la preparació de la posada en marxa de la planta propulsora i la maquinària auxiliar, verifica la funcionalitat dels seus elements i circuits auxiliars i aplica les seqüències establides en equips reals i/o simulats.  
Criteris d'avaluació:  
a) S'han identificat les condicions i els paràmetres de funcionament dels circuits de subministrament energètic i de fluids i s'ha utilitzat la documentació tècnica.  
b) S'ha preparat el transvasament de combustible i s'ha tingut en compte l'estabilitat del vaixell i complit la normativa establida.  
c) S'ha comprovat que les depuradores de combustible i oli funcionen amb eficàcia i seguretat i s'han ajustat els seus paràmetres de funcionament en cas necessari.  
d) S'ha verificat que els compressors d'aire funcionen amb eficàcia i seguretat i que s'han obtingut les pressions d'aire establides i s'han ajustat els seus paràmetres de funcionament en cas necessari.  
e) S'ha efectuat l'arrancada/parada dels equips de producció i distribució d'aigua i s'han aplicat els procediments establits i comprovat que els paràmetres de funcionament s'ajusten als valors establits.  
  
f) S'ha comprovat la disposició i l'operativitat dels elements i els serveis essencials per a iniciar la travessia (línia d'eixos, sistema de govern, sentines, llastos, ventilació i extracció en cambra de màquines, entre altres) i s'han aplicat mesures correctives.  
g) S'han comprovat els nivells de tancs i càrters, l'absència de pèrdues, la posició de les vàlvules i els valors de pressió i cabal dels circuits dels diferents serveis, i s'ha justificat la seua disposició per a l'arrancada de la planta propulsora.  
h) S'ha mostrat capacitat per al treball en equip.  
2. Efectua les operacions de posada en marxa/parada i control dels motors tèrmics i els seus sistemes auxiliars, aplica les seqüències establides en equips reals i/o simulats i justifica els rangs i els paràmetres requerits en cada fase del procés.  
Criteris d'avaluació:  
a) S'ha comprovat que la parada d'emergència per sobrevelocitat dels motors propulsors i auxiliars actua d'acord amb els paràmetres i la seqüència establits en la documentació tècnica.  
b) S'ha verificat que les unitats de gestió electrònica del sistema d'encesa i del sistema d'injecció compleixen les especificacions fixades pel fabricant.  
c) S'ha comprovat el funcionament dels sistemes de lubricació del motor i s'ha controlat que s'aconsegueixen les pressions mínimes exigides i verificat l'absència de fugues.  
d) S'ha verificat la refrigeració dels elements del motor, controlat la temperatura del refrigerant i comprovat la seua efectivitat a diferents règims de treball.  
e) S'han verificat els paràmetres de funcionament dels elements del sistema d'alimentació i comprovat la seua idoneïtat en les diferents fases de les operacions d'arrancada i parada del motor.  
f) S'ha rearmat el sistema de seguretats del motor després d'una parada d'emergència i aplicat els procediments establits.  
g) S'han efectuat els processos d'arrancada i parada d'un motor seguint la seqüència requerida, segons la mena de motor i el procediment establit.  
3. Efectua les operacions de posada en marxa/parada i maneig de plantes propulsores de vapor i turbines de gas, verifica la seua funcionalitat i aplica les seqüències establides en equips reals i/o simulats.  
  
Criteris d'avaluació:  
a) S'han relacionat els components essencials de les plantes propulsores de vapor amb les seues característiques i funcions.  
b) S'han relacionat els procediments establits per a l'encesa, l'operació, l'apagada i la incomunicació de la caldera amb la seqüència horària que permet dur-los a terme amb seguretat.  
c) S'han caracteritzat les operacions de comunicació de la caldera i de preparació de les turbines de vapor per a posar-les en funcionament, relacionant-les amb els procediments establits i complint les normes de seguretat.  
d) S'han relacionat els components essencials de les plantes propulsores de turbines de gas amb les seues característiques i funcions.  
e) S'ha efectuat la posada en marxa/parada de la turbina de gas i verificat que la seqüència, la temporalització i els valors dels paràmetres s'ajusten al que estableix la documentació tècnica.  
f) S'han efectuat la llavada, la refrigeració d'emergència i la posada en servei/retirada del sistema antigel d'una turbina de gas, s'han valorat els paràmetres per a determinar el moment de la seua aplicació i s'han complit els procediments establits.  
g) S'ha actuat davant d'un incendi a l'interior de l'embolcall o en el mòdul d'una turbina de gas i s'han detectat les seues indicacions i seguit els procediments establits.  
4. Realitza operacions de manteniment preventiu, predictiu i correctiu sobre equips de la planta propulsora i maquinària auxiliar, interpreta el pla de manteniment i segueix els procediments establits.  
  
Criteris d'avaluació:  
a) S'han definit la seqüència i els procediments de les operacions de manteniment de la planta propulsora i maquinària auxiliar, i s'han seguit les indicacions del pla de manteniment i la planificació de la travessia.  
  
b) S'ha realitzat la localització, el desmuntatge, el manteniment i el muntatge d'elements d'acord amb la documentació tècnica i s'han seleccionat els mitjans que s'han d'emprar.  
c) S'ha valorat l'estat dels elements en relació amb les especificacions de manteniment per a determinar el tipus d'intervenció que cal efectuar.  
d) S'han aplicat els serveis alternatius o d'emergència previstos durant les operacions de manteniment i s'han complit les normes de seguretat laboral i ambiental.  
e) S'han instal·lat components en els sistemes de transvasament i purificació de combustibles i olis d'embarcacions, d'acord amb les especificacions tècniques i els procediments establits, i s'ha complit la qualitat i la normativa de seguretat i ambiental.  
f) S'ha realitzat la instal·lació i el manteniment d'equips en els sistemes de conducció i proveïment d'aigües de l'embarcació i s'han ajustat els paràmetres necessaris per a garantir-ne l'operativitat i s'han complit les especificacions tècniques, amb la qualitat i la seguretat requerides.  
  
g) S'han realitzat les proves funcionals i de fiabilitat i s'han regulat els sistemes i verificat la restitució de la funcionalitat del conjunt.  
  
h) S'ha elaborat l'informe de l'avaria i utilitzat el procediment establit.  
5. Realitza operacions de manteniment preventiu i correctiu sobre motors de combustió interna, aplica els procediments establits, compleix la qualitat i la seguretat requerides i selecciona els útils i les eines adequats.  
Criteris d'avaluació:  
a) S'ha realitzat el desmuntatge/muntatge dels sistemes alternatius biela-pistó del motor, calibra les camises i substitueix els components sotmesos a desgast (segments i casquets, entre altres).  
b) S'ha verificat que la pressió de descàrrega del sistema de sobrealimentació del motor a diferents règims és la requerida, s'han comprovat les pèrdues, els sorolls i les vibracions anormals.  
c) S'ha realitzat el desmuntatge de culates, especejament, ajust de vàlvules i muntatge hermètic sobre el bloc del motor, s'ha verificat el seu estat i substituït les peces en mal estat.  
d) S'han netejat/canviat toveres, tarat injectors i calat la bomba d'injecció, d'acord amb les especificacions tècniques.  
e) S'ha desmuntat, verificat i muntat el cigonyal del motor d'una embarcació esportiva o d'esbarjo, i s'han comprovat i substituït coixinets.  
f) S'ha efectuat la posada a punt de la distribució del motor d'una embarcació esportiva o d'esbarjo, i s'han substituït les peces desgastades o trencades.  
g) S'ha desmuntat/muntat el sistema d'encesa d'un motor de gasolina i s'han ajustat els paràmetres per a obtindre les prestacions de funcionament establides.  
6. Manté sistemes de propulsió d'embarcacions auxiliars amb motors forabord, intraforabord i de raig d'aigua per a garantir-ne l'eficiència energètica, aplica els procediments establits en la documentació tècnica i utilitza els útils i les eines requerits.  
Criteris d'avaluació:  
a) S'han identificat sobre plànol, maqueta o equip real els components que configuren el sistema de propulsió d'una embarcació i s'han relacionat amb la funció que realitzen.  
b) S'han efectuat les operacions de posada en marxa, parada i parada d'emergència i s'han seguit els procediments que estableix la documentació tècnica per a comprovar-ne l'operativitat.  
c) S'han efectuat operacions de manteniment per a garantir l'eficiència energètica dels sistemes de propulsió, d'acord amb la documentació tècnica.  
d) S'han realitzat els ajustos de funcionament d'un sistema de propulsió de raig d'aigua (sistema de transmissió del motor, bomba hidràulica, cilindres hidràulics del servo, entre altres) i s'han complit els procediments establits i verificat els paràmetres de funcionament òptim.  
  
e) S'han reparat les avaries més freqüents que es produeixen en els sistemes de propulsió d'embarcacions (sistema elèctric, pèrdues de compressió, embragatges, desgastos de pinyó i corona de la cua, entre altres) i s'han utilitzat els procediments i les eines requerits.  
f) S'han realitzat les operacions de manteniment prèvies a una parada prolongada del motor i s'han seguit els procediments establits.  
  
g) S'ha verificat el funcionament dels sistemes, segons les condicions de qualitat i fiabilitat definides i se n'ha comprovat el comportament (sorolls, vibracions i anomalies) i realitzat els ajustos necessaris.  
  
h) S'han elaborat els informes tècnics de les reparacions, s'ha descrit la seqüència seguida, s'han identificat les peces reparades o substituïdes i s'ha utilitzat el vocabulari tècnic de manera precisa i clara.  
7. Prevé riscos laborals i mediambientals en els treballs de manteniment de la planta propulsora i motors auxiliars i interpreta i compleix les normes establides.  
Criteris d'avaluació:  
a) S'han identificat els riscos laborals de l'activitat i s'han relacionat les condicions d'operació amb la normativa d'aplicació.  
b) S'han aplicat les mesures de precaució durant l'execució de treballs d'operació i manteniment, segons la normativa i la documentació tècnica.  
c) S'han previst els mitjans de protecció individuals i col·lectius per a evitar factors de risc de caràcter personal.  
d) S'han dut a terme les actuacions de preparació, neteja i ordre posteriors a l'execució d'operacions de manteniment en la zona de treball i s'ha valorat el manteniment de les instal·lacions i els equips com a factor de prevenció de riscos.  
e) S'han valorat les normes d'higiene en el treball i les conseqüències de l'incompliment d'aquestes.  
f) S'ha respectat el sistema de recollida i eliminació selectiva de residus, així com els procediments d'emmagatzematge i manipulació de productes perillosos.  
g) S'han associat les causes d'un accident amb les mesures que s'han d'adoptar per a evitar la seua repetició.  
B. Continguts:  
a) Posada en marxa de la planta propulsora i maquinària auxiliar:  
Interpretació de plans i documentació tècnica dels equips i circuits auxiliars. Simbologia. Identificació de components sobre plans.  
  
Emmagatzemament, transvasament i tractament de combustibles, aigües i olis. Circuit de combustible: components. Combustibles líquids i gasosos: classificació i característiques. Precaucions durant la manipulació del combustible. Efectes sobre la salut. Normativa relacionada amb el maneig i emmagatzemament de combustible. Prevenció i lluita contra la contaminació per hidrocarburs. Olis lubricants: classificació i característiques. Additius. Circuits d'oli lubricant: components. Objectius de la lubricació. Greixos lubricants. Aplicacions. Anàlisi i tractament d'aigua per a motors i calderes.  
Comprovació dels sistemes de purificació i aclariment de combustibles i olis. Mètodes emprats per a la neteja i purificació del combustible i de l'oli. Constitució i funcionament d'una separadora centrífuga. Determinació del disc de gravetat i la temperatura de treball. Filtres de combustible i d'oli lubricant: tipus.  
Verificació dels sistemes d'aire comprimit. Funcionament d'un compressor d'aire en diverses etapes. Ús d'aire comprimit a bord: arrancada, control i serveis. Tractament de l'aire comprimit. Emmagatzemament de l'aire. Normativa. Circuits de distribució: vàlvules de seguretat, vàlvules de porga, vàlvules reguladores de pressió, endolls ràpids, mànegues.  
Sistema d'aigua dolça sanitària. Sistemes de producció per osmosi inversa i evaporació. Components i funcionament. Emmagatzemament i tractament de l'aigua generada. Subsistemes de distribució d'aigua dolça freda i d'aigua dolça calenta. Producció d'aigua calenta.  
Comprovació de la disponibilitat de la línia d'eixos. Hèlices de pales fixes. Sistema d'hèlice de pas variable. Mecanisme d'accionament de les pales orientables. Forces i moments induïts pel moviment de l'hèlice. Influència del nombre de pales. Parts i elements de l'eix. Elements de la línia d'eixos: arcbotants. Coixinets de suport i d'espenta. Botzines. Premses de mampara. Complements de la línia d'eixos.  
  
Virador. Torsiòmetre. Fre. Reductora: reductor inversor, reductora-embragatge. Propulsió sense línia d'eixos convencional: propulsors azimutals, cicloïdals i de raig d'aigua.  
Comprovació del sistema de govern. El timó convencional. Forces sobre la pala. Elements de gir, suport i accionament. El servotimó. El servomotor de govern i els seus components. Govern local i d'emergència. Comunicacions amb pont i sala de màquines. Servomotors de govern electrohidràulics.  
Comprovació dels sistemes de vaixell. Sistema de buidatge. Components. Espais del vaixell que han de ser buidats. Pous i caixes de fangs. Sistema de llast. Components. Llast necessari i la seua distribució. Sistema de ventilació i extracció d'aire en la sala de màquines. Components. Utilització. Separació d'aigües oleaginoses. Tractament d'aigües residuals. Tractament de residus sòlids. Prevenció de la contaminació. Normativa. Compactadora de fems. Incinerador de residus. Sistema d'aireig o respir, vessament i sonda en coberta.  
Comprovació de circuits. Verificació de circuits sobre plans i en equips reals. Identificació de components. Canastres d'aspiració. Embornals i reixetes. Canonades: materials i accessoris (tapajuntes, folres, filtres, electrògens, entre d'altres). Canonades flexibles. Falques. Instruments de mesura: tipus i característiques. Ajust i comprovació. Vàlvules: classificació i components principals. Funcionament de la bomba en un circuit. Pressions d'aspiració i descàrrega. Encebament d'una bomba centrífuga. Ejectors.  
Organització dels treballs. Lideratge de grups de treball. Ordres normalitzades. Criteris de treball en equip.  
b) Operacions de posada en marxa, parada i control de motors tèrmics i els seus sistemes auxiliars:  
Motors alternatius de combustió interna. Classificació: motors gasolina i dièsel de dos i quatre temps. Motors de gas. Funcionament. Comparació dels diferents sistemes de treball. Constitució dels motors de combustió interna. Funcions de cada una de les peces del motor. Accessoris del motor: seguretats del càrter, detector de boira de càrter, control de fugues del circuit d'injecció, tancs d'expansió i tancs de gravetat, entre d'altres.  
Sistemes d'alimentació de combustible en motors dièsel, gasolina i GLP. Mesurament de gasos. Condicions, equips i ajust de paràmetres. Sistemes amb carburador: principis i tipus de carburadors. Sistemes amb injecció de gasolina. Injecció electrònica. Sistemes d'injecció dièsel: bombes rotatives, en línia i amb control electrònic. Injectors: tipus i funcionament.  
El circuit d'aire de càrrega. Motors d'aspiració natural i motors sobrealimentats. Elements del circuit. Sobrealimentació: Turbocompressors. Refrigerador d'aire de càrrega. Sistemes d'arrancada i maniobra. Arrancada elèctrica. Components i funcionament. Arrancada pneumàtica. Components i funcionament. Canvi de marxa. Mètodes. El regulador de velocitat. Funcionament i tipus.  
Sistemes d'encesa. Descripció general. Principis de funcionament. Tipus d'enceses. Encesa electrònica.  
Combustió. Relació estequiomètrica i excés d'aire. Relació lambda. Anàlisi de gasos de fuga. Sistema d'exhaustació: components. Contrapressions. Cogeneració. Sistemes anticontaminació.  
Sistema de lubricació. Descripció del sistema i funcionament. Elements del circuit. Parts del motor subjectes a lubricació.  
Sistema de refrigeració. Circuit de refrigeració amb aigua dolça. Sistemes amb circuit d'alta i baixa temperatura. Descripció del sistema i funcionament. Parts del motor necessitades de refrigeració. Aprofitament de la calor dissipada.  
Seguretats del motor. Indicació de mesuradors. Alarmes. Parades d'emergència. Per sobrevelocitat, per baixa pressió d'oli.  
Operacions d'arrancada i parada. Interpretació de les especificacions tècniques. Caracterització de fases: calfament, arrancada, postarrancada, parada i refredament. Paràmetres que han de ser controlats.  
c) Operació de plantes propulsores de vapor i de turbines de gas:  
Plantes de vapor a bord. Sistemes de combustió externa: principis de funcionament. Descripció general d'una planta propulsora de vapor. Components principals i la seua missió. Generadors de vapor. Instal·lacions de calderes. Classificació de les calderes. Circuits de vapor.  
Operació i manteniment de calderes de vapor. Posada en marxa/parada d'una caldera de vapor. Tractament de l'aigua d'alimentació de les calderes.  
Turbines de vapor. Principis de funcionament. Elements de les turbines. Classificació. Turboalternadors i turbobombes.  
Descripció general d'una planta propulsora amb turbines de gas. Components principals.  
Principis de funcionament de les turbines de gas.  
Descripció dels components bàsics de la turbina de gas. Components principals i la seua missió.  
Sistemes associats de la turbina de gas. Missió de cada sistema.  
Seqüència d'arrancada d'una turbina de gas. Control de paràmetres.  
Procediments de les turbines de gas. Procediments d'arrancada i parada. Procediment de llavat. Procediment de refrigeració d'emergència. Procediment de posada en servei/retirada del sistema antigel.  
Procediments contra incendis en la turbina. A l'interior de l'embolcall després de la parada. Incendi classe «B» en el mòdul.  
d) Manteniment de la planta propulsora i maquinària auxiliar:  
Realització d'operacions de manteniment. Operacions de manteniment preventiu. Pla de manteniment programat. Presa de mostres de lubricants per a anàlisi. Interpretació d'anàlisi d'olis. Tècniques de termografia. Anàlisi de vibracions.  
Operacions de localització, desmuntatge i muntatge de peces d'equips de la planta propulsora/maquinària auxiliar. Ús de plans i documentació tècnica. Obtenció de paràmetres de funcionament: Equips i mitjans de mesurament, control i diagnosi. Interpretació de paràmetres. Desmuntatge i muntatge. Processos i tècniques. Ús d'utillatge i ferramentes especials.  
Acollaments dinamomètrics. Ajustos i posades a punt.  
Procediments de comprovació d'elements. Maneig d'equips de mesurament i verificació. Calibratges i control de toleràncies.  
Procediments de funcionament d'emergència en cas de fallades o avaries d'equips.  
Instal·lació i manteniment de sistemes de transvasament i purificació de combustible i oli d'embarcacions. Processos de manteniment i instal·lació. Diagnosi dels paràmetres de funcionament dels sistemes.  
Manteniment i instal·lació d'equips dels sistemes de conducció i abastiment d'aigües de l'embarcació. Processos de manteniment i instal·lació. Diagnosi dels paràmetres de funcionament dels sistemes.  
  
Proves funcionals i de fiabilitat.  
Condicions que han d'observar-se per a una bona comunicació. Ús de vocabulari tècnic.  
Elaboració d'informes d'avaries.  
e) Manteniment de motors de combustió interna:  
Desmuntatge i muntatge d'un tren alternatiu. Verificació del tren alternatiu. Substitució de components en mal estat.  
Desmuntatge i muntatge del sistema d'arrancada del motor. Verificació del sistema d'arrancada. Verificació i localització d'avaries en sistemes de sobrealimentació.  
Desmuntatge i muntatge d'una culata. Verificació de l'estat de la culata. Ajust de vàlvules.  
Reglatge de vàlvules.  
Desmuntatge i muntatge d'injectors. Neteja dels injectors. Canvi de toveres. Timbratge d'injectors.  
Calat de les bombes d'injecció en el motor. Mesurament de l'avanç estàtic i dinàmic.  
Operacions de verificació, desmuntatge i muntatge del cigonyal d'una embarcació.  
Operacions de verificació, desmuntatge i muntatge d'elements del sistema de distribució en una embarcació.  
Desmuntatge, muntatge i ajust del sistema d'encesa d'un motor de gasolina.  
f) Manteniment de sistemes de propulsió d'embarcacions auxiliars amb motors forabord, intraforabord i de raig d'aigua:  
Identificació de components de sistemes de propulsió d'embarcacions amb motors forabord, intraforabord i de raig d'aigua. Sistema de combustible. Carburador. Bomba de combustible. Mescla oli-combustible. Sistema de refrigeració. Bomba d'aigua. Termostàtica. Sistema d'encesa. Bateries. Bugies. Sistema d'injecció. Injecció electrònica. Sistemes d'arrancada. Elèctric. Manual. Sistema d'embragatge i inversió de marxa. Cues en Z i cues en S. Fluids hidràulics. Hèlices.  
  
Manteniment del sistema de propulsió de raig d'aigua. Línia d'eix de transmissió motor-propulsor. Unitat bomba de l'hèlice. Servo de la unitat. Sistema hidràulic i de lubricació. Sistema de control. Seguretats. Protocols de prova i manteniments.  
Operacions de posada en marxa, parada i parada d'emergència. Comprovacions prèvies a la posada en marxa. Posada en marxa i parada del sistema. Procediment de parada d'emergència. Operacions a efectuar després de la parada.  
Execució d'operacions de manteniment. Interpretació de plans, esquemes i documentació tècnica. Planificació del manteniment. Tècniques de muntatge i desmuntatge.  
Desmuntatge i muntatge del sistema de transmissió del motor en un sistema de raig d'aigua. Acoblament de l'eix a la botzina. Acoblament de l'eix al motor.  
Desmuntatge i muntatge del sistema del sistema hidràulic en un sistema de raig d'aigua. Ajustos dels cilindres hidràulics del servo de la unitat. Ajust de la bomba hidràulica.  
Identificació d'anomalies o fallades de funcionament. Interpretació de plans, esquemes i documentació tècnica. Ferramentes i aparells de mesura. Tècniques de desmuntatge, reparació i muntatge. Avaries del sistema elèctric (magneto, bobina, cables i bugia). Avaries del carburador (brutícia en xiclets, flotador, combustible contaminat, obstrucció de filtres d'aire i combustible). Pèrdues de compressió per desgast de camises, cércols i pistons. Desgasts de pinyó i corona de la cua. Avaries en l'embragatge. Normes de prevenció de riscos laborals i mediambientals.  
  
Manteniments previs a parades prolongades. Hivernada del motor.  
Verificació de manteniments o reparacions.  
Realització d'informes tècnics.  
g) Prevenció de riscos laborals i mediambientals en els treballs de manteniment de la planta propulsora i maquinària auxiliar:  
Valoració de perill i risc.  
Identificació de perills i avaluació de riscos en les instal·lacions de màquines.  
Mesures de prevenció i resposta a contingències.  
Normativa actual.  
Mesures de precaució durant treballs d'operació i manteniment. Normes de seguretat dels equips i sistemes. Condicions per a una bona comunicació. Treballs en espais confinats. Riscos per treballs en altura.  
  
Mitjans de protecció individual i col·lectiva. Equips de protecció individual (EPI). Senyalització de seguretat. Autoritzacions de treball. Treball en equip.  
Preparació de la zona de treball. Mitjans emprats en la protecció de zones adjacents a l'àrea de treball, susceptibles de ser danyades. Aïllament físic de la zona de treball. Ordre, atenció i neteja.  
Higiene en el treball. Límits de soroll. Condicions d'il·luminació i ventilació. Temperatura i humitat dels distints locals/espais. Períodes d'activitat/descans. Conseqüències per a la salut.  
Manipulació de residus i productes perillosos. Sistema d'arreplega i eliminació de residus. Emmagatzemament i manipulació de productes perillosos. Normativa respecte d'això.  
Investigació d'accidents. Recerca de les causes. Mesures per a la seua correcció. Elaboració d'informes.  
  
  
2. Mòdul professional: Procediments de mecanització i soldadura en vaixells i embarcacions.  
Codi: 1173.  
  
A. Resultats d'aprenentatge i criteris d'avaluació:  
1. Efectua operacions d'elaboració i reparació de peces amb màquina-eina, utilitza tècniques de mecanitzat i verificació segons els plànols de referència i compleix la normativa de qualitat.  
Criteris d'avaluació:  
a) S'ha determinat el material i el procés de treball que cal utilitzar en funció de les característiques de la peça i el plànol o el croquis corresponent.  
b) S'han identificat els components de cada màquina-eina i la seua funcionalitat a partir de la documentació tècnica corresponent.  
  
c) S'han afilat i preparat els útils i les eines necessaris en els processos de tornejat, trepatge i fresatge, i s'han complit els requisits de qualitat corresponents.  
d) S'han efectuat operacions de cilindratge, refrendat, trepatge, roscatge i segament, en processos de mecanitzat al torn, i s'han ajustat els paràmetres de treball de la màquina-eina (centrat, velocitat de màquina i avanç, entre altres).  
e) S'ha fet la seqüència d'operacions de trepatge per a roscar a mà, aixamfranar o escairar, i s'han ajustat els paràmetres de treball de la màquina-eina (centrat, velocitat de màquina i avanç, entre altres).  
  
f) S'han fet les operacions de fresatge necessàries per a obtindre els ajustos, les cotes i les mesures del plànol, i s'han ajustat els paràmetres de treball de la màquina-eina (centrat, velocitat de màquina i avanç, entre altres).  
g) S'han realitzat els mesuraments i les comprovacions de les peces respecte als valors establits en els plànols de referència, tant durant les fases de mecanitzat com quan finalitzen aquestes.  
h) S'han efectuat els acabats comprovant que la peça obtinguda compleix la seua funció d'acord amb les especificacions tècniques.  
2. Efectua operacions d'elaboració i reparació de peces mitjançant soldadura elèctrica per arc amb elèctrode revestit i amb gas protector (MIG, MAG i TIG), d'acord amb els procediments tècnics que exigeixen els materials que s'han d'unir i amb les condicions de seguretat i qualitat requerides.  
Criteris d'avaluació:  
a) S'ha determinat el tipus de soldadura que cal utilitzar en funció de les característiques físiques dels materials i els requeriments de la unió.  
b) S'ha definit el tipus de màquina i material que s'han d'utilitzar (tipus d'elèctrode, fil o material d'aportació), segons requeriments tècnics.  
c) S'han ajustat els paràmetres de funcionament de l'equip de soldadura (tensió, intensitat, cabal de gas protector, velocitat del fil, entre altres) i s'han realitzat les proves necessàries.  
d) S'ha realitzat la preparació i el posicionament de les peces que cal unir en funció del procés de soldadura.  
e) S'han relacionat les característiques de l'arc elèctric (longitud i força de l'arc, transferència de metall) amb els paràmetres que condicionen el resultat (velocitat d'avanç de l'elèctrode i distància a la peça, entre altres).  
f) S'ha realitzat la soldadura en les diferents posicions que exigeix la unió (horitzontal, vertical, en cornisa i en contorn cilíndric), s'han adoptat les mesures i aplicat les tècniques per a garantir el nivell d'acabat (postura, estabilitat de l'arc, penetració, esguitades i porus, entre altres).  
g) S'han realitzat les proves necessàries per a comprovar que les condicions d'estanquitat i resistència mecànica de les peces obtingudes són les que estableixen les especificacions tècniques.  
3. Efectua operacions d'elaboració i reparació de peces, aplica procediments de soldadura oxiacetilènica i de tall (oxitall), d'acord amb les característiques dels materials, normes de seguretat i criteris de qualitat.  
  
Criteris d'avaluació:  
a) S'ha determinat l'equip i el material d'aportació en funció de les característiques físiques dels materials que s'han de soldar i dels requeriments de la unió.  
b) S'han ajustat els paràmetres de funcionament de l'equip (pressió dels gasos i control de flama) per a les operacions de soldadura i oxitall.  
  
c) S'ha fet la soldadura de peces en diferents materials i condicions (acer, acer inoxidable, tubs de coure i material de llautó, xapes d'acer fines i soldadura de porus i clivelles, entre altres) seguint els procediments establits per a garantir els nivells d'acabat necessaris (estabilitat de la flama i penetració).  
d) S'han realitzat les proves necessàries per a comprovar que les condicions d'estanquitat i resistència mecànica de les peces obtingudes són les que estableixen les especificacions tècniques.  
e) S'ha preparat l'equip de tall en funció de les característiques físiques del material (tipus de metall, grossària) i del traçat del tall.  
f) S'ha efectuat l'operació de tall en xapes de diferents grossàries i s'ha ajustat aquesta al traçat establit.  
4. Realitza la revisió i la reparació d'elements de màquines segons els mètodes normalitzats, utilitza documentació tècnica i aparells de mesura i efectua la identificació dels components, el control d'estrenyiments i les proves necessàries.  
Criteris d'avaluació:  
a) S'ha determinat la seqüència de desmuntatge o muntatge i les eines o els útils que cal utilitzar a partir de la interpretació de la documentació tècnica.  
b) S'ha efectuat el desmuntatge o el muntatge del conjunt, controlant durant aquest el marcatge de peces, cotes, mesures, toleràncies, ajustos i estrenyiments dinamomètrics de les unions caragolades i utilitza els aparells de mesura i les eines amb precisió.  
c) S'han instal·lat els elements d'estanquitat i de rodolament segons les toleràncies indicades en el plànol.  
d) S'han seleccionat els caragols, atenent les característiques tècniques d'aquests (qualitat, longitud, diàmetre, pas i tipus de rosca, entre altres) i el treball que s'ha d'efectuar.  
e) S'han realitzat operacions de reparació i reconstrucció en elements de màquines deteriorats (desgast, corrosió i cavitació, entre altres) i s'ha restituït la seua funcionalitat.  
f) S'han identificat les característiques mecàniques i els tractaments tèrmics dels materials utilitzats (recuita, tremp i reveniment, entre altres) per a assegurar la funcionalitat d'aquests.  
g) S'han fet les proves finals d'estanquitat i les operacions de greixatge, lubricació, pintat, conservació i posada en marxa, d'acord amb les especificacions tècniques.  
5. Efectua les operacions de revisió i reparació del vaixell associades a la condició d'encallada i interpreta i desenvolupa el plànol de manteniment establit.  
Criteris d'avaluació:  
a) S'han determinat els treballs que cal realitzar durant l'encallada, segons el pla establit de revisions (societats de classificació i inspecció de vaixells) i reparacions programades.  
b) S'han identificat, en la documentació tècnica, els paràmetres de jocs i toleràncies admissibles en la línia d'eixos, eix de cua i sistema de govern (timó i toveres, entre altres).  
c) S'ha revisat l'operativitat dels sistemes de protecció contra la corrosió i l'acció galvànica i s'ha comprovat l'estat dels materials afectats.  
  
d) S'han identificat, en la documentació tècnica, les operacions de desmuntatge i revisió dels propulsors externs (hèlices de pas fix i variable, hèlices transversals, propulsors azimutals i propulsors tipus Voith Tractor, entre altres).  
e) S'ha efectuat el manteniment de vàlvules de fons, caixa de fangs i descàrregues a la mar, entre altres, i s'ha valorat l'estat d'aquestes.  
  
f) S'ha efectuat el desmuntatge, la revisió i el muntatge del propulsor extern, i la línia d'eixos d'una embarcació de potència limitada, i s'ha garantit l'estanquitat i l'alineació del sistema.  
g) S'han definit els procediments per a l'encallada, l'amarrament i l'estiba d'una embarcació de potència limitada, i s'ha planificat l'espai de treball per a revisar i reparar tots els equipaments externs de la seua obra viva.  
6. Efectua operacions de manteniment preventiu i correctiu de la maquinària de coberta i del parc de pesca, segons el pla establit i la documentació tècnica.  
Criteris d'avaluació:  
a) S'han identificat en la documentació tècnica els elements estructurals de consolidació del vaixell en coberta, parc de pesca, bodegues i sala de màquines, entre altres.  
b) S'ha identificat en la documentació tècnica (plànols de disposició general i relació de maquinària) la compartimentació del vaixell, les màquines, els equips, els tancs i altres elements estructurals del vaixell.  
  
c) S'han determinat els treballs de manteniment que s'han de dur a terme en la maquinària de coberta (maquinetes, gigres, molinets, grues i eixàrcies, entre altres) i els elements associats a la maniobra de pesca (portes, tangons, pescants, corrons de xarxa, pasteques, estibadors de cable, haladors i tambors de xarxa, entre altres), i s'ha interpretat la documentació tècnica corresponent.  
d) S'han determinat els treballs de manteniment que cal fer en la maquinària, els equips i els elements estructurals del parc de pesca (escotilles, tremuges, cintes transportadores, tines, muntacàrregues i màquines de processament de peix, entre altres) i s'ha interpretat la documentació tècnica corresponent.  
e) S'han associat elements, màquines i equips de coberta i del parc de pesca amb la seua funció i condicions de treball, i s'han relacionat aquestes amb les avaries més freqüents i amb els mètodes de reparació aplicats.  
7. Prevé riscos laborals i mediambientals en els treballs de taller i encallada, i interpreta i compleix les normes establides.  
Criteris d'avaluació:  
a) S'han identificat els riscos d'accident en el maneig de les màquines-eines i s'han definit les mesures de prevenció i control que s'han d'adoptar.  
b) S'han identificat els riscos d'accident (elèctric, tèrmic i estiba d'equips, entre altres) en les operacions de soldadura i d'oxitall i s'han definit les mesures de prevenció i control que cal adoptar.  
  
c) S'han identificat els riscos durant les operacions d'encallada i de manteniment d'elements, equips de coberta i del parc de pesca i s'han definit les mesures de prevenció i control que s'han d'adoptar.  
  
d) S'ha comprovat el funcionament i l'operativitat dels sistemes de seguretat de les instal·lacions i els equips del taller abans d'iniciar els treballs en aquest.  
e) S'han respectat les mesures de seguretat personal i utilitzat els mitjans de protecció individual durant els treballs de taller (mecanitzat i soldadura, entre altres).  
f) S'han aplicat les mesures de prevenció de riscos en les operacions de manipulació, trasllat i estiba d'equips i materials.  
g) S'ha valorat l'ordre i efectuat la neteja i el manteniment del taller, abans i després dels treballs, com a factor de prevenció de riscos.  
  
h) S'ha respectat el sistema de recollida i eliminació de residus, així com els procediments d'emmagatzematge i manipulació de productes perillosos.  
B. Continguts:  
a) Elaboració i reparació de peces amb màquina-ferramenta:  
Identificació de materials i formes comercials de subministrament.  
Característiques dels diferents metalls i aliatges.  
Interpretació de plans, croquis o esquemes de peces identificant mesures, cotes i acabats superficials.  
Paràmetres de qualitat dels diferents processos de mecanització: Maneig i utilització de les ferramentes manuals. Maneig de qualsevol tipus de claus, tornavisos, cisells, burins, alicates, entre d'altres. Maneig de rebladores, traucador, esbocadors, cisalles, entre d'altres. Maneig de la llima i la serra de mà. Operacions d'ajust.  
Maneig i utilització de ferramentes portàtils elèctriques i pneumàtiques: Operacions de trepatge i aixamfranament amb trepant portàtil. Operacions de roscatge manual, mandrinatge i fresatge amb ferramenta portàtil. Traçat i punteig de peces per a la seu mecanització.  
Esmolada de ferramentes i utillatge en l'esmeriladora.  
Operacions de trepatge. Instruccions de funcionament i maneig de la màquina amb les seues mesures de seguretat. Subjecció de peces i elecció de la velocitat de tall adequada. Esmolada d'estris i execució de trepants de gran diàmetre.  
Operacions de tornejat: Explicació de les parts més importants; cadena cinemàtica i mesures de seguretat. Operacions bàsiques: centrat de la peça, cilindratge, referendat i trepatge. Cilindratge i trepatge en escalons a una mesura prefixada. Operació de trossejat amb material d'alumini. Operació de roscat senzill amb material d'alumini. Altres operacions senzilles: tornejat de cons, grafilat, escatat, polida i rectificat.   
Operacions de fresatge. Explicació de les parts més importants; cadena cinemàtica i mesures de seguretat. Operacions de fresatge en superfícies lliures. Fresatge de superfícies planes en un cilindre i fresatge d'una mortasa. Aplicacions especials de la fresadora, utilització del plat divisor en operacions de mecanització.  
b) Elaboració i reparació de peces mitjançant soldadura elèctrica per arc amb elèctrode revestit i amb gas protector (MIG, MAG i TIG):  
  
Tècniques de soldadura i les seues aplicacions.  
Paràmetres de qualitat en els processos de soldadura.  
Soldadura elèctrica per arc mitjançant elèctrode revestit. Determinació dels materials adequats per a aplicar aquest tipus de soldadura. Tipus d'elèctrodes emprats. Diferents classes de màquines en funció del tipus de corrent elèctric emprat.  
Preparació i subjecció de les peces que cal soldar. Tècniques de subjecció i preparació de les peces. Tensions generades en les unions soldades. Mètodes per a eliminar les tensions generades.  
Ajust dels paràmetres de funcionament de la màquina i elecció de l'elèctrode adequat. Ajust de la tensió d'alimentació. Ajust de la intensitat en l'arc. Polaritat de l'elèctrode. Diàmetre de l'elèctrode. Proves preliminars.  
Diferents formes i condicions d'executar la soldadura. Soldadura a límit amb recobriment ceràmic o sense. Soldadura horitzontal en línia recta i en angle. Soldadures en vertical ascendent i en angle ascendent. Soldadures en cornisa i en sostre. Soldadures en unió de canonades amb cavalcament i sense. Soldadures i apedaçaments en xapa de 2 mm Soldadures en materials especials: acer i ferro colat i acer inoxidable.  
  
Fabricació de recipients cúbics o cilíndrics mitjançant soldadura elèctrica per elèctrode revestit. Soldadura amb elèctrode en xapes primes. Proves d'estanquitat a baixa pressió. Control de porus i reparació. Soldadures de gran resistència en xapes de gran grossària i eixos de transmissió. Preparació del canal de soldadura. Determinació del nombre de cordons Procés d'execució per a eliminar al màxim les tensions. Procés final d'estabilització del material.  
Soldadures en atmosfera inerta. Diferents tècniques. Soldadura tipus MIG amb aportació de material de fil continu en acer. Soldadura tipus MIG amb aportació de material de fil continu en alumini. Soldadura tipus TIG amb aportació de vareta o material en acer inoxidable o llautó.  
Ajust dels paràmetres de funcionament dels equips de soldadura MIG, MAG i TIG. Tensió d'alimentació. Intensitat de corrent. Cabal de gas. Velocitat d'aportació del fil. Modalitat manual o automàtic. Execució de soldadures en atmosfera inerta. Aplicació en els procediments de soldadura elèctrica per elèctrode revestit.  
  
c) Elaboració i preparació de peces per soldadura oxiacetilènica i oxitall:  
Procediment de soldadura oxiacetilènica.  
Efectes de la flama sobre el material a soldar. Tipus de flama.  
Ajust dels paràmetres de funcionament. Pressions d'oxigen i acetilé i control de flama.  
Característiques físiques dels materials que cal unir i el seu posicionament.  
Preparació dels materials i les superfícies que cal soldar. Ús de decapants i desoxidants.  
Aplicacions de la soldadura oxiacetilènica. Soldadura en xapa de ferro i acer en angles interiors i exteriors amb material d'aportació. Soldadures en posició vertical i en cornisa. Soldadures en unió de tubs d'acer de paret fina. Soldadura en canonades de coure i material de llautó amb aportació de vareta de llautó. Soldadura en xapes fines d'acer inoxidable. Soldadura amb aportació de material de plata i estany-plata en canonada de coure. Soldadura capil·lar. Soldadura per a apedaçament de forats en xapes primes i treballs de caldereria fina.  
Ocupació del bufador oxiacetilènic per a calfament de peces i eliminació de tensions en peces soldades. Aplicació de diferents flames i broquets.  
Proves d'estanquitat i detecció de porus en recipients cilíndrics i cúbics.  
Operacions d'oxitall amb bufador oxiacetilènic. Preparació de les superfícies a tallar. Neteja i traçat del tall. Ajust de les pressions d'oxigen i acetilé i control de flama. Precaucions que cal prendre amb l'eixida del material fos.  
Execució del tall en posició horitzontal i amb distància controlada. Mètodes.  
d) Revisió i reparació d'elements de màquines:  
Identificació en un pla de conjunt de les distintes peces que el formen i els elements d'unió utilitzats.  
Elecció i descripció de la seqüència de desmuntatge i muntatge.  
Selecció i descripció de les ferramentes i estris que s'han d'utilitzar en el procediment de desmuntatge i muntatge.  
Reconstrucció i reparació de peces subjectes a desgast, corrosió i cavitació.  
Execució del desmuntatge d'una màquina o conjunt de peces. Control de cotes o mesures subjectes a toleràncies. Inspecció de l'estat de corrosió o desgast que presenten les diferents peces. Condicions dels elements de rodament, segells i tancaments mecànics. Condicions de les peces desmuntades.  
Execució del muntatge de la màquina o conjunt de peces: Preparació, neteja i condicionament de totes les peces Muntatge de subconjunts. Control de mesures, cotes i toleràncies segons indicacions del pla. Control de tots els acollaments dinamomètrics necessaris. Operacions de greixatge, lubricació i control de funcionament. Proves finals necessàries: proves hidràuliques, de rodament, consums elèctrics, equilibrats i vibracions. Acabats finals de manteniment: neteja, pintat i etiquetatge.  
  
Inventariat i arxiu d'elements consumits i control de respectes.  
  
Aplicacions i maneig i d'aparells de mesura utilitzats en el taller. Regles, nivells, esquadres, compassos, porta-angles, traçadors, rossets, calibradors i altres. Cinta mètrica, calibre, micròmetre, rellotge comparador, pinta de rosques i aparells de mesura de precisió digitals. Identificació de rosques en caragolam.  
Assajos bàsics sobre materials diversos: tracció, duresa i cisalla.  
Tractaments tèrmics: recuita, tremp i reveniment.  
Soldadures en fred mitjançant aplicació de productes epoxi i resines. Tècnica d'aplicació per a soldadura, farciment i reparació de peces. Tècnica de fixació de màquines amb tacs.  
Recobriment de superfícies metàl·liques. Idea general de les tècniques electrolítiques de galvanitzat, niquelatge, cromat, empavonament i altres.  
e) Operacions de manteniment durant la varada del vaixell:  
Sistemes d'amarratge i fixació de l'hèlice. Desmuntatge i muntatge.  
Desmuntatge i muntatge del guardacaps i dels segells de proa i popa.  
Mètode d'extracció d'un eix de cua, amb hèlice de pas fix i de pas variable. Sistemes d'acoblament utilitzats.  
Control de jocs i toleràncies en l'eix de cua i la metxa del timó.  
  
Desmuntatge i muntatge de vàlvules de plat, de falca, palometa i vàlvules antiretorn, entre d'altres.  
Diferents sistemes de protecció galvànica i contra la corrosió, emprats en els vaixells. Substitució d'ànodes de sacrifici.  
Manteniment del casc i elements instal·lats en l'obra viva. Operacions de sorrejat, aplicació d'emprimació i pintures antiincrustants. Control i mesurament de grossàries. Reconeixement dels refrigeradors de quilla, box-cooler, sonars i equips de mesurament instal·lat en la quilla. Hèlices transversals, propulsors azimutals, propulsors tipus Voith Tractor, entre d'altres.  
Desmuntatge de sistemes propulsors en vaixells de xicoteta potència. Desmuntatge de la línia d'eixos i el propulsor extern. Desmuntatge de timons. Desmuntatge dels empaquetaments. Desmuntatge i revisió de coixinets en arcbotants. Desmuntatge i revisió de botzines flotants.  
Elements estructurals de construcció d'una embarcació de potència limitada. Estructura longitudinal i transversal. Compartimentació de l'embarcació. Nomenclatura dels elements estructurals més importants Esforços suportats pel casc durant la varada.  
f) Manteniment preventiu i correctiu de la maquinària de coberta i del parc de pesca:  
Elements estructurals de consolidació del vaixell. Sistemes de construcció naval. Tipus de vaixells. Dimensions i parts més importants del vaixell. Elements de consolidació. Nomenclatura. Flotabilitat del vaixell. Obra viva, obra morta i carena. Calats, assentament, escora i efectes de la càrrega del vaixell. Estabilitat del vaixell. Centre de gravetat i metacentre. Factors que afecten l'estabilitat. Interpretació de corbes d'estabilitat i mètodes per a millorar-la.  
Elements que formen part d'una maquineta d'arrossegament. Motor elèctric o hidràulic. Reductor. Frens hidràulics o pneumàtics. Carretell, estibador i accessoris.  
Elements constituents de la maquineta d'ancoratge.  
Elements utilitzats en la maniobra de pesca: portes, tangons, estibadors de cable, tambors de xarxa, rodets de xarxa, haladors, pasteques i tensors, entre d'altres.  
Equips i elements instal·lats en el parc de pesca: màquines de processament, cintes transportadores, bombes centrifugues, molinets, muntacàrregues i màquines de gel, entre d'altres.  
Manteniment de circuits i vàlvules hidràuliques instal·lades en coberta per a l'accionament de les maquinetes, comportes, rodets, grues, entre d'altres.  
Reparacions d'emergència i material que s'ha d'utilitzar.  
Condicions de seguretat dels sistemes elèctrics instal·lats en coberta a la intempèrie. Elements d'eixàrcia, ostes, amantines, llanterna, halador i d'altres utilitzats en la maniobra de tonyiners congeladors. Característiques de la panga o bot de maniobra al cércol. Maquineta principal d'encerclament i maquinetes auxiliars utilitzades en tonyiners congeladors. Interpretació i identificació d'elements, màquines i equips del vaixell en els plans de disposició general i relació de maquinària del vaixell.  
g) Prevenció de riscos laborals i ambientals en els treballs de taller i varada:  
Riscos d'accident en màquines de mecanització. Perillositat del torn, el trepant i la fresadora. Subjecció de peces en les tres màquines. Desequilibri de la peça o ferramenta. Despreniment de borumballa. Arrossegament d'objectes estranys. Velocitats inadequades. Ruptura de ferramentes.  
Riscos d'accident en màquines de soldadura. Perillositat de la soldadura elèctrica, oxiacetilènica i oxitall. Despreniment d'espurnes, escòria i material fos. Afecció a la visió (enlluernament). Cremades per contacte. Electrocució per falta d'aïllament. Explosions o combustions per fuga de gasos. Inhalació de gasos. Explosions per falta de neteja (oxitall). Facilitat de generar incendis.  
  
Riscos d'accident en manipulació, trasllat i estiba de màquines i elements de màquines.  
Riscos en el maneig de ferramentes manuals i portàtils.  
Normes de seguretat: equips i instal·lacions. Arranjament i neteja en les zones de treball. Manteniment de les màquines i ferramentes de mecanització i equips de soldadura. Trasllat i estiba de materials i màquines. Senyalització. Vestimenta i equips de protecció. Autorització de treballs especials. Treballs perillosos en tancs, recipients pressuritzats, calderes i zones perilloses, entre d'altres. Incomunicació i senyalització de les reparacions de màquines, despressurització circuits i tancs, desgasificació i neteja entre d'altres.  
  
  
3. Mòdul professional: Regulació i manteniment d'automatismes en vaixells i embarcacions.  
Codi: 1174.  
  
A. Resultats d'aprenentatge i criteris d'avaluació:  
1. Controla el funcionament de sistemes pneumàtics, interpreta informació tècnica i ajusta els paràmetres de la instal·lació.  
Criteris d'avaluació:  
a) S'ha identificat cadascun dels components del sistema pneumàtic i els ha associat amb la seua simbologia normalitzada i la seua funció en el sistema.  
b) S'han determinat els paràmetres de treball dels elements dels sistemes pneumàtics per a complir les especificacions tècniques de funcionament.  
c) S'han identificat els elements de subministrament i condicionament de l'aire comprimit.  
d) S'han ajustat els fluxos i les pressions d'aire comprimit segons les especificacions de la instal·lació.  
e) S'ha verificat la qualitat de l'aire (filtrat i humitat relativa, entre altres) i s'ha ajustat el funcionament dels sistemes de filtració i assecat de l'aire comprimit.  
2. Realitza operacions de muntatge i manteniment correctiu de sistemes pneumàtics, interpreta documentació tècnica i aplica tècniques de muntatge.  
Criteris d'avaluació:  
a) S'han identificat les operacions de manteniment programat en els circuits pneumàtics associats als sistemes pneumàtics del vaixell.  
  
b) S'han relacionat els principis de funcionament i les característiques dels elements pneumàtics amb la disposició d'elements en la documentació tècnica.  
c) S'ha utilitzat la simbologia pneumàtica normalitzada en l'elaboració d'esquemes de comandament i potència.  
d) S'han ajustat els elements d'entrada i processament (sensors i temporitzadors, entre altres) i s'han interpretat diagrames.  
e) S'han localitzat avaries i/o disfuncions dels sistemes pneumàtics i s'ha seguit la seqüència lògica establida.  
f) S'han seleccionat components i eines per a procedir a la substitució o la reparació dels components avariats.  
g) S'han muntat els equips i s'ha establit connexió entre aquests i els elements de la instal·lació d'acord amb les especificacions tècniques.  
h) S'ha operat amb autonomia i destresa en la manipulació, el muntatge i l'ajust d'elements i equips pneumàtics.  
3. Manté sistemes oleohidràulics, interpreta documentació tècnica i comprova el funcionament del sistema.  
Criteris d'avaluació:  
a) S'han identificat les operacions de manteniment en els circuits oleohidràulics associats als sistemes de propulsió, govern i auxiliars de l'embarcació, per a garantir-ne l'operativitat amb la qualitat i la seguretat requerides.  
b) S'ha verificat la funcionalitat dels components i els paràmetres de treball dels sistemes oleohidràulics.  
c) S'ha realitzat el manteniment del sistema de generació d'energia hidràulica d'acord amb la documentació tècnica.  
d) S'ha verificat la funcionalitat dels elements de comandament i la regulació dels sistemes oleohidràulics i s'han valorat les deficiències i les avaries.  
e) S'han ajustat els fluxos i les pressions del fluid hidràulic segons les especificacions tècniques de la instal·lació.  
f) S'han adoptat mesures de prevenció de la contaminació per abocaments de fluids oleohidràulics durant les operacions de manteniment.  
  
4. Realitza operacions de muntatge i reparació de sistemes oleohidràulics, interpreta documentació tècnica i selecciona els components i els útils necessaris.  
Criteris d'avaluació:  
a) S'ha utilitzat la simbologia normalitzada en l'elaboració d'esquemes oleohidràulics de comandament i potència.  
b) S'ha identificat el funcionament dels sistemes oleohidràulics a partir de croquis i esquemes.  
c) S'han muntat els equips i s'ha establit connexió entre aquests i els elements de la instal·lació.  
d) S'han seleccionat components i eines per a procedir al muntatge dels sistemes oleohidràulics.  
e) S'han localitzat i reparat avaries, i s'han substituït o reparat els elements del sistema oleohidràulic requerits per a restablir-ne l'operativitat.  
f) S'han realitzat les proves d'estanquitat i la posada en funcionament dels sistemes oleohidràulics.  
g) S'han ajustat els paràmetres de funcionament de la instal·lació i s'ha interpretat la documentació tècnica.  
h) S'ha operat amb autonomia i destresa en la manipulació i el muntatge d'elements i sistemes oleohidràulics.  
5. Realitza projectes de control lògic programable (PLC), analitza les funcions exercides pels automatismes i aplica tècniques de programació i muntatge de l'autòmat.  
Criteris d'avaluació:  
a) S'han identificat les entrades i les eixides digitals del controlador lògic programable i el referenciat d'aquestes.  
b) S'han dissenyat programes per al control de processos elementals d'automatització industrial.  
c) S'han utilitzat aplicacions informàtiques per a l'edició i la gestió de projectes de control lògic programable.  
d) S'han connectat els equips i els elements perifèrics del sistema d'acord amb el programa dissenyat.  
e) S'ha comprovat que la configuració establida permet la comunicació del programari amb el dispositiu programable.  
f) S'han muntat circuits bàsics de control amb autòmats programables d'acord amb el projecte dissenyat.  
g) S'han ajustat els paràmetres i s'ha verificat el funcionament del sistema.  
h) S'han localitzat i solucionat disfuncions en circuits automàtics elementals controlats per PLC i s'ha interpretat la documentació tècnica.  
  
6. Configura automatismes bàsics electropneumàtics i electrohidràulics, cablejats o programats, interpreta esquemes elèctrics i ajusta els paràmetres de processament.  
Criteris d'avaluació:  
a) S'ha verificat la disposició dels sensors d'entrada i els elements de processament de senyals elèctrics d'un sistema automàtic, segons el tipus i les prestacions.  
b) S'han elaborat circuits de comandament i aplicat la lògica de contactes.  
c) S'han muntat circuits electropneumàtics i electrohidràulics de control i potència a partir d'esquemes definits.  
d) S'han detectat i esmenat disfuncions en el processament i el control de senyals elèctrics de comandament i potència.  
e) S'han muntat circuits amb regulació i control oleohidràulic proporcional per a controlar pressions i/o velocitats dels actuadors.  
  
f) S'han configurat sistemes oleohidràulics proporcionals, d'acord amb la documentació tècnica.  
  
B. Continguts:  
a) Control del funcionament de sistemes pneumàtics:  
Aplicacions pneumàtiques. Criteris en la selecció de comandaments i actuadors pneumàtics. Elements d'un sistema pneumàtic. Determinació dels paràmetres de treball dels elements dels sistemes pneumàtics. Pressions de treball. Força desenvolupada pels actuadors. Cabals d'aire comprimit.  
Regulació dels paràmetres dels sistemes pneumàtics. Reguladors de pressió. Reguladors de cabal.  
Assecatge de l'aire comprimit. Sistemes de porgat. Sistemes d'assecatge.  
Manteniment de la xarxa de subministrament d'aire comprimit. Xarxa de distribució. Depòsits i acumuladors intermedis. Preses de pressió. Mesura de pressions. Filtres. Lubricants.  
Simbologia normalitzada dels elements de subministrament i condicionament de l'aire comprimit.  
Tècniques d'automatització.  
Control de processos. Control en llaç obert. Control en llaç tancat.  
  
Tipus de processos industrials. Processos continus. Processos discrets. Processos discontinus.  
Funcions lògiques exercides pels sistemes de control. Sistemes analògics. Sistemes digitals. Sistemes lògics.  
Realització de funcions lògiques mitjançant elements de processament elèctric i pneumàtic. Vàlvules de processament pneumàtic. Processament mitjançant contactes elèctrics.  
Funció dels elements de la cadena de comandament. Entrada de senyals. Tractament de senyals. Senyal d'eixida.  
Representació dels desenvolupaments seqüencials del moviment i els estats de commutació. Diagrames de moviments. Diagrames de funcionament.  
Comparació dels distints tipus de comandament i mitjans de treball. Comandament elèctric. Comandament pneumàtic. Comandament electrònic.  
b) Muntatge i manteniment de sistemes pneumàtics:  
Aplicació de sistemes pneumàtics a bord. Embarcacions de pesca. Embarcacions esportives. Vaixells mercants.  
Manteniment programat dels circuits pneumàtics.  
Constitució i funcionament dels elements pneumàtics. Vàlvules de vies. Actuadors pneumàtics. Funcions lògiques. Amplificadors pneumàtics. Temporitzadors pneumàtics. Vàlvules seqüencials.  
Elaboració d'esquemes pneumàtics. Sistemes de comandament directe. Sistemes de comandament indirecte. Metodologia intuïtiva. Metodologia sistemàtica. Baixa pressió. Sistemes de memòries pneumàtiques.  
Interpretació d'esquemes pneumàtics. Simbologia normalitzada. Sistemes de numeració de components. Descripció del funcionament del sistema. Diagrames de funcionament. Especificacions tècniques.  
  
Localització d'avaries. Tipologia d'avaries característiques en instal·lacions pneumàtiques. Diagnòstic i localització d'avaries.  
Manteniment i reparació d'instal·lacions pneumàtiques. Manteniments preventiu i correctiu d'instal·lacions pneumàtiques. Components i ferramentes per a procedir a la substitució o reparació dels components avariats.  
Tècniques i procediments de muntatge de sistemes pneumàtics. Interpretació d'esquemes de muntatge. Connexió d'elements sobre plafó de pràctiques. Verificació de funcionalitat i ajust de paràmetres. Aplicació a sistemes pneumàtics utilitzats en embarcacions esportives.  
  
c) Manteniment de sistemes oleohidràulics:  
Aplicacions oleohidràuliques en sistemes de propulsió, govern i auxiliars de l'embarcació. Embarcacions de pesca. Embarcacions esportives. Vaixells mercants. Avantatges i inconvenients de la hidràulica. Elements de treball dels sistemes hidràulics.  
Mecànica de fluids. Teorema fonamental de la hidrostàtica. Anàlisi de la transmissió i multiplicació de forces i pressions en un sistema hidràulic. Equació de continuïtat. Mesurament de cabals. Tipologia de cabals. Cavitació. Olis hidràulics.  
Generació d'energia oleohidràulica. Bombes hidràuliques. Depòsits d'oli. Sistemes de filtratge de l'oli. Canonades de distribució. Refrigeradors d'oli. Acumuladors oleohidràulics.  
Constitució i funcionament dels elements de treball, comandament i regulació. Cilindres. Motors hidràulics. Vàlvules de vies. Vàlvules limitadores. Vàlvules reguladores de pressió. Vàlvules antiretorn i les seues variants. Localització d'avaries. Tipologia d'avaries característiques en instal·lacions oleohidràuliques. Diagnòstic i localització d'avaries.  
  
Operacions de manteniment preventiu.  
Reparació d'avaries en sistemes oleohidràulics. Embarcacions de pesca. Embarcacions esportives. Vaixells mercants.  
Prevenció de la contaminació. Tècniques de buidatge i porgat de circuits. Arreplega d'olis i filtres. Prevenció de vessaments.  
d) Muntatge de sistemes oleohidràulics:  
Elaboració d'esquemes d'aplicacions oli-hidràuliques. Plantejament del problema. Elements de govern. Elements de treball. Elements de regulació del sistema. Esquemes hidràulics. Simbologia normalitzada.  
  
Interpretació d'esquemes hidràulics. Simbologia normalitzada. Funció dels elements de seguretat i regulació. Descripció del funcionament general del sistema. Diagrames de funcionament. Especificacions tècniques.  
Muntatge d'elements oli-hidràulics. Materials i ferramentes de muntatge. Tècniques de muntatge i connexió d'elements oli-hidràulics. Prevenció de riscos laborals en els processos de muntatge i manteniment de sistemes oli-hidràulics.  
Ajust de paràmetres de funcionament i regulació. Mesurament de paràmetres. Regulació de cabals. Ajust de pressions de treball.  
Proves de funcionament de la instal·lació. Porgat del sistema. Arrancada del sistema oleohidràulic. Proves en buit. Proves amb càrrega.  
  
e) Configuració d'automatismes elèctrics de control i processament:  
  
Simbologia normalitzada i la seua representació en instal·lacions electrohidràuliques i electropneumàtiques. Plans i esquemes elèctrics normalitzats. Elements elèctrics: polsadors, sensors, contactors, relés, presostats, finals de carrera, detectors.  
Accionament elèctric: electrovàlvules.  
Interpretació d'esquemes elèctrics de sistemes electrohidràulics i electropneumàtics.  
Dibuix de circuits d'automatismes electrohidràulics i electropneumàtics.  
Muntatge de circuits electropneumàtics i electrohidràulics de control i potència.  
Ajust de paràmetres: temporitzadors, presostats.  
Avaries característiques d'instal·lacions d'automatismes. Tipologia d'avaries en instal·lacions d'automatismes. Anàlisi d'avaries en sistemes de processament d'automatismes elèctrics. Anàlisi d'avaries en sistemes d'accionament.  
Electrohidràulica proporcional. Electrovàlvules proporcionals. Amplificador de dos canals. Targetes de valor de consigna.  
Muntatge i configuració de sistemes electrohidràulics proporcionals. Paràmetres de l'amplificador de dos canals. Paràmetres de la targeta del valor de consigna.  
f) Programació de controladors lògics programables:  
Estructura del controlador lògic programable. Mòduls d'entrada. Mòduls d'eixida. Sistemes de memòria. Unitat central de processament.  
  
Elaboració de programes. Llenguatges de programació. Estructuració del programa. Editor de projectes de PLC. Documentació tècnica.  
  
Comunicacions. Consola de programació. Perifèrics. Interfície de comunicació. Configuració del sistema.  
Muntatge i connexió d'autòmats programables. Procediments de muntatge i activació de l'autòmat. Proves de funcionament i ajust de variables.  
Tècniques de localització d'avaries en sistemes governats per autòmats.  
  
  
4. Mòdul professional: Manteniment de les instal·lacions i màquines elèctriques en vaixells i embarcacions.  
Codi: 1175.  
  
A. Resultats d'aprenentatge i criteris d'avaluació:  
1. Determina paràmetres de funcionament de circuits elèctrics de corrent continu, corrent altern i corrent altern trifàsic a partir d'especificacions tècniques, i realitza lectures amb equips de mesura i càlcul de magnituds elèctriques.  
Criteris d'avaluació:  
a) S'han efectuat els càlculs de les magnituds elèctriques en circuits de corrent continu i verificat els resultats.  
b) S'han reconegut, davant d'un senyal d'entrada alterna sinusoidal, les respostes obtingudes en circuits amb elements resistius, inductius i capacitius.  
c) S'han identificat les relacions entre magnituds elèctriques en corrent altern en circuits constituïts per resistències, bobines i condensadors i s'ha modificat el factor de potència.  
d) S'han realitzat mesures de tensió, intensitat i potència en corrents continu i altern, i s'han observat les normes de seguretat dels equips i de les persones.  
e) S'han analitzat els sistemes de generació i distribució trifàsica i identificat les diferents formes de connexió de generadors i receptors.  
  
f) S'han realitzat les mesures de tensió, intensitat, potència i energia segons la mena de sistema trifàsic i el tipus de càrrega equilibrada o desequilibrada.  
g) S'han realitzat els càlculs de millora del factor de potència en els sistemes trifàsics.  
2. Realitza l'acoblament i la distribució de càrrega segons les demandes de força i enllumenat i controla els paràmetres de funcionament dels generadors elèctrics en el quadre de distribució d'energia.  
  
Criteris d'avaluació:  
a) S'ha verificat el funcionament dels generadors elèctrics i controlat els seus paràmetres des del quadre de distribució d'energia.  
b) S'ha comprovat el funcionament dels instruments de mesura i els llums de senyalització del quadre de distribució.  
c) S'ha verificat el funcionament dels sistemes de protecció dels generadors davant de sobrecàrregues i potència inversa i s'ha comprovat l'activació de les alarmes.  
d) S'han acoblat dos o més generadors en funció de la demanda, controlat els paràmetres de funcionament i equilibrat la càrrega.  
e) S'han desacoblat els generadors i connectat la presa de corrent exterior, i s'han comprovat els paràmetres de funcionament i la successió correcta de fases.  
f) S'ha verificat el funcionament en automàtic de l'acoblament, el repartiment de càrrega i el desacoblament de generadors, en funció de la demanda de força i enllumenat.  
3. Efectua operacions de manteniment de la maquinària elèctrica, identifica avaries i disfuncions, aplica les tècniques per a aconseguir un rendiment òptim i analitza la documentació tècnica.  
Criteris d'avaluació:  
a) S'han efectuat els mesuraments i s'han seguit els procediments establits per a verificar que els valors dels aïllaments de generadors, equips i línies s'ajusten als paràmetres establits.  
b) S'ha verificat que els consums i les temperatures de generadors i màquines elèctriques rotatives no excedeixen els valors especificats.  
  
c) S'han realitzat les operacions de greixatge, neteja i alineació de les màquines giratòries i verificat els valors de temperatura i vibració.  
  
d) S'ha verificat el funcionament dels transformadors monofàsics i trifàsics segons els paràmetres de funcionament establits en les especificacions tècniques.  
e) S'han identificat avaries i s'han relacionat amb la causa i s'han utilitzat els aparells de mesura especificats.  
f) S'han reparat o substituït els elements avariats i s'han utilitzat les eines amb seguretat i verificat la restitució del funcionament.  
  
4. Efectua operacions de manteniment preventiu i correctiu del quadre principal de distribució, efectua els mesuraments i les intervencions segons la documentació tècnica.  
Criteris d'avaluació:  
a) S'han reconegut els elements del quadre principal del vaixell, interpretat la simbologia en els esquemes de distribució de la documentació tècnica i diferenciat la xarxa principal de la xarxa d'enllumenat amb els seus diferents nivells de tensió (barres 380/220 V o barres 660/220 V).  
b) S'han comprovat els elements de protecció dels generadors, del quadre principal i dels diferents consumidors i s'ha verificat que el tret selectiu actua segons el que s'estableix.  
c) S'ha verificat el funcionament dels sistemes de distribució de corrent elèctric aplicats a instal·lacions del vaixell (planta de fred i servotimó, entre altres) i s'han interpretat els esquemes associats.  
d) S'ha comprovat el funcionament de l'arrancada i l'acoblament automàtic del grup d'emergència d'acord amb la normativa.  
e) S'han identificat les avaries a partir del plànol elèctric i de les mesures efectuades i s'han relacionat amb la causa més freqüent.  
f) S'ha realitzat la substitució dels elements avariats i se n'ha comprovat l'operativitat.  
5. Efectua el muntatge d'instal·lacions elèctriques de baixa tensió (circuits d'enllumenat i circuits d'arrancada de motors), elabora esquemes i aplica les tècniques requerides segons la normativa de baixa tensió.  
Criteris d'avaluació:  
a) S'ha dissenyat l'esquema elèctric de la instal·lació que s'ha de muntar i s'ha utilitzat la simbologia normalitzada.  
b) S'ha efectuat el dimensionament dels elements d'un circuit per a l'encesa de llums des de diferents punts.  
c) S'ha efectuat el dimensionament del cablejat i els components dels circuits per a diferents instal·lacions d'arrancada (directe, inversor de gir, estrela/triangle i seqüencial), segons la potència consumida.  
  
d) S'han seleccionat els components (conductors, contactors, proteccions i polsadors, entre altres) de la instal·lació i s'han interpretat les seues especificacions tècniques.  
e) S'ha efectuat el muntatge i la connexió de les instal·lacions d'enllumenat i arrancada de motors d'acord amb l'esquema de muntatge i el procediment establit.  
f) S'ha comprovat el funcionament del muntatge realitzat, s'han verificat els mesuraments i efectuat les modificacions requerides en cas de disfunció.  
g) S'han seleccionat i manejat les eines amb precisió i destresa.  
6. Realitza el manteniment i la instal·lació de serveis i circuits de corrent continu, interpreta esquemes i efectua les operacions programades o requerides per a mantindre la seua operativitat.  
Criteris d'avaluació:  
a) S'han realitzat les operacions de manteniment i instal·lació dels sistemes de generació i acumulació d'energia elèctrica i dels motors de corrent continu del vaixell i de les embarcacions auxiliars segons el pla establit.  
b) S'ha aplicat la seqüència d'intervenció per a localitzar la causa o les causes de l'avaria o la disfunció en els equips de bateries, sistemes de càrrega i motors de corrent continu del vaixell i de les embarcacions auxiliars, i s'han contrastat els valors mesurats i interpretat la documentació tècnica.  
c) S'ha verificat el funcionament dels carregadors de bateries i generadors de càrrega de bateries del vaixell i de les embarcacions auxiliars i s'han manejat amb precisió els aparells de mesura.  
d) S'han efectuat les operacions de manteniment i instal·lació dels sistemes de distribució i alimentació dels equips elèctrics i electrònics, govern, enllumenat i senyalització de corrent continu, i s'han utilitzat els instruments i la documentació tècnica.  
e) S'ha comprovat la disposició dels circuits per a la connexió automàtica de l'enllumenat d'emergència i s'han efectuat, en cas necessari, les accions correctores.  
f) S'ha verificat el funcionament de les alarmes generals, alarmes del motor principal i alarmes de motors auxiliars quan es produeixen variacions dels paràmetres que controlen.  
g) S'han comprovat els paràmetres de funcionament dels elements elèctrics constituents del motor d'arrancada del vaixell i de les embarcacions auxiliars i s'han identificat les causes de possibles disfuncions o avaries.  
h) S'ha aplicat la normativa de gestió dels residus generats en les operacions de manteniment i instal·lació dels sistemes de distribució, generació i acumulació d'energia elèctrica del vaixell i de les embarcacions auxiliars.  
7. Localitza i repara per substitució avaries en reguladors de generadors i reguladors de càrrega de bateries, aplica els protocols d'intervenció establits i analitza els paràmetres de funcionament.  
  
Criteris d'avaluació:  
a) S'ha comprovat l'operativitat dels elements que constitueixen un carregador de bateries i un generador, segons la seua funció dins de l'equip.  
b) S'han localitzat i substituït elements defectuosos del sistema de càrrega de bateries d'acord amb els procediments d'intervenció que estableix la documentació tècnica, i s'han utilitzat les eines i els aparells de mesura amb precisió.  
c) S'ha comprovat l'operativitat dels elements que constitueixen els reguladors de tensió dels alternadors, segons el tipus (amb escombretes o sense).  
d) S'han localitzat i substituït els elements avariats de l'alternador d'acord amb els protocols que estableix la documentació tècnica.  
  
e) S'ha comprovat l'operativitat dels elements que constitueixen els grups convertidors de corrent altern en altern variable, segons la seua funció.  
f) S'han localitzat i substituït elements avariats dels grups convertidors seguint els protocols d'intervenció que estableix la documentació tècnica.  
8. Prevé riscos laborals i mediambientals en els treballs de manteniment d'instal·lacions i equips elèctrics, i interpreta i compleix les normes establides.  
Criteris d'avaluació:  
a) S'han identificat els riscos laborals de l'activitat i s'han relacionat les condicions d'operació amb la normativa d'aplicació.  
b) S'ha comprovat que les connexions de terra en quadres i màquines elèctriques compleixen les normes de seguretat.  
c) S'ha verificat la desconnexió de l'equip abans de fer una reparació o una substitució, s'ha previst qualsevol possible realimentació i comprovat l'absència de tensió.  
d) S'ha comprovat que els elements de protecció compleixen la normativa abans d'efectuar la connexió a tensió.  
e) S'han utilitzat els procediments de treball i els mitjans de protecció individual per a previndre accidents durant les operacions.  
f) S'han dut a terme les actuacions de preparació prèvia, neteja i ordre, posteriors a l'execució d'operacions de manteniment en la zona de treball, i s'ha valorat el manteniment de les instal·lacions i els equips com a factor de prevenció de riscos.  
g) S'han pres les precaucions per a l'emmagatzematge, el maneig i el manteniment dels grups de bateries, d'acord amb la normativa.  
h) S'ha respectat el sistema de recollida i eliminació selectiva de residus, així com els procediments d'emmagatzematge i manipulació de productes perillosos.  
B. Continguts:  
a) Determinació dels paràmetres de funcionament en corrent continu (c.c.), corrent altern (c.a.) i corrent altern trifàsic:  
Conductors i aïllants. Influència de la temperatura. Superconductors.  
Circuits elèctrics en corrent continu. Resistències en sèrie i paral·lel. Efecte Joule. Potència i energia. Pèrdua de potència en els conductors. Caiguda de tensió en els conductors. Bobines i condensadors en corrent continu.  
Circuits elèctrics en corrent altern: avantatges del corrent altern. Valors característics del corrent altern. Resistències, bobines i condensadors en corrent altern. Reactància inductiva i capacitiva. Impedància. Circuits ressonants. Ressonància en sèrie i ressonància en paral·lel. Factor de potència. Millora del factor de potència. Potència aparent, activa i reactiva. Mesures de tensió, intensitat i potència en corrent altern monofàsic.  
Circuits elèctrics trifàsics: Avantatges de l'ús dels sistemes trifàsics. Connexió dels generadors trifàsics. Connexió de receptors trifàsics: estrela, triangle. Sistemes trifàsics amb neutre i sense neutre. Sistemes trifàsics equilibrats i desequilibrats. Millora del factor de potència en les instal·lacions trifàsiques. Mesures de tensió, intensitat i potència en els sistemes trifàsics. Mesura de la potència aparent, activa i reactiva en els sistemes trifàsics.  
b) Control dels generadors elèctrics:  
Circuits magnètics de les màquines elèctriques. Permeabilitat i histèresi magnètica. Corrents paràsits o de Foucault. Interacció entre un corrent elèctric i un camp magnètic. Generador elèctric elemental, alternador.  
Alternador trifàsic. Circuit magnètic i circuit elèctric. Constitució de l'estator i rotor de l'alternador. Alternador amb excitatriu electrodinàmica. Alternador amb graneretes i excitatriu incorporada a l'alternador. Autoexcitació i encebament. Alternadors sense graneretes.  
Sistemes de mesura elèctrica. Instruments analògics i digitals. Posició de treball dels aparells de mesura. Sistemes de mesura: bobina mòbil, ferro mòbil, electrodinàmic, d'inducció i làmines vibrants. Ampliació de l'abast en la mesura d'intensitat en corrent altern amb transformadors d'intensitat. Ampliació de l'abast en la mesura d'intensitat en corrent continu amb resistències Shunt. Ampliació de l'abast en la mesura de tensió. Mesures de potència.  
Sistemes de protecció d'alternadors. Interruptor automàtic. Protecció magnètica per a curtcircuits. Protecció tèrmica de sobrecàrregues. Cambra apaga espurnes. Bobina de mínima tensió. Bobina de màxima tensió. Poder de tall de l'interruptor. Relé de sobrecàrrega. Serveis no essencials.  
Control d'acoblament d'alternadors. Sistema manual i automàtic.  
  
Sincronoscopi i llums indicadors de sincronisme. Relé de sincronisme. Sistemes per a la regulació de velocitat (freqüència) dels alternadors. Sistemes per a la regulació de tensió dels alternadors amb graneretes. Sistemes per a la regulació de tensió dels alternadors sense graneretes. Equilibrament de les càrregues, regulació de càrrega variant la velocitat. Funcionament de l'alternador com a motor síncron, relé de potència inversa.  
Control de la desconnexió d'alternadors i connexió de la presa de corrent exterior. Reducció de la càrrega de l'alternador i desconnexió. Proteccions a la connexió de la presa de corrent exterior. Exclusió d'alternadors i presa de corrent exterior. Relé de successió de fases.  
c) Manteniment de generadors i receptors elèctrics:  
Mesurament d'aïllament elèctric: Aparells de mesura d'aïllament (Meger). Aïllament entre fases i fase i massa. Làmpades de baix aïllament. Detecció de fugues. Mesures d'aïllament en quadre. Alarma de fuga d'aïllament. Relé diferencial de fuga de corrent.  
Mesurament d'intensitat de corrent i temperatura en generadors i motors. Pinces amperimètriques. Consum en l'arrancada. Mesura de la temperatura de debanats. Funcionament dels ventiladors. Sensors de temperatura en alternadors i motors especials.  
Característiques de funcionament dels motors de corrent continu i de corrent altern. Principi de funcionament del motor de corrent continu. Arrancada del motor de c.c. Principi de funcionament del motor de corrent altern. Motors trifàsics. Motor de gàbia d'esquirol. Corbes de parell/velocitat i d'intensitat/velocitat. Sistemes d'arrancada del motor de corrent altern. Arrancada directa. Corbes parell/velocitat i intensitat/velocitat. Inversió de gir. Necessitat de l'arrancada estrela/triangle. Corbes parell/velocitat i intensitat/velocitat. Motor de rotor bobinat i anells de fricció. Motor de dues velocitats. Impossibilitat d'arrancada del motor monofàsic de gàbia d'esquirol. Motor de fase partida amb debanat auxiliar. Motor de fase partida amb condensador. Motor d'espira en curtcircuit. Motor universal. Motor trifàsic com monofàsic.  
  
Transformadors monofàsics i trifàsics. Principi de funcionament del transformador. Característiques del nucli del transformador. Relació de transformació. Funcionament del transformador en buit. Funcionament del transformador en càrrega. Transformador en curtcircuit. Pèrdues en el transformador. Característiques del transformador trifàsic. Connexió del transformador.  
Funcionament dels rodaments i acoblament. Mesurament de vibracions. Mesurament de la temperatura dels rodaments. Greixatge de rodaments. Acoblament flexible.  
Utilització de ferramentes, aparells de mesura i aplicació de tècniques de mesurament. Mesura de resistència i continuïtat. Mesures de tensió. Mesures d'intensitat.  
Localització i reparació d'avaries en maquinària elèctrica. Seqüències de muntatge i desmuntatge. Substitució de rodaments. Verificació de funcionament.  
d) Operacions de manteniment preventiu i correctiu del quadre principal de distribució:  
Documentació i simbologia del quadre principal. Balanç energètic. Potència consumida. Factor de simultaneïtat. Potència generada. Interpretació de la documentació i esquema elèctric del quadre principal. Característiques dels interruptors automàtics. Bobina de mínima tensió. Bobina de màxima tensió. Interruptors automàtics de potència. Desconnexió dels serveis no essencials. Alarmes i diferents escalons. Elements lligats al sistema contra incendis. Desconnexió dels equips de combustibles i comburents.  
Arrancada del grup d'emergència. Relé fallada de tensió. Arrancada i acoblament del grup d'emergència. Quadre d'emergència. Elements connectats al quadre d'emergència. Sistema d'arrancada manual.  
  
Barres de 380/220 V i barres 660/220 V. Indicadors d'aïllament de barres 380 V o 660 V i barres de 220 V. Equilibrat del consum de fases. Mesura del factor de potència.  
Interpretació de l'esquema elèctric per a la posada en marxa de l'equip frigorífic. Tipus d'arrancada dels compressors de fred. Presostats. Termòstats. Indicacions i proteccions. Solenoide de descompressió per a l'arrancada. Sistema de desglaç. Interpretació de l'esquema elèctric per a la posada en marxa de l'equip elèctric del servotimó. Arrancada local o remot (pont). Relé de fallada fase. Relé de fallada de tensió. Solenoides o electrovàlvules. Fins de carrera. Sensors de nivell. Indicadors i alarmes.  
Localització i reparació d'avaries en el quadre principal. Seqüències de muntatge i desmuntatge. Verificació de funcionament.  
e) Muntatge d'instal·lacions elèctriques elementals de baixa tensió:  
Disseny dels esquemes elèctrics. Esquema multifiliar i unifiliar. Esquema de força o principal i esquema de comandament o maniobra. Tensions de força i tensions de comandament.  
Muntatge de sistemes d'arrancada aplicant normativa de baixa tensió per a l'elecció del cablejat segons la intensitat prevista, el nombre de conductors de la línia i la temperatura ambient. Taules. Tipus de cable. Sistemes de conducció. Influència de la caiguda de tensió.  
Utilització i elecció de la ferramenta. Tornavisos. Tisores. Pelacables.  
Tipus de llums d'il·luminació. Llums incandescents. Llums fluorescents. Reactàncies i encebadors. Condensadors per a millorar el Factor de Potència.  
Elements de maniobra, indicació, protecció i control d'arrancada dels motors de corrent altern. Simbologia. Interruptors unipolars i bipolars. Commutadors simples o d'encreuament. Seccionadors. Polsadors. Selectors. Polsadors d'emergència. Llums indicadors. Fusibles. Tipus de fusibles. Interruptors automàtics de protecció amb bobina de mínima i amb bobina de màxima. Interruptor diferencial. Commutadors d'arrancada de motors. Contactors. Contactes auxiliars. Realimentació. Protecció de motors. Relé tèrmic de sobrecàrrega. Relé de maniobra. Detectors de temperatura de debanats. Temporitzadors a la connexió i desconnexió. Relé de funció. Finals de carrera. Detectors de proximitat inductius i capacitius. Detectors fotoelèctrics. Transformadors de maniobra.  
  
Mesures de tensió, intensitat i continuïtat. Utilització del polímetre. Pinces amperimètriques.  
f) Manteniment d'instal·lacions de corrent continu:  
Efecte químic del corrent elèctric. Bateries. Electròlisi. Recobriments galvànics. Piles elèctriques. Energia química. Tipus d'acumuladors. Característiques dels acumuladors de plom. Constitució i capacitat dels acumuladors. Tensió i corrent de càrrega. Tensió i corrent de descàrrega. Resistència interna. Autodescàrrega.  
Conmexió de bateries.  
Alimentació de corrent continu als aparells de pont. Quadre de corrent continu. Proteccions. Transformador reductor de tensió trifàsic. Rectificador trifàsic. Ondulació del corrent.  
Característiques dels carregadors de bateries. Intensitat de càrrega de bateries. Control de càrrega de bateries. Desconnexió de la càrrega.  
Característiques dels generadors de càrrega de bateries. Debanats trifàsics de l'estator. Rotor. Bobinatge del rotor. Anells de fricció i graneretes. Regulador. Control de la càrrega de bateries. Variació del corrent d'excitació amb la velocitat de gir.  
Muntatge i desmuntatge del generador de càrrega de bateries. Desmuntatge i muntatge de les graneretes. Desmuntatge i muntatge del rotor. Desmuntatge i muntatge de l'estator i la placa de díodes. Desmuntatge i muntatge de la corriola. Tensió de la corretja d'arrossegament.  
Motor d'arrancada elèctrica. Característiques de l'estator. Nombre de pols. Característiques del rotor. Col·lector de Delgas. Bobina de connexió del motor d'arrancada. Sistemes d'engranatge.  
Muntatge i desmuntatge del motor d'arrancada elèctrica. Desmuntatge i muntatge del relé de connexió. Desmuntatge i muntatge de portagraneretes i carcassa. Desmuntatge i muntatge d'induït.  
Manteniment de bateries. Comprovació de l'estat de les bateries. Col·locació de les bateries subjectes en un lloc sec i ventilat. Manteniment dels terminals de connexió nets i collats. Manteniment del nivell d'electròlit. Densímetres. Mesuradors de curtcircuit. Col·locar les bateries subjectes en un lloc sec i ventilat. Mantindre els terminals de connexió nets i collats. Mantindre el nivell d'electròlit. Evitar la descàrrega completa de les bateries. Pautes de treball durant les operacions de manteniment. Comprovació amb les pinces efecte «Hall».  
  
Sistema de llums d'emergència. Relé fallada de tensió. Quadre de llums d'emergència. Alimentació d'emergència dels llums de navegació. Alimentació d'emergència del servotimó.  
Sistemes d'alarma. Sistemes d'alarmes a relés desexcitats. Sistemes d'alarma a relés excitats. Utilització d'autòmats programables. Relés de maniobra. Sensors de pressió, pressió diferencial. Sensors de temperatura, NTC, PTC i termoparells. Sensors de nivell. Temporitzadors a la connexió i a la desconnexió. Llums indicadores (díodes led) i prova de llums.  
g) Localització i reparació per substitució de sistemes electrònics de regulació:  
Característiques dels rectificadors monofàsics i trifàsics. Semicoductors. Vidre P. Vidre N. Díode d'unió. Díodes rectificadors. Pont rectificador. Filtratge.  
Reguladors de tensió d'alternadors per a càrrega de bateries. Díodes Zener. Transistors bipolars. NPN i PNP. Resistències fixes i variables. Divisors de tensió. Ajust i comprovació del regulador segons documentació tècnica.  
Reguladors de tensió per a alternadors amb graneretes. Pont rectificador controlat. Doble unió PNPN. Tiristors. Elements de control de tiristors. Elements de protecció. Relé d'encebat. Ajust de la tensió i de la velocitat de resposta segons documentació tècnica.  
Reguladors de tensió per a alternadors sense graneretes. Doble alternador: Induït fix i mòbil i inductor fix i mòbil. Pont rectificador giratori. Comprovació dels díodes. Targeta de regulació de tensió. Ajust de la tensió i de la velocitat de resposta segons documentació tècnica. Elements de protecció. Sistema d'encebat. Sobreexcitació, transformadors de compounding.  
Característiques dels convertidors de freqüència. Transistors d'efecte de camp Igbt. Característiques dels transistors bipolars i dels transistors d'efecte de camp.  
Localització i reparació d'avaries en reguladors electrònics. Seqüències de muntatge i desmuntatge. Verificació de funcionament.  
h) Prevenció de riscos laborals i mediambientals en els treballs de manteniment d'instal·lacions i equips elèctrics:  
Normativa de riscos laborals.  
Les instal·lacions compliran la reglamentació quant a conservació i seguretat.  
Connexions de terra de totes les masses dels equips i instal·lacions elèctriques del vaixell. Instal·lació dels dispositius de protecció. Senyalització de riscos. Risc d'explosió i incendi. Condicions d'humitat. Procés de suspensió de la tensió: Desconnectar. Prevenir qualsevol possible realimentació. Verificar l'absència de tensió. Connectar a terra i en curtcircuit. Protegir contra elements pròxims i senyalitzar.  
  
Risc de curtcircuit en arc elèctric amb tensions inferiors a 50 volts. Cremades. Explosió i incendi.  
Treball amb tensions superiors a la de seguretat. Formació sobre els riscos elèctrics. Xoc elèctric per arc elèctric o contacte directe o indirecte. Aplicació de primers auxilis. Locals amb risc d'explosió o incendi.  
  
Normativa sobre materials i equips. Aïllament de ferramentes. Aïllament de les sabates de seguretat. Guants. Equips aïllants.  
Ordre atenció i neteja de les instal·lacions, ferramentes i equips.  
  
Normativa de riscos mediambientals. Manipulació de residus i productes perillosos. Emmagatzemament i manipulació. Sistema d'arreplega i eliminació.  
  
  
5. Mòdul professional: Instal·lació i manteniment de maquinària de fred i climatització en vaixells i embarcacions.  
Codi: 1176.  
  
A. Resultats d'aprenentatge i criteris d'avaluació:  
1. Realitza operacions de muntatge d'equips en instal·lacions frigorífiques i sistemes de climatització, selecciona els mitjans necessaris i associa les característiques tècniques dels components amb la funció que tenen.  
Criteris d'avaluació:  
a) S'ha definit el volum i la potència de la maquinària que cal utilitzar en la instal·lació, segons el balanç tèrmic calculat.  
b) S'ha definit la disposició dels diferents elements de les instal·lacions frigorífiques i els sistemes de climatització del vaixell i s'ha analitzat la documentació tècnica i tingut en compte criteris de seguretat.  
  
c) S'han elaborat esquemes de connexió de canonades, atenent la mena de fluid i els procediments establits.  
d) S'ha realitzat la preparació de la maquinària per a l'arrancada i s'han efectuat les operacions de buit i estanquitat i comprovat els paràmetres establits.  
e) S'han determinat els valors dels paràmetres (intensitat-voltatge) en els circuits elèctrics que intervenen en el funcionament dels equips, atenent especificacions tècniques i plànols.  
f) S'ha efectuat la comprovació i l'ajust de la vàlvula de seguretat contra sobrepressions i els elements de regulació i control, i s'han valorat plànols i especificacions tècniques.  
g) S'ha efectuat l'operació de càrrega de refrigerant en la instal·lació frigorífica o el sistema de climatització i s'han comprovat els nivells de cabal en el sistema d'alta pressió.  
2. Efectua operacions de posada en marxa, control de funcionament i parada de la instal·lació frigorífica i del sistema de climatització; identifica les variables de funcionament i avalua la seua influència en el rendiment de la instal·lació.  
Criteris d'avaluació:  
a) S'ha realitzat la posada en marxa de la planta de fred, verificat les característiques i els nivells de refrigerant i oli i seguit la seqüència que estableix la documentació tècnica.  
b) S'ha verificat que els elements de control de temperatura (termòstat) i de pressió (pressòstat) funcionen dins dels paràmetres establits.  
  
c) S'ha comprovat que els elements accessoris (separador d'oli, visor, filtres, acumulador de pressió i altres) funcionen dins dels paràmetres establits.  
d) S'ha efectuat la parada temporal de la instal·lació seguint el procediment establit, previ control del nivell de refrigerant del condensador.  
e) S'ha determinat el procediment per a una parada de llarga duració de la instal·lació i s'ha valorat la temperatura exterior.  
f) S'ha comprovat que la vàlvula de quatre vies (fred-calor) en els sistemes de climatització funciona seguint el protocol establit d'inversió de cicle.  
g) S'ha elaborat el procediment per a la verificació del funcionament d'un túnel de congelació, i s'ha analitzat el comportament operacional del ventilador i la seqüència de treball del mecanisme de transport.  
  
h) S'ha determinat un procés de verificació per a la refrigeració i la congelació en els casos especials de transport, mitjançant un sistema de nitrogen líquid o diòxid de carboni, per a mantindre la temperatura de treball en els paràmetres definits.  
i) S'han tingut en compte les repercussions mediambientals dels gasos fluorats d'efecte d'hivernacle.  
j) S'ha determinat un procediment per al control i la supervisió de la posada en marxa i funcionament d'una instal·lació frigorífica i sistema d'aire condicionat en una embarcació esportiva i d'esbarjo.  
  
3. Localitza i repara fallades i avaries dels equips i els elements que componen una instal·lació frigorífica i un sistema de climatització, valora paràmetres de funcionament i aplica procediments segons les especificacions tècniques.  
Criteris d'avaluació:  
a) S'ha establit el procés per a la realització del manteniment correctiu en els seus diferents elements i aparells i s'ha verificat el seu correcte funcionament.  
b) S'ha localitzat la fallada en el sistema i s'ha utilitzat la documentació tècnica i seguit la seqüència de localització i els mitjans d'alarma o mesurament segons el protocol establit.  
c) S'ha localitzat la fallada o avaria segons la zona de treball (alta o baixa pressió i elements accessoris), mitjançant comprovacions sensorials (alarmes, gebres i núvols de gas, entre altres) o d'aparells de mesurament (manòmetres, termòmetres i detector de fuga de gasos, entre altres).  
d) S'ha efectuat l'aïllament i la separació de la màquina o el lloc d'avaria de la instal·lació i s'han operat les vàlvules segons la zona de treball.  
e) S'ha realitzat el desmuntatge i el muntatge de l'aparell o l'element afectat, segons la seqüència establida, i utilitzat els útils i les eines amb precisió i seguretat.  
f) S'ha realitzat la reparació o la substitució de l'element avariat, i s'ha valorat el temps de parada i complit les normes de seguretat.  
  
g) S'ha realitzat l'arrancada del sistema i verificat els paràmetres de funcionament dels aparells o els elements reparats o substituïts.  
  
h) S'ha emplenat la fitxa de seguiment d'avaria, segons l'element o la màquina, i s'han detallat la causa, el remei aplicat i el temps emprat.  
  
4. Realitza el manteniment preventiu de la instal·lació frigorífica i del sistema de climatització, valora la normativa de seguretat i medi ambient i segueix els protocols establits.  
Criteris d'avaluació:  
a) S'ha programat el manteniment preventiu d'elements i aparells que constitueixen la instal·lació, i s'han tingut en compte la documentació tècnica i els temps de reparació necessaris.  
b) S'han fet les operacions de manteniment associades a les inspeccions mensuals de la instal·lació frigorífica i del sistema de climatització conforme a la documentació que ha subministrat el fabricant.  
  
c) S'han dut a terme les operacions de manteniment associades a les inspeccions anuals de la instal·lació frigorífica i del sistema de climatització i s'ha valorat la seua aplicació en les diferents àrees de treball.  
d) S'han realitzat els controls de rutina de la humitat en el circuit (interior), a fi d'evitar disfuncions en els processos de transmissió de calor.  
e) S'ha efectuat el buit i comprovat l'estanquitat del circuit de refrigeració i s'han utilitzat les tècniques i els aparells de mesura establits.  
  
f) S'han efectuat les operacions de càrrega de refrigerant i oli i s'han utilitzat les eines específiques i seguit els protocols establits.  
  
5. Prevé riscos laborals i mediambientals en els treballs de manteniment dels elements i els equips de les instal·lacions de fred i climatització, i interpreta i compleix les normes d'aplicació.  
Criteris d'avaluació:  
a) S'han identificat els riscos laborals de l'activitat i s'han relacionat les condicions d'operació amb la normativa d'aplicació.  
b) S'han dut a terme les actuacions de preparació prèvia, neteja i ordre, posteriors a l'execució d'operacions de manteniment en la zona de treball, i s'ha valorat el manteniment de les instal·lacions i els equips com a factor de prevenció de riscos.  
c) S'han reconegut les mesures que s'han de seguir per al maneig, l'emmagatzematge i l'estiba dels refrigerants i olis, d'acord amb els procediments que estableix la normativa.  
d) S'han reconegut els procediments de treball segurs, els túnels de congelació i altres espais frigorífics (bodegues, unitats de càrrega i rebostos, entre altres), i s'han relacionat els riscos laborals amb la normativa d'aplicació.  
e) S'ha definit el procediment de treball que cal seguir per a mantindre instal·lacions de fred i climatització a bord d'embarcacions esportives i d'esbarjo, i s'han tingut en compte les normatives de seguretat i els riscos laborals.  
f) S'han identificat els equips de protecció individual per a previndre accidents durant les operacions de manteniment.  
g) S'ha respectat el sistema de recollida selectiva i eliminació de residus.  
h) S'han definit els procediments de treball en els transports frigorífics (ferrocarril i camions, entre altres), i s'han relacionat els riscos laborals i mediambientals amb les normatives d'aplicació.  
B. Continguts:  
a) Muntatge d'equips en instal·lacions frigorífiques i sistemes de climatització:  
Normes europees sobre gasos fluorats d'efecte d'hivernacle.  
Interpretació de la documentació tècnica. Plans. Simbologia. Normativa.  
Interpretació de les taules termodinàmiques. Aïllaments. Humitat i aire. Calors específiques.  
Maneig i interpretació de catàlegs tècnics dels equips que constitueixen les instal·lacions frigorífiques. Manuals. Informatius.  
Compressors frigorífics. Desplaçament positiu. Alternatiu: obert, semiobert i tancat. Rotatius. De caragol. Engranatges. Espiral. Centrífugs.  
Condensadors. Coeficient de transmissió de calor. Condensadors de calor sensible: d'aire i aigua. Condensadors de calor latent: atmosfèrics i evaporatius.  
Evaporadors. Coeficient de transmissió de calor. Segons la seua utilització. Banys de salmorres. Desglaç de l'evaporador. Segons la seua ebullició. Segons la seua constitució.  
Elements de control de l'expansió del refrigerant. Vàlvula d'expansió termostàtica, automàtica i electrònica. Vàlvula d'expansió flotador. Vàlvula d'expansió fixa.  
Elements de control de pressió i temperatura: presostats i termòstats. Manòmetre. Termòmetre.  
Elements de regulació: vàlvules reguladores i solenoides.  
Elements de seguretat contra sobrepressió: definició i tipus. Vàlvula de seguretat. Tap fusible.  
Elements accessoris per a obtindre millor rendiment. Separadors d'oli. Filtre eixugador. Visor de líquid i gas. Intercanviador de calor. Acumulador de pressió.  
Túnels de congelació (congelació ultraràpida). Temperatures de treball. Túnels: Constitució. Element transportador del producte.  
Bombes de calor: tipus i característiques. Vàlvules de quatre vies. Bomba aigua-aire. Bomba aire-aire. Bomba energia solar.  
b) Operacions de posada en marxa, control i parada de la instal·lació frigorífica i del sistema de climatització:  
Verificació dels retenidors i segellaments en la transmissió del compressor. Comprovació del funcionament correcte de la resistència del càrter. Temperatura de l'oli.  
Identificació de l'estat de les vàlvules del circuit: connexió elèctrica. Accionament mecànic.  
Comprovació de l'operativitat del compressor. Funcionament elèctric. Funcionament mecànic.  
Comprovació del condensador en la seua constitució i en els seus elements de condensació (aire-aigua).  
Comprovació en l'evaporador dels sistemes de desglaç o conductes de desguàs de l'aigua condensada (aire humit).  
Comprovació en el sistema de climatització de la funcionalitat de la vàlvula de quatre vies (bomba de calor).  
Comprovació i calibratge dels presostats de control i regulació.  
  
Comprovació i calibratge dels elements de control i regulació de temperatura (termòstats).  
Comprovació dels elements de seguretat contra les sobrepressions: vàlvula de seguretat. Tap fusible.  
Control de les humitats en el circuit interior.  
Manipulació de gasos fluorats d'efecte d'hivernacle:  
- Càrrega i recuperació.  
- Manteniment i revisions.  
Precaucions amb equips que utilitzen gasos fluorats d'efecte d'hivernacle.  
Estat del gas i líquid del refrigerant. Visors. Nivells.  
Comprovació del dispositiu de parada.  
c) Localització i reparació de fallades i avaries dels equips i elements de la instal·lació frigorífica i de climatització.  
Interpretació de paràmetres continguts en la documentació tècnica.  
  
Protocols de localització de fallades i avaries.  
Temperatura de l'evaporador.  
Pressió d'aspiració.  
Temperatura de la cambra o espai refrigerant.  
Pressió de l'alta.  
Temperatura de les línies d'aspiració i líquid.  
Pressió de la vàlvula d'expansió.  
Temps de funcionament.  
Soroll.  
Vàlvula de quatre vies.  
Muntatge i desmuntatge de compressors.  
Muntatge de condensadors i evaporadors.  
Muntatge i desmuntatge de vàlvules de regulació.  
Sistemes de conducció de gasos i líquids.  
Sistemes de desglaç.  
Tractament dels gasos fluorats d'efecte d'hivernacle. Recuperació. Manteniment d'equips. Detecció i reparació de fugues.  
Aparells de mesurament en els seus diferents suports.  
Elaboració de l'informe amb fitxa tècnica de l'avaria: causes i remeis.  
Elaboració de l'informe sobre l'estat de la instal·lació en funcionament després de la reparació.  
Procediments de desmuntatge, reparació i muntatge dels equips, atenent la documentació tècnica i la utilització d'aparells de mesura i calibratge.  
Procediments de calibratge i controls de tolerància. Documentació tècnica referent a la ubicació dels elements que componen la instal·lació.  
Controls i posada al punt dels aparells de mesures que s'han d'utilitzar en les reparacions.  
d) Manteniment preventiu de la instal·lació frigorífica i del sistema de climatització:  
Dades rellevants dels equips. Fabricant. Subministrador. Inspeccions efectuades, oficials i no oficials.  
Interpretació de documentació tècnica.  
Programació del manteniment. Instal·lació frigorífica. Sistema de climatització.  
Procediments de manteniment de preventiu. Instal·lació frigorífica. Sistema de climatització.  
Caracterització de les avaries més freqüents.  
Elaboració de llibres de registre.  
Informes de seguretat, riscos laborals i recuperació de residus.  
Control i emmagatzematge de peces de respecte.  
Control i emmagatzematge d'estris i ferramentes.  
Coordinació de treballs.  
Valoració del treball en equip.  
e) Prevenció de riscos laborals i mediambientals:  
Normativa d'aplicació de riscos laborals durant les operacions de reparació i manteniment. Àrea de refrigeració. Àrea de congelació.  
   
Àrees pressuritzades.  
Mesures d'aplicació de seguretat en el trasllat de refrigerant i oli.  
  
Normativa aplicada a transports frigorífics.  
Normes per a la protecció individual i col·lectiva.  
Mesures de protecció en àrees elèctriques.  
Mesures de seguretat en zones de treball en embarcacions esportives i de recreació.  
Mesures d'higiene i neteja en el treball. Soroll. Ventilació. Humitat. Il·luminació.  
Elaboració d'informes d'accidents.  
  
  
6. Mòdul professional: Procediments de guàrdia de màquines.  
Codi: 1177.  
  
A. Resultats d'aprenentatge i criteris d'avaluació:  
1. Organitza la guàrdia de màquines, atenent els mitjans disponibles i interpretant la normativa.  
Criteris d'avaluació:  
a) S'han valorat les característiques del vaixell, les màquines i la naturalesa del viatge per a planificar les guàrdies d'acord amb la normativa.  
b) S'han tingut en compte en l'organització de la guàrdia les funcions del personal de guàrdia relatives al control de les màquines i equip i a les normes de seguretat.  
c) S'han determinat els subministraments de consums, provisions i respectes durant la guàrdia, a partir de les condicions del viatge, les característiques del vaixell (tancs, consums, estabilitat, seient i escora, entre altres) i la normativa de seguretat i mediambiental.  
d) S'ha elaborat el pla de guàrdia, incloent-hi ordres permanents i protocol d'actuació en cas d'emergència o avaria.  
e) S'han definit els mitjans de comunicació interna en cambra de màquines i s'ha utilitzat fraseologia normalitzada.  
f) S'han comprovat la disponibilitat de la documentació tècnica, els registres i altres publicacions necessàries per a rendir viatge.  
g) S'ha previst la gestió d'aigües residuals que puguen contaminar el medi ambient durant les guàrdies, d'acord amb reglamentacions internacionals.  
h) S'ha comprovat, prèviament al viatge, que tots els sistemes contraincendis, tant fixos com mòbils, i els detectors d'incendis complisquen la normativa.  
i) S'han fet els treballs d'organització de les guàrdies i s'ha treballat en equip i elaborat els registres associats.  
2. Exerceix les funcions del mariner de màquines, segueix els protocols de vigilància i comunicació establits i utilitza mitjans reals i/o simulats.  
Criteris d'avaluació:  
a) S'ha reconegut la competència del mariner de màquines per a exercir la guàrdia a les ordres de l'oficial responsable, atesa la normativa.  
b) S'ha informat el responsable de la guàrdia, després de la ronda de seguretat, de qualsevol incidència rellevant d'una manera clara i concisa en l'idioma oficial o en anglés normalitzat.  
c) S'han realitzat les operacions de manteniment planificades durant la guàrdia a les ordres de l'oficial.  
d) S'ha reconegut la competència del mariner de màquines associada al funcionament segur de les calderes.  
e) S'han aplicat les mesures en cas d'emergència, d'acord amb els plans establits i atenent les instruccions rebudes del responsable de guàrdia.  
f) S'ha realitzat el relleu de la guàrdia conforme als protocols establits i s'ha informat l'entrant de totes les tasques realitzades, així com les previstes.  
g) S'han desenvolupat els treballs en equip i s'ha utilitzat la terminologia pròpia de les màquines i mostrat respecte cap als integrants del grup.  
h) S'ha col·laborat, sota la direcció de l'oficial encarregat de la guàrdia, en el funcionament segur i eficaç de la planta propulsora i de l'equip auxiliar.  
3. Aplica els procediments de guàrdia com a oficial de màquines, segueix protocols establits de vigilància i comunicació i utilitza mitjans reals i/o simulats.  
Criteris d'avaluació:  
a) S'ha mantingut durant la guàrdia una vigilància visual i auditiva activa per a poder esmenar defectes de funcionament.  
b) S'han executat amb promptitud les ordres de canvi de sentit i de velocitat de la unitat propulsora per a donar resposta a les demandes del pont.  
c) S'han complit les instruccions del cap de màquines per a efectuar operacions de manteniment preventiu, control d'avaries i reparacions, sense desatendre les obligacions de control i vigilància durant la guàrdia.  
d) S'han registrat anomalies o possibles funcionaments defectuosos de màquines i s'han indicat les accions empreses i, si han sigut necessàries, les mesures que calia adoptar.  
e) S'han atés les obligacions durant les guàrdies en port i fondeig per a garantir els serveis requerits, la seguretat i la protecció mediambiental.  
f) S'han identificat les situacions en què es requereix notificar en l'acte al cap de màquines, amb independència de l'adopció de les mesures urgents, per a salvaguardar la seguretat del vaixell, de les seues màquines o de la seua tripulació.  
g) S'ha efectuat el lliurament i la recepció de la guàrdia i s'han complit els protocols establits, d'acord amb la normativa i una vegada emplenats els registres.  
h) S'ha exercit la responsabilitat durant la guàrdia com a màxim responsable del funcionament, la comprovació i la inspecció de les màquines i l'equip a càrrec seu, i s'ha actuat segons els principis de lideratge i respecte als companys.  
4. Controla els paràmetres de funcionament de la planta propulsora i els sistemes auxiliars, tant en règim normal com en situacions crítiques (maniobres adverses, mal temps i maniobra en port, entre altres), verifica el seu rendiment a les demandes de canvi i prevé els danys que puguen ocasionar-se.  
Criteris d'avaluació:  
a) S'han obtingut dades de les variables de la planta propulsora i maquinària auxiliar i s'han seleccionat els instruments de mesura apropiats a cada cas.  
b) S'ha verificat que els valors dels paràmetres de funcionament de la planta propulsora i maquinària auxiliar estan dins del rang establit durant les diferents fases de funcionament (arrancada, post-arrancada, calfament, acceleració i plena càrrega, entre altres), i s'han corregit en cas necessari.  
c) S'ha valorat la influència en l'òptim rendiment de la planta propulsora dels valors de rpm, de la potència desenvolupada pel propulsor, del consum de combustible, del pas d'hèlice, de la velocitat del vaixell, de l'estat de la mar i de les condicions de càrrega.  
d) S'han aplicat les mesures de prevenció que s'han d'adoptar en la planta propulsora per a la navegació en zones d'especial risc (aigües restringides, zones de trànsit intens, zones de gels i de mal temps, entre altres).  
e) S'han interpretat i transmés de manera correcta, clara i precisa, i s'ha utilitzat la nomenclatura i la terminologia pròpia dels espais de màquines, les comunicacions relacionades amb la maniobra de la planta propulsora i de la maquinària auxiliar.  
f) S'han realitzat les accions immediates requerides davant de la detecció d'alarmes, o no advertides per aquestes, de fugues en circuits, variació en els nivells i les temperatures, entre altres, per a evitar danys en els equips de la planta propulsora.  
g) S'han previst els aïllaments, la retirada del servei i l'ajust de les màquines que siguen responsabilitat de l'oficial de guàrdia i en què s'efectuarà algun treball extraordinari.  
h) S'han efectuat els transvasaments ordenats des del pont per a modificar l'estabilitat, el seient i l'escora permanent del vaixell a fi de procurar una navegació més segura en condicions adverses.  
5. Atén les contingències i les emergències esdevingudes durant la guàrdia, interpreta i efectua les accions necessàries per a evitar danys.  
  
Criteris d'avaluació:  
a) S'han donat les ordres per a activar els protocols d'actuació en cas d'emergència mitjançant el simulador i s'han utilitzat els protocols establits.  
b) S'han identificat les mesures destinades a limitar els danys i salvar el vaixell en cas d'inundació en cambra de màquines.  
c) S'ha actuat davant de contingències esdevingudes durant la guàrdia (pèrdua de compressió, sobrecalfament…) i s'han efectuat les mesures correctores establides.  
d) S'ha governat des del servo i s'han associat anomalies en el govern als sistemes de control/transmissió.  
e) S'ha tret l'aigua de la sentina i s'ha activat manualment la bomba per avaria del sistema automàtic.  
f) S'han complit els protocols establits després de la recepció d'una alarma contraincendis.  
g) S'han seguit els procediments d'actuació en cas de sobrecàrrega o caiguda de planta.  
B. Continguts:  
a) Organització de les guàrdies:  
Composició i organització de la guàrdia. Funcions de responsable de guàrdia. Criteris d'organització. Normativa aplicable. Convenis STCW i STCW-f. Assignació de funcions.  
Característiques de la maquinària propulsora i dels equips auxiliars del vaixell. Característiques de la màquina i auxiliars. Règim de revolucions en marxa avant. Resposta del motor als canvis de velocitat. Temps d'inversió d'avant-arrere. Consum de combustible a distintes velocitats. Situació i nombre de tancs de consum (Plans de tancs).  
  
Aprovisionament de combustible provisions i respecte. Càlcul de la capacitat dels tancs. Taules de capacitats. Comprovació de l'estat dels tancs. Procediments de sondeig. Especificació dels subministraments necessaris. Control d'existències. Control de l'assentament i escora en l'ompliment/buidatge de tancs. Estiba dels recanvis, tenint en compte la seguretat. Efecte de les superfícies lliures en l'estabilitat.  
Estudi de la travessia prevista. Temps regnant durant tota la travessia. Adequació de la velocitat a la meteorologia. Observació dels canvis de règim de la màquina. Mitjans de comunicació interns. Observació de les ordres permanents o ocasionals.  
Comprovació de la documentació. Ompliment del diari de màquines. Instruccions de les distintes instal·lacions. Sistemes de registre de la informació.  
Gestió d'aigües residuals durant les guàrdies. Ús del separador de sentina. Compliment de les normes internacionals i nacionals connexes.  
  
Comprovació del material contra incendis.  
Elaboració d'informes de planificació. Exemplificació. Mètodes de registre. Sistema de control de qualitat.  
Normes de treball en equip.  
b) Guàrdia del mariner de màquines:  
Funcions del mariner de màquines segons els convenis STCW i STCW-f.  
Guàrdia en espais de màquines sense dotació permanent.  
Ordres normalitzades del mariner de màquines. Rondes de seguretat. Paràmetres de funcionament del motor principal. Paràmetres de funcionament dels auxiliars. Operacions bàsiques de manteniment durant la guàrdia. Comunicació d'incidències.  
Pràctica del servei de vigilància durant la guàrdia. Vigilància auditiva i visual. Detecció visual d'anomalies. Comprovació del funcionament de les alarmes. Observació de la condició dels espais de la màquina. Normes de seguretat i de prevenció de riscos mediambientals. Comunicació de les anomalies a l'oficial de guàrdia.  
  
Relleu de la guàrdia.  
Actitud de col·laboració i respecte als companys.  
Obligacions en el cas d'emergència durant la guàrdia. Fer funcionar l'equip d'emergència. Aplicar els procediments d'emergència. Avís d'incendi. Avís d'inundació. Avís de buidatge.  
c) Procediments de guàrdia de l'oficial de màquines:  
Funcions de l'oficial de guàrdia en navegació, port i ancoratge. Prescripcions de STCW i STCW-f. Compliment de les ordres del cap de màquines. Obligacions en port i fondejats. Vigilància visual i auditiva. Comprovació i inspecció dels equips de màquines com a màxim responsable. Accidents ocasionats per un exercici negligent de la guàrdia. Identificació de situacions crítiques. Identificació de prioritats.  
  
Resposta a les ordres del pont.  
Criteris de lideratge i respecte als companys.  
Aplicació de les ordres permanents i normes sobre contaminació.  
  
Verificació de les distintes alarmes.  
Comprovació periòdica de tancs i nivells. Control de nivells d'oli de propulsor. Verificació dels nivells d'olis en el sistema hidràulic. Descàrrega de la sentina. Especificació de la comunicació en sala de màquines.  
  
Protocols d'entrega i recepció de la guàrdia. Realització dels registres rutinaris i esdeveniments durant la guàrdia en el quadern de màquina i en altres quaderns de registres.  
d) Control del funcionament de la planta propulsora:  
Monitorització de paràmetres. Vigilància i control manual i automàtic. Alarmes i seguretats dels equips. Paràmetres que han de ser tinguts en consideració en els distints equips. Aparells de mesura portàtils. Utilització i aplicació.  
Termodinàmica aplicada. Conceptes fonamentals de termodinàmica. Cicles termodinàmics: cicles de Carnot, Otto, Dièsel, Brayton i Rankine. Rendiment tèrmic: teòric i real.  
Dinàmica del sistema propulsor. Forces i moments en el propulsor. Forces i moments transmesos al casc. Resistència a l'avanç. Conceptes de règim, per motor, treball i potència. Relació entre aquests paràmetres. Factors que influeixen en el parell motor. Corbes característiques de funcionament d'un motor. El consum específic. Variables que afecten el consum específic.  
Potència del propulsor. Potència indicada i potència efectiva en l'eix. Diagrames de combustió i la seua relació amb la potència indicada. Control i revisió de la combustió en un motor. El rendiment tèrmic i la seua relació amb la potència indicada. El rendiment mecànic del motor. Pèrdues de potència en la línia d'eixos. Presa de dades. Parts de màquines.  
Comunicacions. Ocupació de vocabulari tècnic relacionat amb la maniobra de la planta propulsora.  
Reaccions inicials davant d'una anomalia de funcionament de la planta propulsora o maquinària auxiliar.  
Actuacions en situacions crítiques: protecció dels equips en navegacions d'especial risc. Resposta del propulsor en situacions crítiques. Transvasaments per a mantindre l'estabilitat. Navegació amb un dels elements danyats (un pistó).  
e) Resposta a contingències i emergències durant la guàrdia:  
Tipologia de les emergències possibles durant la navegació.  
Correcció o atenuació de possibles danys en màquines per fallada o defecte conegut a través d'avisos i lectures d'indicadors del plafó de control.  
Interpretació i identificació de les distintes alarmes dels equips. Senyals acústics. Senyals visuals. Anomalies no detectades per alarmes.  
  
Atenuació de les situacions d'emergència amb moviments de màquines.  
Identificació de perills específics.  
Actuació immediata en cas d'emergències. Parada del propulsor. Parada d'algun auxiliar. Caiguda de planta. Govern del vaixell des del servomotor. Incendi en sala de màquines. Mesures que escau adoptar en el cas que l'aigua de mar inunde la cambra de màquines. Evacuació per inundació de la sala de màquines. Entrada d'aigua per la premsa de l'eix de l'hèlice. L'hèlice perd revolucions per anomalia exterior. El timó no respon correctament per causa exterior. Riscos d'abordatge. Varada fortuïta i voluntària. Garreig de l'àncora en situació d'ancoratge. Parada d'emergència amb màquina arrere. Home a l'aigua. Rescat d'una embarcació. Embarrat de la xarxa amb vaixell d'arrossegament. Interpretació del quadre orgànic per a emergències, abandó i incendis.  
  
Elaboració de plans eficaços en cas d'emergència.  
Preparació de plans de contingència per a fer front a les situacions d'emergència.  
Determinació de les contingències en la màquina principal i les auxiliars. Alteració dels paràmetres del motor principal i dels auxiliars. Navegació en situacions adverses (mal temps i gel, entre d'altres). Precaució en navegació per aigües succintes. Disfuncions d'alarmes. Fallades en el sistema automàtic de buidatge. Anomalies en el sistema del servo. Observació de la planta generatriu. Registre de les intervencions en el diari de màquines.  
Determinació de les mesures alternatives en cas d'emergència d'algun element dels equips. Elevació i manipulació d'elements pesats. Desmuntatge de màquines. Utilització de productes químics. Utilització de sistemes hidràulics i pneumàtics pressuritzats (premses, gats hidràulics i grues, entre d'altres). Riscos en el maneig de ferramentes manuals i portàtils. Maneig de ferramentes manuals. Maneig de ferramentes portàtils perilloses (afiladores, trepants, escatadors i polidores, entre d'altres). Normes de seguretat. Equips i instal·lacions. Arranjament i neteja en les zones de treball. Manteniment de les màquines i ferramentes de mecanització i equips de soldadura. Trasllat i estiba de materials i màquines. Senyalització. Vestimenta i equips de protecció. Autorització de treballs especials. Treballs perillosos en tancs, recipients pressuritzats, calderes, zones perilloses, entre d'altres. Incomunicació i senyalització de les reparacions de màquines, despressurització circuits i tancs, desgasificació i neteja entre d'altres.  
  
  
  
7. Mòdul professional: Anglés.  
Codi: 0156.  
  
A. Resultats d'aprenentatge i criteris d'avaluació:  
1. Reconeix informació professional i quotidiana continguda en discursos orals emesos en llengua estàndard i analitza el contingut global del missatge i relacionant-lo amb els recursos lingüístics corresponents.  
  
Criteris d'avaluació:  
a) S'ha situat el missatge en el seu context.  
b) S'ha identificat la idea principal del missatge.  
c) S'ha reconegut la finalitat del missatge directe, telefònic o per un altre mitjà auditiu.  
d) S'ha extret informació específica en missatges relacionats amb aspectes quotidians de la vida professional i quotidiana.  
e) S'han seqüenciat els elements constituents del missatge.  
f) S'han identificat les idees principals d'un discurs sobre temes coneguts, transmesos pels mitjans de comunicació i emesos en llengua estàndard i articulades amb claredat.  
g) S'han reconegut les instruccions orals i s'han seguit les indicacions.  
h) S'ha pres consciència de la importància de comprendre globalment un missatge, sense entendre tots i cada un dels elements d'aquest.  
  
2. Interpreta informació professional continguda en textos escrits, i analitza de manera comprensiva els seus continguts.  
Criteris d'avaluació:  
a) S'han seleccionat els materials de consulta i diccionaris.  
b) S'han llegit de manera comprensiva textos senzills.  
c) S'ha interpretat el contingut global del missatge.  
d) S'ha relacionat el text amb l'àmbit de l'àrea professional a què es refereix.  
e) S'ha identificat la terminologia utilitzada.  
f) S'han realitzat traduccions de textos senzills i s'ha utilitzat material de suport en cas necessari.  
g) S'ha interpretat el missatge rebut a través de suports telemàtics: adreça electrònica i fax, entre altres.  
3. Emet missatges orals clars i ben estructurats i participa com a agent actiu en converses professionals.  
Criteris d'avaluació:  
a) S'han identificat els registres utilitzats per a l'emissió del missatge.  
b) S'ha comunicat utilitzant fórmules, nexes d'unió i estratègies d'interacció.  
c) S'han utilitzat normes de protocol en presentacions.  
d) S'han descrit fets breus i imprevistos relacionats amb la seua professió.  
e) S'ha utilitzat correctament la terminologia de la professió.  
f) S'han expressat sentiments, idees o opinions.  
g) S'han enumerat les activitats de la tasca professional.  
h) S'ha descrit i seqüenciat un procés de treball de la seua competència.  
i) S'ha justificat l'acceptació o no de propostes que s'han fet.  
j) S'ha argumentat l'elecció d'una determinada opció o procediment de treball triat.  
k) S'ha sol·licitat la reformulació del discurs o una part d'aquest quan s'ha considerat necessari.  
4. Elabora textos senzills i relaciona regles gramaticals amb el propòsit d'aquests.  
Criteris d'avaluació:  
a) S'han redactat textos breus relacionats amb aspectes quotidians i/o professionals.  
b) S'ha organitzat la informació de manera coherent i cohesionada.  
  
c) S'han fet resums de textos relacionats amb el seu entorn professional.  
d) S'ha omplit documentació específica del seu camp professional.  
  
e) S'han aplicat les fórmules establides i el vocabulari específic en l'ompliment de documents.  
f) S'han resumit les idees principals d'informacions donades i s'han utilitzat els seus propis recursos lingüístics.  
g) S'han utilitzat les fórmules de cortesia pròpies del document que s'ha d'elaborar.  
5. Aplica actituds i comportaments professionals en situacions de comunicació i descriu les relacions típiques característiques del país de la llengua estrangera.  
Criteris d'avaluació:  
a) S'han definit els trets més significatius dels costums i usos de la comunitat on es parla la llengua estrangera.  
b) S'han descrit els protocols i les normes de relació social propis del país.  
c) S'han identificat els valors i les creences propis de la comunitat on es parla la llengua estrangera.  
d) S'han identificat els aspectes socioprofessionals propis de l'àrea professional en qualsevol tipus de text.  
e) S'han aplicat els protocols i les normes de relació social propis del país de la llengua estrangera.  
B. Continguts:  
a) Anàlisi de missatges orals:  
Comprensió de missatges professionals i quotidians:  
- Missatges directes, telefònics, radiofònics, gravats.  
- Terminologia específica del sector.  
- Idees principals i secundàries.  
- Recursos gramaticals: temps verbals, preposicions, locucions, expressió de la condició i dubte, ús de la veu passiva, oracions de relatiu, estil indirecte, verbs preposicionals, verbs modals i altres.  
  
- Altres recursos lingüístics. Funcions: gustos i preferències, suggeriments, argumentacions, instruccions acords i desacords, hipòtesi i especulacions, opinions i consells, persuasió i advertència.  
  
- Diferents accents de llengua oral.  
- Identificació de registres amb major o menor grau de formalitat en funció de la intenció comunicativa i del context de comunicació.  
  
- Utilització d'estratègies per a comprendre i inferir significats pel context de paraules, expressions desconegudes i informació implícita en textos orals sobre temes professionals.  
b) Interpretació de missatges escrits:  
Predicció d'informació a partir d'elements textuals i no textuals en textos escrits sobre temes diversos.  
Recursos digitals, informàtics i bibliogràfics, per a solucionar problemes de comprensió o per a buscar informació específica necessària per a la realització d'una tasca.  
Comprensió de missatges, textos, articles bàsics professionals i quotidians:  
- Suports telemàtics: fax, correu electrònic, burofax.  
- Terminologia específica del sector. Anàlisi dels errors més freqüents.  
- Idea principal i idees secundàries. Identificació del propòsit comunicatiu, dels elements textuals i de la forma d'organitzar la informació distingint les parts del text.  
- Recursos gramaticals: temps verbals, preposicions, verbs preposicionals, ús de la veu passiva, oracions de relatiu, estil indirecte, verbs modals i altres.  
Relacions lògiques: oposició, concessió, comparació, condició, causa, finalitat, resultat.  
Relacions temporals: anterioritat, posterioritat, simultaneïtat.  
c) Producció de missatges orals:  
Registres utilitzats en l'emissió de missatges orals segons el grau de formalitat.  
Terminologia específica del sector.  
Recursos gramaticals: temps verbals, preposicions, verbs preposicionals, locucions, expressió de la condició i dubte, ús de la veu passiva, oracions de relatiu, estil indirecte, verbs modals i altres.  
  
Altres recursos lingüístics. Finalitat. Gustos i preferències, suggeriments, argumentacions, instruccions, acords i desacords, hipòtesi i especulacions, opinions i consells, persuasió i advertència.  
Fonètica. Sons i fonemes vocàlics i les seues combinacions i sons i fonemes consonàntics i les seues agrupacions.  
Marcadors lingüístics de relacions socials, normes de cortesia i diferències de registre.  
Manteniment i seguiment del discurs oral:  
- Conversacions informals improvisades sobre temes quotidians i del seu àmbit professional. Participació.  
- Opinions personals. Intercanvi d'informació d'interés personal.  
  
- Recursos utilitzats en la planificació elemental del missatge oral per a facilitar la comunicació. Seqüenciació del discurs oral.  
- Presa, manteniment i cessió del torn de paraula.  
- Suport, demostració d'enteniment, petició d'aclariment, etc.  
  
- Entonació com a recurs de cohesió del text oral: ús dels patrons d'entonació.  
d) Emissió de textos escrits:  
Elaboració d'un text. Planificació. Ús de les estratègies necessàries: idees, paràgrafs cohesionats i revisió d'esborranys.  
Expressió i ompliment de missatges i textos professionals i quotidians:  
- Currículum i suports telemàtics: fax, correu electrònic, burofax.  
- Terminologia específica de l'àrea professional i sector productiu.  
- Idea principal i idees secundàries. Propòsit comunicatiu dels elements textuals i de la forma d'organitzar la informació distingint les parts del text.  
- Recursos gramaticals: temps verbals, preposicions, verbs preposicionals, verbs modals, locucions, ús de la veu passiva, oracions de relatiu, estil indirecte. Nexes: «because of», «since», «although», «even if», «in spite of», «despite», «however», «in contrast» i altres.  
  
- Seqüenciació del discurs escrit: «first», «after», «then», «finally».  
- Derivació: sufixos per a formar adjectius i substantius.  
Relacions lògiques: oposició, concessió, comparació, condició, causa, finalitat, resultat, conseqüència.  
Relacions temporals: anterioritat, posterioritat, simultaneïtat.  
Coherència textual:  
- Adequació del text al context comunicatiu.  
- Tipus i format de text.  
- Varietat de llengua. Registre.  
- Selecció lèxica, d'estructures sintàctiques i de contingut rellevant.  
- Inici del discurs i introducció del tema. Desenvolupament i expansió.  
- Exemplificació.  
- Conclusió o resum del discurs.  
- Ús dels signes de puntuació.  
Escriptura, en suport paper i digital, de descripcions d'experiències professionals i esdeveniments, narració de fets reals o imaginats, correspondència, informes, resums, notícies o instruccions, amb claredat, llenguatge senzill i suficient adequació gramatical i lèxica.  
  
Elements gràfics per a facilitar la comprensió: il·lustracions, taules, gràfics o tipografia i en suport paper i digital.  
e) Identificació i interpretació dels elements culturals més significatius dels països de llengua estrangera (anglesa):  
Valoració de les normes socioculturals i protocol·làries en les relacions internacionals.  
Ús dels recursos formals i funcionals en situacions que requereixen un comportament socioprofessional a fi de projectar una bona imatge de l'empresa.  
Reconeixement de la llengua estrangera per a aprofundir en coneixements que resulten d'interés al llarg de la vida personal i professional.  
  
Ús de registres adequats segons el context de la comunicació, l'interlocutor i la intenció dels interlocutors.  
Interés per la bona presentació dels textos escrits tant en suport paper com digital, amb respecte a les normes gramaticals, ortogràfiques i tipogràfiques.  
  
  
8. Mòdul professional: Seguretat marítima.  
Codi: 1032.  
  
A. Resultats d'aprenentatge i criteris d'avaluació:  
1. Revisa el pla d'emergència en la situació d'abandó, valora la seua aplicació i identifica les funcions, les activitats formatives i els processos de manteniment derivats.  
Criteris d'avaluació:  
a) S'ha justificat l'ordre d'abandó del vaixell, valorat diferents situacions d'emergència i aportat criteris per a la presa de decisions.  
  
b) S'ha identificat el senyal general d'emergència i altres senyals fònics i missatges corresponents a la situació d'abandó amb les accions que han de realitzar els passatgers i els tripulants.  
c) S'han determinat, de manera justificada, les funcions dels diferents tripulants en la situació d'abandó relacionades en el COICE, i s'ha utilitzat el plànol de salvament i els símbols OMI.  
d) S'ha establit un programa de control i manteniment de mitjans i dispositius de salvament, en relació amb la mena de vaixell i els mitjans disponibles.  
e) S'han identificat les accions formatives requerides per al personal a bord.  
f) S'ha valorat la importància de les funcions i de la seua actualització i s'han aportat solucions als problemes presentats durant el seguiment dels plans d'abandó.  
2. Dirigeix supòsits d'abandó del vaixell segons els plans establits, controla els mitjans de salvament i utilitza les tècniques de supervivència amb eficàcia i seguretat.  
Criteris d'avaluació:  
a) S'ha equipat per a la situació d'abandó en el temps i la forma indicats.  
b) S'han utilitzat els mitjans de posada a flotació d'embarcacions de supervivència i bots de rescat amb eficàcia i seguretat.  
c) S'han utilitzat tècniques de supervivència a flotació amb dispositius individuals.  
d) S'han utilitzat tècniques de supervivència amb dispositius col·lectius.  
a) S'ha exercit i respectat el lideratge durant el desenvolupament dels exercicis.  
b) S'han tingut en compte les normes d'utilització dels equips per a la detecció de nàufrags (senyals pirotècnics i equips radioelèctrics, entre altres).  
c) S'ha participat activament i amb responsabilitat en els exercicis.  
3. Revisa el pla d'emergència en la situació d'incendi, avalua la seua aplicació i identifica les mesures de prevenció, les activitats formatives i els processos de manteniment derivats.  
Criteris d'avaluació:  
a) S'han valorat les condicions perquè es produïsca un incendi i els efectes de la combustió.  
b) S'han determinat mesures de prevenció, detecció i lluita contra els incendis a partir de la identificació de les causes i els llocs de risc més freqüents d'incendi a bord.  
c) S'ha identificat el senyal general d'emergència i altres senyals fònics, així com els missatges corresponents a la situació d'incendi amb les accions que cal realitzar.  
d) S'han determinat, de manera justificada, les funcions dels diferents tripulants en la situació d'incendi relacionades en el COICE, i utilitzat el plànol de lluita contra incendis i els símbols OMI.  
  
e) S'han identificat les accions formatives requerides per al personal a bord.  
f) S'ha planificat el control i el manteniment dels equips de detecció de lluita contra incendis i els equips de protecció, segons la mena de vaixell, conforme als certificats i s'han utilitzat llistes de comprovació.  
  
g) S'ha valorat la importància de les funcions i de l'actualització del COICE i s'han aportat solucions als problemes presentats durant el seguiment dels plans de lluita contra incendis.  
h) S'han identificat les condicions d'emmagatzematge i estiba de materials combustibles i inflamables, atenent la seua naturalesa i els requeriments de seguretat.  
i) S'ha valorat la importància de la comprovació del funcionament correcte del sistema de detecció i extinció automàtic d'incendis.  
  
4. Maneja els mitjans i els dispositius de lluita contra incendis, aplica mesures de prevenció d'accidents i practica les tècniques associades.  
  
Criteris d'avaluació:  
a) S'han extingit focs reals de diferents classes i emprat mitjans portàtils, en el temps i la forma indicats.  
b) S'han aplicat tècniques de maneig de mànegues amb aigua i diferents tipus d'espumes en situacions controlades d'extinció d'incendis.  
  
c) S'han utilitzat els mitjans de protecció personal, tant corporal com respiratòria, requerits en cada situació simulada.  
d) S'han plantejat estratègies d'intervenció adaptades a les circumstàncies de l'incendi.  
e) S'ha respost a l'activació d'alarmes segons els protocols d'actuació.  
f) S'ha participat activament i amb responsabilitat en els exercicis.  
  
g) S'ha reconegut i, si escau, exercit el lideratge en el desenvolupament de les activitats de lluita contra incendis.  
5. Prevé i controla els efectes d'una inundació, estableix les accions que cal prendre d'acord amb el pla d'emergència i practica les tècniques per a procurar la seguretat del vaixell.  
a) S'ha reconegut la compartimentació estanca en plànols del vaixell.  
b) S'han previst les mesures que s'han de prendre per a previndre els efectes de la inundació que afecten la seguretat del vaixell.  
c) S'han previst les conseqüències de la inundació fortuïta d'un o més compartiments estancs.  
d) S'ha valorat la capacitat dels mitjans de bombeig d'aigua associats a cada tipus d'espai.  
e) S'han identificat les característiques específiques de les portes estanques i els perills que tenen.  
f) S'han identificat els perills de la utilització d'aigua en l'extinció d'incendis en espais interiors.  
g) S'han establit pautes d'intervenció per a diferents situacions d'inundació i s'han relacionat amb els diferents mitjans disponibles en el vaixell (mitjans de bombeig d'aigua portàtils, tapaments i reforçament de mampares).  
h) S'han resolt situacions d'inundació i utilitzat de manera segura i proporcionada els mitjans disponibles i les pautes d'ús establides.  
  
i) S'ha treballat en equip i s'ha mostrat una actitud participativa i responsable durant el desenvolupament dels exercicis.  
j) S'ha valorat la importància de la comprovació de funcionament i adequació per al seu ús immediat, de les instal·lacions fixes i dels equips portàtils de bombeig d'aigua.  
6. Prevé la contaminació per abocaments accidentals d'hidrocarburs o altres substàncies contaminants, en valora les causes i les conseqüències i interpreta els plans del SOPEP/SMPEP i la normativa associada.  
  
Criteris d'avaluació:  
a) S'han relacionat casos reals de contaminació analitzats amb les causes i les conseqüències d'aquests.  
b) S'ha reconegut la normativa d'aplicació en matèria de prevenció i lluita contra la contaminació accidental depenent del tipus de buc.  
  
c) S'han relacionat els possibles tipus de vessaments accidentals amb les mesures preventives i els mitjans disponibles a bord per a combatre'ls.  
d) S'han proposat les actuacions precises per a resoldre situacions de contaminació, d'acord amb els plans establits en el SOPEP/SMPEP.  
  
e) S'ha demostrat una actitud d'atenció i col·laboració grupal en les activitats realitzades.  
f) S'han utilitzat els plans d'emergència (SOPEP/SMPEP) per a la realització d'exercicis i la formació a bord, relacionats amb el control de vessaments accidentals d'hidrocarburs o d'altres substàncies contaminants.  
B. Continguts:  
a) Revisió del pla d'emergència per a la situació d'abandó:  
Caracterització de les emergències marítimes. Referències normatives, segons el tipus de vaixell. Anàlisi d'accidents marítims.  
Estructura i continguts mínims del pla d'emergència.  
Estructura i continguts mínims del COICE.  
Identificació de senyals d'emergència.  
Interpretació de plans de salvament i símbols OMI.  
Caracterització dels dispositius de salvament. Individuals. Embarcacions de supervivència. Bots de rescat. Sistemes de posada a flotació i d'embarcament. Altres (llançacaps i sistema de megafonia).  
Dispositius de salvament de vaixells de passatge.  
Equipament de les embarcacions de supervivència i dels bots de rescat.  
Procediments i planificació del manteniment i la inspecció dels dispositius de salvament.  
Elaboració de llistes de control.  
Formació dels tripulants i passatgers.  
Control i assistència als passatgers en situacions d'emergència.  
b) Mitjans i tècniques d'abandó i supervivència:  
Equips radioelèctrics de socors. Aparell bidireccional d'ones mètriques (SMSSM).  
Responedor radar (SMSSM). Radiobalises de localització de sinistres (SMSSM).  
Radiobalises personals.  
Tècniques de supervivència en l'aigua. Utilitzant dispositius individuals de salvament. Sense dispositius de salvament.  
Utilització de mitjans de posada a flotació i embarcament i recuperació d'embarcacions de supervivència i bots de rescat amb i sense mal temps.  
Caracterització dels sistemes d'evacuació marins (MES- vaixells de passatge).  
Maneig d'embarcacions de supervivència i bots de rescat amb mal temps i sense.  
Tècniques de supervivència a bord de les embarcacions de supervivència.  
Equip de senyals pirotècnics. Coet llançabengales amb paracaigudes. Bengala de mà. Senyals fumígens flotants.  
c) Prevenció i lluita contra incendis a bord:  
Procediments i planificació del manteniment i la inspecció dels mitjans i equips de lluita contra incendis. Referències normatives.  
  
Teoria del foc i les seues característiques principals.  
Classificació del foc (pel combustible).  
Propagació de la calor.  
Explosions: conceptes i tipus.  
Mecanismes d'extinció.  
Agents extintors. Gasosos. Sòlids. Líquids. Contenció d'un incendi utilitzant divisions estructurals. Prevenció en la càrrega de mercaderies perilloses i lluita contra incendis. A granel (Codi de càrregues a granel/ OMI). En embalums (Codi IMDG / OMI).  
Precaucions contra incendis i riscos relacionats amb l'emmagatzemament i la manipulació de materials.  
Quadre d'obligacions i instruccions per a casos d'emergència (COICE).  
Senyals d'alarma contra incendis.  
Senyalització i pla de lluita contra incendis / OMI.  
Manuals de formació.  
Xarxa contra incendis i els seus complements. Bombes contra incendis. Bomba contra incendis d'emergència. Hidrants. Llances / brocs. Mànegues. Connexió internacional a terra. Altres.  
Detecció d'incendis. Central de detecció i alarma. Detectors de fum. Detectors de temperatura. Detectors de flama. Detectors de fums. Sistemes de detecció de fum per extracció de mostres.  
Instal·lacions fixes de lluita contra incendis: d'anhídrid carbònic (CO2). D'altres gasos. De bromera. De pols. D'aigua.  
Vies d'evacuació i la seua senyalització. Sistemes d'enllumenat a baixa altura (vaixells de passatge).  
Equip respiratori d'evacuació d'emergència (AREE).  
Organització i tàctiques de lluita contra incendis en la mar o en port.  
  
Ús de l'aigua per a l'extinció d'incendis. Efectes sobre l'estabilitat, precaucions i mesures correctores.  
Control dels ventiladors, inclosos els extractors de fums.  
Control del combustible i dels sistemes elèctrics.  
Riscos del procés de lluita contra incendis: Destil·lació en sec. Reaccions químiques. Incendis en les ximeneres de calderes.  
Investigació i recopilació d'informació sobre causes d'incendis.  
  
d) Utilització d'equips de lluita contra incendis:  
Adequació dels mitjans i l'agent extintor utilitzats segons el tipus d'incendi.  
Equips mòbils i portàtils de lluita contra incendis i la seua utilització. Extintors. Carros. Llança generadora de bromera de baixa expansió.  
  
Recarrega d'extintors de pressió adossada.  
Equip de bomber i la seua utilització. Vestit de protecció. Casc. Botes de seguretat i guants. Llanterna de seguretat. Destral. Línia de vida ignifuga.  
Equip de respiració autònoma (ERA) i la seua utilització. Botella. Espatlera. Màscara. Regulador de baixa pressió. Vestits de protecció química i la seua utilització.  
Utilització de mànegues i llances per a apagar incendis de combustibles líquids i gasosos.  
Generació i utilització de bromeres. Baixa expansió. Mitja expansió. Alta expansió.  
e) Control d'inundacions:  
Referències normatives.  
Plans i manual de lluita contra avaries.  
Portes i juntes estanques. De frontissa. De tancament vertical. De tancament de corredissa.  
Vies d'aigües.  
Apuntalaments. Mètode de compressió directa. Mètode triangular. Mètode rectangular.  
Tapament interior o exterior de vies d'aigua.  
Apedaçament de canonades.  
Equips portàtils de traga. Bombes. Ejectors. Mànegues.  
Establiment dels límits d'una inundació.  
Conductes principals, directes i d'emergència per al buidatge de les sentines i dels locals que drenen: procediments i planificació del manteniment i de la inspecció d'instal·lacions fixes i equips portàtils de buidatge.  
f) Prevenció i lluita contra la contaminació:  
Referència normativa.  
Efectes de la contaminació accidental del medi marí.  
Zones marítimes vulnerables.  
Procediments bàsics de protecció ambiental.  
Coneixements del Dret marítim internacional arreplegat en acords i convenis internacionals en la mesura que aquests afecten les obligacions i responsabilitats concretes de la secció de màquines, especialment pel que fa a seguretat i protecció del medi marí.  
  
Coneixements sobre prevenció de la contaminació del medi marí.  
  
Pla de contingències per a abocaments accidentals d'hidrocarburs o altres substàncies contaminants (SOPEP/SMPEP).  
Tècniques de lluita contra la contaminació per hidrocarburs.  
Tècniques de lluita contra la contaminació química.  
Tècniques de neteja. En port. En costes.  
Equips i mitjans de lluita contra la contaminació i criteris d'utilització.  
Procediments d'utilització, neteja i conservació d'equips.  
Gestió de residus a bord.  
  
  
9. Mòdul professional: Atenció sanitària a bord.  
Codi: 1033.  
  
A. Resultats d'aprenentatge i criteris d'avaluació:  
1. Determina les mesures preventives per a la salut de la tripulació i el passatge tenint en compte els accidents més comuns, els procediments bàsics d'higiene i els principis d'educació sanitària a bord i complint la normativa sanitària.  
Criteris d'avaluació:  
a) S'han determinat mesures preventives per als riscos ambientals, higiènics, sanitaris i mèdics derivats de l'activitat del vaixell, i s'han valorat les característiques i espais d'aquest i la normativa aplicable.  
  
b) S'han determinat les mesures de prevenció per a la tripulació, a partir de la identificació d'hàbits no saludables i de la normativa vigent en matèria de prevenció de malalties.  
c) S'han determinat les mesures que cal adoptar per a previndre els riscos d'accidents més comuns, d'acord amb el pla de prevenció de riscos.  
d) S'han determinat activitats d'entrenament preventiu higienicosanitari i s'ha valorat la seua adequació a la mena de navegació.  
e) S'ha reconegut la importància del seguiment dels plans de prevenció i les propostes de millora en les mesures de prevenció i s'ha valorat la disponibilitat i l'adequació a la normativa.  
f) S'han tingut en compte les recomanacions sanitàries en matèria de vacunació en el treballador de la mar, d'acord amb els riscos associats a la naturalesa del viatge.  
g) S'han associat els tipus de farmaciola reglamentaris de primers auxilis amb el seu àmbit d'aplicació i els seus continguts mínims.  
2. Efectua la valoració de l'estat del pacient, aplica tècniques de reconeixement i exploració elemental i realitza, si escau, consulta radiomèdica.  
Criteris d'avaluació:  
a) S'han aplicat tècniques de presa de constants vitals i s'han realitzat les maniobres exploratòries elementals, segons els protocols establits.  
b) S'ha identificat la situació de les regions anatòmiques i dels òrgans vitals més importants, segons estableix el manual per a consultes radiomèdiques.  
c) S'ha caracteritzat l'interrogatori que es fa a un pacient per a aproximar-nos a un diagnòstic, d'acord amb el protocol establit.  
  
d) S'han identificat situacions i emergències de caràcter mèdic que, en cas de produir-se a bord d'un vaixell, adquireixen importància en efectuar-se la consulta mèdica per ràdio.  
e) S'ha efectuat la consulta mèdica per ràdio, simulada, i s'han aplicat els procediments establits, utilitzat el vocabulari internacional estandarditzat i registrat la informació obtinguda.  
f) S'han utilitzat de manera proporcionada i adequada les mesures de comunicació i suport psicològic requerides per la situació del pacient.  
3. Organitza el rescat, el trasllat i l'evacuació de malalts i accidentats a bord, valora l'estat del pacient i els mitjans disponibles i aplica la normativa.  
Criteris d'avaluació:  
a) S'han determinat els mitjans i s'han identificat els mètodes que permeten un rescat segur a bord, d'un malalt/accidentat, a partir de la informació tècnica de configuració dels espais del vaixell.  
  
b) S'han identificat les maneres d'establir comunicació amb el pacient/accidentat durant el rescat, i s'ha emprat un tarannà segur, tranquil·litzador i cordial.  
c) S'han caracteritzat els mitjans i les tècniques de mobilització i immobilització del malalt o l'accidentat a bord, per al seu transport i evacuació amb seguretat.  
d) S'ha caracteritzat la seqüència d'actuacions sanitàries de preparació de l'accidentat, per a la seua evacuació o trasllat.  
e) S'han emplenat les fitxes mèdiques d'evacuació.  
4. Determina les cures i l'atenció sanitària bàsica al malalt o accidentat a bord, en funció de la patologia o la lesió i aplica els protocols establits.  
Criteris d'avaluació:  
a) S'ha valorat la importància de l'asèpsia i les tècniques associades, segons els procediments establits.  
b) S'han relacionat els principis generals del tractament de les ferides i les cremades, amb les tècniques de neteja, desinfecció i protecció.  
  
c) S'ha valorat l'aplicació de cures higièniques i alimentàries en funció de les patologies més freqüents.  
d) S'han reconegut les formes d'administració de medicaments per les diferents vies.  
e) S'ha adquirit la destresa suficient per a l'administració correcta i segura d'injectables intramusculars.  
f) S'ha valorat la importància de les incompatibilitats entre medicaments els seus efectes secundaris i la caducitat d'aquests.  
g) S'han registrat les actuacions realitzades i els fàrmacs administrats i s'ha utilitzat el suport i la documentació requerits.  
5. Valora l'aplicació de les tècniques de primers auxilis en assistència sanitària d'emergència, relaciona l'estat del pacient amb les patologies o les lesions més freqüents a bord i segueix els protocols establits.  
  
Criteris d'avaluació:  
a) S'han caracteritzat els mètodes per al control de les hemorràgies.  
  
b) S'han relacionat els símptomes/signes del xoc amb les causes més freqüents d'aquest.  
c) S'han associat els principals símptomes i signes de la hipotèrmia amb les mesures que s'han d'adoptar.  
d) S'han relacionat els principals tipus de traumatismes amb la simptomatologia específica.  
e) S'ha determinat l'actuació davant d'un pacient intoxicat, i s'ha relacionat la via d'intoxicació amb els símptomes.  
f) S'han identificat les tècniques d'autocontrol davant de situacions d'estrés, per a la intervenció eficaç en situacions d'assistència sanitària d'emergència.  
g) S'han aplicat les tècniques de reanimació cardiopulmonar.  
h) S'han aplicat mètodes per a permeabilitzar la via aèria.  
B. Continguts:  
a) Determinació de les mesures preventives per a la salut:  
Higiene individual i col·lectiva: higiene de la pell. Higiene dels òrgans dels sentits. Higiene de la roba, del calçat i dels equips de treball. Higiene mental. Higiene en climes adversos. Ordre i neteja.  
  
Higiene del vaixell i de la càrrega: espais d'habilitació i espais de càrrega.  
Tècniques de sanejament del vaixell. Parasitologia i epidemiologia.  
Higiene ambiental: ventilació, calefacció, refrigeració, climatització i il·luminació.  
Higiene de l'alimentació: l'aigua. Els aliments. Substàncies nutritives. Dieta equilibrada. Riscos de malnutrició.  
Anàlisi i avaluació dels principals riscos a bord dels vaixells: mapa de riscos i mesures de prevenció i protecció. Normativa bàsica relativa a accidents de treball, malalties professionals i prevenció de riscos laborals.  
Activitats de formació preventiva de la tripulació.  
Ús indegut de drogues, alcohol i altres urgències psiquiàtriques: conseqüències de la intoxicació etílica aguda i efectes de les drogues sobre la seguretat a bord. Principals drogues d'abús i els seus efectes.  
Vacunació en el treballador del mar.  
Reglamentació sanitària. Llibre d'higiene naval. Educació física.  
Tipus de farmaciola reglamentària i composició. Codis d'identificació del material inclòs en la farmaciola.  
b) Valoració inicial del pacient:  
Tècniques de presa de constants vitals.  
Examen del pacient: valoració de l'estat de consciència o inconsciència del pacient. Quantificar el pols carotidi i radial. Quantificar la respiració. Presa de temperatura. Reflex pupil·lar. Història clínica bàsica.  
  
Tècniques d'exploració elemental: cap i coll. Tòrax. Abdomen. Extremitats.  
Estructura i principals funcions dels aparells i sistemes del cos humà: identificació i localització en un maniquí dels principals òrgans i estructures anatòmiques.  
Signes i símptomes d'urgència.  
Patologies i situacions que requereixen consulta mèdica per ràdio.  
Serveis ràdio d'informació mèdica. Manuals de procediment radiomèdic.  
Guia mèdica internacional de bord. Secció mèdica del CIS.  
Vocabulari normalitzat de comunicacions.  
Terminologia sanitària en anglés.  
Principis psicològics i tècniques de comunicació en situacions d'accident o emergència: comunicació assistent-accidentat. Suport psicològic davant de situacions d'emergència. Actituds personals que faciliten o dificulten la comunicació. Principis de psicologia general. Psicologia de la víctima. Comunicació assistent-família.  
c) Organització del rescat, trasllat i evacuació de malalts i accidentats a bord:  
Mitjans de rescat a bord: maniobres amb aparells. Utilització de màquines i ferramentes. Maneig de caps i cables. Material de seguretat. Equips de protecció.  
Mètodes de rescat i transport d'un ferit/malalt: dues maniobres amb un sol socorrista: rescat d'un accidentat de llocs angostos i rescat d'una persona per a la seua evacuació per escala. Dues maniobres amb dos socorristes: cadires de dos i tres mans. Tres maniobres amb diversos socorristes per a possibles lesionats de columna vertebral: tècniques que cal emprar.  
Arreplega d'un lesionat.  
Avaluació del transport d'un malalt sobtat o accidentat.  
Preparació del ferit/malalt per a la seua evacuació o trasllat: Aplicació de mesures de primers auxilis.  
Lliteres: tipus. Utilització en un vaixell. Confecció de lliteres utilitzant mitjans convencionals o inespecífics.  
Mitjans d'immobilització preventiva de les lesions.  
Tècniques d'immobilització: d'una fractura. Del ferit en cas de traumatisme de columna vertebral.  
Tècniques de manipulació de l'accidentat amb traumatisme.  
Tècniques de posicionament en llitera.  
Operacions de subjecció i solta del pacient.  
Tècniques d'immobilització i transport utilitzant materials inespecífics o de fortuna.  
Tècniques d'evacuació.  
Plans de sala de màquines, bodegues, tancs i disposició general del vaixell.  
d) Cures i atenció sanitària bàsica:  
Principis d'administració de medicaments: metodologia per a ús dels medicaments. Incompatibilitats entre medicaments. Efectes secundaris. Caducitat i posada al dia del material de la farmaciola. Concepte de principi actiu i nom comercial. Perill de l'administració de medicaments sense prescripció mèdica. Utilització reservada de morfines.  
  
Tècniques d'asèpsia.  
Cures higièniques: mesures higièniques de l'habitació i el llit.  
Alimentació.  
Ferides i cremades: tractament bàsic. Tipus. Simptomatologia. Realització de cures. Protecció. Principals complicacions.  
Ferides susceptibles de sutura amb punts de cinta adhesiva.  
Tècniques i vies d'administració de medicació: oral, sublingual, inhaladora, oftàlmica, cutània, rectal i parenteral.  
Injectables. Agulles parenterals. Indicacions.  
Tècniques per a l'administració dels injectables intramusculars.  
Presentació dels medicaments: cremes, pomades, locions, pols, solucions, càpsules, dragees i comprimits.  
Informe d'assistència.  
e) Aplicació de les tècniques de primers auxilis, especialment en els relacionats amb el tipus de lesions que cal esperar en els espais de màquines:  
Terminologia medicosanitària en primers auxilis.  
Primers auxilis: concepte, principis generals, objectius i límits. Manuals de primers auxilis.  
Protocols d'actuació en primers auxilis.  
Hemorràgies: tipus. Contenció de les hemorràgies.  
Xoc: causes i símptomes.  
Lesions produïdes per calor i pel fred. Hipotèrmia: simptomatologia. Mesures que cal adoptar.  
Traumatismes de parts dures, cranials i de columna vertebral: simptomatologia. Esquinços, luxacions i fractures. Mesures que cal adoptar.  
  
Intoxicacions: vies d'entrada de tòxics en l'organisme. Símptomes. Actuació davant d'un pacient intoxicat. Intoxicacions per alcohol i estupefaents.  
Estratègies de control de l'estrés.  
Cossos estranys: en la pell, ulls, orelles i nas.  
Accidents elèctrics. Electrocució: lesions produïdes per l'electricitat i els rajos.  
Quadres convulsius: epilèpsia i altres quadros convulsius.  
Tècniques de reanimació cardiorespiratòria bàsica (RCP).  
Mètodes per a desobstruir la via aèria i facilitar la respiració.  
Tècniques de ventilació: Ventilació sense equip.  
Massatge cardíac extern.  
  
  
10. Mòdul professional: Formació i orientació laboral.  
Codi: 1178.  
  
A. Resultats d'aprenentatge i criteris d'avaluació:  
1. Selecciona oportunitats d'ocupació, identifica les diferents possibilitats d'inserció i les alternatives d'aprenentatge al llarg de la vida.  
  
Criteris d'avaluació:  
a) S'ha valorat la importància de la formació permanent com a factor clau per a l'ocupabilitat i l'adaptació a les exigències del procés productiu.  
b) S'han identificat els itineraris formatius i professionals relacionats amb el perfil professional del tècnic en Manteniment i Control de la Maquinària de Vaixells i Embarcacions.  
c) S'han determinat les aptituds i les actituds requerides per a l'activitat professional relacionada amb el perfil del títol.  
d) S'han identificat els principals jaciments d'ocupació i d'inserció laboral per al tècnic en Manteniment i Control de la Maquinària de Vaixells i Embarcacions.  
e) S'han determinat les tècniques utilitzades en el procés de cerca d'ocupació.  
f) S'han previst les alternatives d'autoocupació en els sectors professionals relacionats amb el títol.  
g) S'ha realitzat la valoració de la personalitat, de les aspiracions, de les actituds i de la formació pròpia per a la presa de decisions.  
2. Aplica les estratègies del treball en equip, valora la seua eficàcia i eficiència per a la consecució dels objectius de l'organització.  
Criteris d'avaluació:  
a) S'han valorat els avantatges del treball en equip en situacions de treball relacionades amb el perfil del tècnic en Manteniment i Control de la Maquinària de Vaixells i Embarcacions.  
b) S'han identificat els equips de treball que poden constituir-se en una situació real de treball.  
c) S'han determinat les característiques de l'equip de treball eficaç enfront dels equips ineficaços.  
d) S'ha valorat positivament l'existència necessària de diversitat de rols i opinions assumits pels membres d'un equip.  
e) S'ha reconegut la possible existència de conflicte entre els membres d'un grup com un aspecte característic de les organitzacions.  
  
f) S'han identificat els tipus de conflictes i les seues fonts.  
g) S'han determinat procediments per a la resolució del conflicte.  
  
3. Exerceix els drets i compleix les obligacions que es deriven de les relacions laborals, i les reconeix en els diferents contractes de treball.  
  
Criteris d'avaluació:  
a) S'han identificat els conceptes bàsics del dret del treball.  
b) S'han distingit els principals organismes que intervenen en les relacions entre empresaris i treballadors.  
c) S'han determinat els drets i les obligacions derivats de la relació laboral.  
d) S'han classificat les modalitats principals de contractació i s'han identificat les mesures de foment de la contractació per a col·lectius determinats.  
e) S'han valorat les mesures establides per la legislació vigent per a la conciliació de la vida laboral i familiar.  
f) S'han identificat les causes i els efectes de la modificació, la suspensió i l'extinció de la relació laboral.  
g) S'ha analitzat el rebut de salaris i s'han identificat els elements principals que l'integren.  
h) S'han analitzat les diferents mesures de conflicte col·lectiu i els procediments de solució de conflictes.  
i) S'han determinat les condicions de treball pactades en un conveni col·lectiu aplicable al sector relacionat amb el títol de tècnic en Manteniment i Control de la Maquinària de Vaixells i Embarcacions.  
  
j) S'han identificat les característiques definitòries dels nous entorns d'organització del treball.  
4. Determina l'acció protectora del sistema de la Seguretat Social davant de les diferents contingències cobertes i identifica les diferents classes de prestacions.  
Criteris d'avaluació:  
a) S'ha valorat el paper de la Seguretat Social com a pilar essencial per a la millora de la qualitat de vida dels ciutadans.  
b) S'han enumerat les diverses contingències que cobreix el sistema de Seguretat Social.  
c) S'han identificat els règims existents en el sistema de Seguretat Social.  
d) S'han identificat les obligacions d'empresari i treballador dins del sistema de Seguretat Social.  
e) S'han identificat, en un supòsit senzill, les bases de cotització d'un treballador i les quotes corresponents al treballador i a l'empresari.  
  
f) S'han classificat les prestacions del sistema de Seguretat Social i s'han identificat els requisits.  
g) S'han determinat les possibles situacions legals de desocupació.  
  
h) S'ha realitzat el càlcul de la duració i la quantia d'una prestació per desocupació de nivell contributiu bàsic.  
5. Avalua els riscos derivats de la seua activitat i analitza les condicions de treball i els factors de risc presents en el seu entorn laboral.  
  
Criteris d'avaluació:  
a) S'ha valorat la importància de la cultura preventiva en tots els àmbits i activitats de l'empresa.  
b) S'han relacionat les condicions laborals amb la salut del treballador.  
c) S'han classificat els factors de risc en l'activitat i els danys derivats d'aquests.  
d) S'han identificat les situacions de risc més habituals en els entorns de treball del tècnic en Manteniment i Control de la Maquinària de Vaixells i Embarcacions.  
e) S'ha determinat l'avaluació de riscos en l'empresa.  
f) S'han determinat les condicions de treball amb significació per a la prevenció en els entorns de treball relacionats amb el perfil professional del tècnic en Manteniment i Control de la Maquinària de Vaixells i Embarcacions.  
g) S'han classificat i descrit els tipus de danys professionals, amb una referència especial a accidents de treball i malalties professionals, relacionats amb el perfil professional del tècnic en Manteniment i Control de la Maquinària de Vaixells i Embarcacions.  
6. Participa en l'elaboració d'un pla de prevenció de riscos en una petita empresa i identifica les responsabilitats de tots els agents implicats.  
Criteris d'avaluació:  
a) S'han determinat els principals drets i deures en matèria de prevenció de riscos laborals.  
b) S'han classificat les diferents formes de gestió de la prevenció en l'empresa, en funció dels diferents criteris que estableix la normativa sobre prevenció de riscos laborals.  
c) S'han determinat les formes de representació dels treballadors en l'empresa en matèria de prevenció de riscos.  
d) S'han identificat els organismes públics relacionats amb la prevenció de riscos laborals.  
e) S'ha valorat la importància de l'existència d'un pla preventiu en l'empresa que incloga la seqüenciació d'actuacions que s'han de fer en cas d'emergència.  
f) S'ha definit el contingut del pla de prevenció en un centre de treball relacionat amb el sector professional del tècnic en Manteniment i Control de la Maquinària de Vaixells i Embarcacions.  
g) S'ha projectat un pla d'emergència i evacuació d'una empresa del sector.  
7. Aplica les mesures de prevenció i protecció i analitza les situacions de risc en l'entorn laboral del tècnic en Manteniment i Control de la Maquinària de Vaixells i Embarcacions.  
Criteris d'avaluació:  
a) S'han definit les tècniques de prevenció i de protecció individual i col·lectiva que han d'aplicar-se per a evitar els danys a l'origen i minimitzar les seues conseqüències en cas que siguen inevitables.  
b) S'ha analitzat el significat i l'abast dels diferents tipus de senyalització de seguretat.  
c) S'han analitzat els protocols d'actuació en cas d'emergència.  
  
d) S'han identificat les tècniques de classificació de ferits en cas d'emergència on hi haja víctimes de gravetat diversa.  
e) S'han determinat els requisits i les condicions per a la vigilància de la salut del treballador i la importància que tenen com a mesura de prevenció.  
B. Continguts:  
a) Recerca activa d'ocupació:  
Valoració de la importància de la formació permanent per a la trajectòria laboral i professional del tècnic o tècnica en Manteniment i Control de la Maquinària de Vaixells i Embarcacions.  
Anàlisi dels interessos, aptituds i motivacions personals per a la carrera professional.  
Identificació dels itineraris formatius relacionats amb el del tècnic o tècnica en Manteniment i Control de la Maquinària de Vaixells i Embarcacions.  
Definició i anàlisi del sector professional del tècnic o tècnica en Manteniment i Control de la Maquinària de Vaixells i Embarcacions.  
Responsabilització del propi aprenentatge. Coneixement dels requeriments i dels fruits previstos.  
Planificació de la pròpia carrera:  
- Establiment d'objectius laborals, a mitjà i llarg termini, compatibles amb necessitats i preferències.  
- Objectius realistes i coherents amb la formació actual i la projectada.  
Procés de recerca d'ocupació en xicotetes, mitjanes i grans empreses del sector.  
Oportunitats d'aprenentatge i ocupació a Europa. Europass, Ploteus.  
  
Tècniques i instruments de recerca d'ocupació.  
Valoració de l'autoocupació com a alternativa per a la inserció professional.  
El procés de presa de decisions.  
Establiment d'una llista de comprovació personal de coherència entre pla de carrera, formació i aspiracions.  
b) Gestió del conflicte i equips de treball:  
Mètodes per a la resolució o supressió del conflicte: mediació, conciliació i arbitratge.  
Valoració dels avantatges i inconvenients del treball d'equip per a l'eficàcia de l'organització.  
Equips en el sector del transport marítim i de la pesca, segons les funcions que exerceixen.  
Anàlisi de la formació dels equips de treball.  
Característiques d'un equip de treball eficaç.  
La participació en l'equip de treball. Anàlisi dels possibles rols dels seus integrants.  
Conflicte: característiques, fonts i etapes del conflicte.  
c) Contracte de treball:  
El dret del treball.  
Intervenció dels poders públics en les relacions laborals.  
Anàlisi de la relació laboral individual.  
Determinació de les relacions laborals excloses i relacions laborals especials.  
Modalitats de contracte de treball i mesures de foment de la contractació.  
Drets i deures derivats de la relació laboral.  
Condicions de treball. Salari, temps de treball i descans laboral.  
Modificació, suspensió i extinció del contracte de treball.  
Representació dels treballadors.  
Negociació col·lectiva com a mitjà per a la conciliació dels interessos de treballadors i empresaris.  
Anàlisi d'un conveni col·lectiu aplicable a l'àmbit professional del tècnic o tècnica en Manteniment i Control de la Maquinària de Vaixells i Embarcacions.  
Conflictes col·lectius de treball.  
Nous entorns d'organització del treball: subcontractació, teletreball, entre d'altres.  
Beneficis per als treballadors en les noves organitzacions: flexibilitat, beneficis socials, entre d'altres.  
d) Seguretat Social, ocupació i desocupació:  
El sistema de la Seguretat Social com a principi bàsic de solidaritat social.  
Estructura del sistema de la Seguretat Social.   
Determinació de les principals obligacions d'empresaris i treballadors en matèria de Seguretat Social: afiliació, altes, baixes i cotització.  
  
L'acció protectora de la Seguretat Social.  
Classes, requisits i quantia de les prestacions.  
Concepte i situacions protegibles per desocupació.  
Sistemes d'assessorament dels treballadors respecte als seus drets i deures.  
e) Avaluació de riscos professionals:  
Importància de la cultura preventiva en totes les fases de l'activitat professional.  
Valoració de la relació entre treball i salut.  
Anàlisi i determinació de les condicions de treball.  
El concepte de risc professional.  
Anàlisi de factors de risc.  
L'avaluació de riscos en l'empresa com a element bàsic de l'activitat preventiva.  
Anàlisi de riscos lligats a les condicions de seguretat.  
Anàlisi de riscos lligats a les condicions ambientals.  
Anàlisi de riscos lligats a les condicions ergonòmiques i psicosocials.  
Riscos específics en el sector del transport marítim i de la pesca.  
  
Determinació dels possibles danys a la salut del treballador que poden derivar-se de les situacions de risc detectades.  
f) Planificació de la prevenció de riscos en l'empresa:  
Drets i deures en matèria de prevenció de riscos laborals.  
Responsabilitats en matèria de prevenció de riscos laborals.  
Gestió de la prevenció en l'empresa.  
Representació dels treballadors en matèria preventiva.  
Organismes públics relacionats amb la prevenció de riscos laborals.  
  
Planificació de la prevenció en l'empresa.  
Plans d'emergència i d'evacuació en entorns de treball.  
Elaboració d'un pla d'emergència en una xicoteta o mitjana empresa del sector.  
g) Aplicació de mesures de prevenció i protecció en l'empresa:  
Determinació de les mesures de prevenció i protecció individual i col·lectiva.  
Protocol d'actuació davant d'una situació d'emergència.  
Formació als treballadors en matèria de plans d'emergència.  
Vigilància de la salut dels treballadors.  
  
  
11. Mòdul professional: Empresa i iniciativa emprenedora.  
Codi: 1179.  
  
A. Resultats d'aprenentatge i criteris d'avaluació:  
1. Reconeix les capacitats associades a la iniciativa emprenedora, analitza els requeriments derivats dels llocs de treball i de les activitats empresarials.  
Criteris d'avaluació:  
a) S'ha identificat el concepte d'innovació i la relació que té amb el progrés de la societat i l'augment en el benestar dels individus.  
b) S'ha analitzat el concepte de cultura emprenedora i la importància que té com a font de creació d'ocupació i benestar social.  
c) S'ha valorat la importància de la iniciativa individual, la creativitat, la formació i la col·laboració com a requisits indispensables per a tindre èxit en l'activitat emprenedora.  
d) S'ha analitzat la capacitat d'iniciativa en el treball d'un treballador en una petita i mitjana empresa relacionada amb les activitats maritimopesqueres.  
e) S'ha analitzat el desenvolupament de l'activitat emprenedora d'un empresari que s'inicie en el sector de les activitats maritimopesqueres.  
f) S'ha analitzat el concepte de risc com a element inevitable de tota activitat emprenedora.  
g) S'ha analitzat el concepte d'empresari i els requisits i les actituds necessaris per a desenvolupar l'activitat empresarial.  
h) S'ha descrit l'estratègia empresarial i s'ha relacionat amb els objectius de l'empresa.  
i) S'ha definit una idea determinada de negoci de l'àmbit de les activitats maritimopesqueres, que servirà de punt de partida per a l'elaboració d'un pla d'empresa.  
2. Defineix l'oportunitat de creació d'una petita empresa, valora l'impacte sobre l'entorn d'actuació i incorpora valors ètics.  
  
Criteris d'avaluació:  
a) S'han descrit les funcions bàsiques que es fan en una empresa i s'ha analitzat el concepte de sistema aplicat a aquesta.  
b) S'han identificat els components principals de l'entorn general que envolta l'empresa, especialment l'entorn econòmic, social, demogràfic i cultural.  
c) S'ha analitzat la influència en l'activitat empresarial de les relacions amb els clients, amb els proveïdors i amb la competència, com a integrants principals de l'entorn específic.  
d) S'han identificat els elements de l'entorn d'una pime del sector marítim pesquer.  
e) S'han analitzat els conceptes de cultura empresarial i imatge corporativa i la relació que tenen amb els objectius empresarials.  
f) S'ha analitzat el fenomen de la responsabilitat social de les empreses i la importància que tenen com un element de l'estratègia empresarial.  
g) S'ha elaborat el balanç social d'una empresa relacionada amb el sector maritimopesquer i s'han descrit els principals costos socials en què incorren aquestes empreses, així com els beneficis socials que produeixen.  
h) S'han identificat, en empreses relacionades amb les activitats del sector maritimopesquer, pràctiques que incorporen valors ètics i socials.  
  
i) S'ha dut a terme un estudi de viabilitat econòmica i financera d'una pime relacionada amb el sector marítim pesquer.  
3. Realitza activitats per a la constitució i la posada en marxa d'una empresa, selecciona la forma jurídica i identifica les obligacions legals associades.  
Criteris d'avaluació:  
a) S'han analitzat les diferents formes jurídiques de l'empresa.  
b) S'ha especificat el grau de responsabilitat legal dels propietaris de l'empresa, en funció de la forma jurídica triada.  
c) S'ha diferenciat el tractament fiscal establit per a les diferents formes jurídiques de l'empresa.  
d) S'han analitzat els tràmits que exigeix la legislació vigent per a la constitució d'una empresa.  
e) S'ha realitzat una cerca exhaustiva de les diferents ajudes per a la creació d'empreses relacionades amb el sector marítim pesquer, a la localitat de referència.  
f) S'ha inclòs en el pla d'empresa tot el que fa referència a l'elecció de la forma jurídica, l'estudi de viabilitat economicofinancera, els tràmits administratius, les ajudes i les subvencions.  
g) S'han identificat les vies d'assessorament i gestió administrativa externes existents a l'hora de posar en marxa una pime.  
4. Realitza activitats de gestió administrativa i financera d'una pime, identifica les principals obligacions comptables i fiscals i emplena la documentació.  
Criteris d'avaluació:  
a) S'han analitzat els conceptes bàsics de comptabilitat, així com les tècniques de registre de la informació comptable.  
b) S'han descrit les tècniques bàsiques d'anàlisi de la informació comptable, especialment referent a la solvència, la liquiditat i la rendibilitat de l'empresa.  
c) S'han definit les obligacions fiscals d'una empresa relacionada amb el sector maritimopesquer.  
d) S'han diferenciat els tipus d'impostos en el calendari fiscal.  
e) S'ha emplenat la documentació bàsica de caràcter comercial i comptable (factures, albarans, notes de comanda, lletres de canvi i xecs, entre altres) per a una pime relacionada amb el sector maritimopesquer i s'han descrit els circuits que aquesta documentació recorre en l'empresa.  
f) S'han identificat els instruments principals de finançament bancari.  
g) S'ha inclòs tota la documentació esmentada en el pla d'empresa.  
B. Continguts:  
a) Iniciativa emprenedora:  
Innovació i desenvolupament econòmic. Principals característiques de la innovació en les activitats maritimopesqueres (materials, tecnologia i organització de la producció, entre d'altres).  
La cultura emprenedora com a necessitat social.  
El caràcter emprenedor.  
Factors claus dels emprenedors: iniciativa, creativitat i formació.  
  
La col·laboració entre emprenedors.  
L'actuació dels emprenedors com a empleats d'una empresa relacionada amb les activitats de transport marítim.  
L'actuació dels emprenedors com a empresaris en el sector de les activitats de transport marítim.  
El risc en l'activitat emprenedora.  
L'empresari. Requisits per a l'exercici de l'activitat empresarial.  
  
Objectius personals versus objectius empresarials.  
Pla d'empresa: la idea de negoci en l'àmbit de les activitats de transport marítim.  
Bones pràctiques de cultura emprenedora en l'activitat de transport marítim i en l'àmbit local.  
b) L'empresa i el seu entorn:  
Funcions bàsiques de l'empresa.  
L'empresa com a sistema.  
L'entorn general de l'empresa.  
Anàlisi de l'entorn general d'una empresa relacionada amb el sector maritimopesquer.  
L'entorn específic de l'empresa.  
Anàlisi de l'entorn específic d'una empresa relacionada amb el sector maritimopesquer.  
Relacions d'una empresa relacionada amb el sector maritimopesquer amb el seu entorn.  
Relacions d'una empresa de relacionada amb el sector maritimopesquer amb el conjunt de la societat.  
La cultura de l'empresa: imatge corporativa.  
La responsabilitat social.  
El balanç social.  
L'ètica empresarial.  
Responsabilitat social i ètica de les empreses del sector marítim pesquer.  
c) Creació i posada en marxa d'una empresa:  
Concepte d'empresa.  
Tipus d'empresa.  
La responsabilitat dels propietaris de l'empresa.  
La fiscalitat en les empreses.  
Elecció de la forma jurídica. Dimensió i nombre de socis.  
Tràmits administratius per a la constitució d'una empresa.  
Viabilitat econòmica i viabilitat financera d'una empresa relacionada amb el sector maritimopesquer.  
Anàlisi de les fonts de finançament i elaboració del pressupost d'una empresa relacionada amb el sector maritimopesquer.  
Ajudes subvencions i incentius fiscals per a les pimes relacionades amb el sector maritimopesquer.  
Pla d'empresa: elecció de la forma jurídica, estudi de viabilitat econòmica i financera, tràmits administratius i gestió d'ajudes i subvencions.  
d) Funció administrativa:  
Concepte de comptabilitat i nocions bàsiques.  
Operacions comptables: registre de la informació econòmica d'una empresa.  
La comptabilitat com a imatge fidel de la situació econòmica.  
Anàlisi de la informació comptable.  
Obligacions fiscals de les empreses.  
Requisits i terminis per a la presentació de documents oficials.  
Gestió administrativa d'una empresa relacionada amb el sector maritimopesquer.  
  
  
12. Mòdul professional: Formació en centres de treball.  
Codi: 1180.  
  
A. Resultats d'aprenentatge i criteris d'avaluació:  
1. Identifica l'estructura i l'organització de l'empresa i les relaciona amb la mena de servei que presta.  
Criteris d'avaluació:  
a) S'han identificat l'estructura organitzativa de l'empresa i les funcions de cada àrea d'aquesta.  
b) S'ha comparat l'estructura de l'empresa amb les organitzacions empresarials tipus existents en el sector.  
c) S'han relacionat les característiques del servei i el tipus de clients amb el desenvolupament de l'activitat empresarial.  
d) S'han identificat els procediments de treball en el desenvolupament de la prestació de servei.  
e) S'han valorat les competències necessàries dels recursos humans per al desenvolupament òptim de l'activitat.  
f) S'ha valorat la idoneïtat dels canals de difusió més freqüents en aquesta activitat.  
2. Aplica hàbits ètics i laborals en el desenvolupament de la seua activitat professional d'acord amb les característiques del lloc de treball i amb els procediments establits en l'empresa.  
Criteris d'avaluació:  
a) S'han reconegut i justificat:  
- La disponibilitat personal i temporal necessària en el lloc de treball.  
- Les actituds personals (puntualitat i empatia, entre altres) i professionals (ordre, neteja i responsabilitat, entre altres) necessàries per al lloc de treball.  
- Els requeriments actitudinals davant de la prevenció de riscos en l'activitat professional.  
- Els requeriments actitudinals referits a la qualitat en l'activitat professional.  
- Les actituds relacionals amb el mateix equip de treball i amb les jerarquies establides en l'empresa.  
- Les actituds relacionades amb la documentació de les activitats realitzades en l'àmbit laboral.  
- Les necessitats formatives per a la inserció i la reinserció laborals en l'àmbit científic i tècnic de les competències del professional.  
b) S'han identificat les normes de prevenció de riscos laborals i els aspectes fonamentals de la Llei de prevenció de riscos laborals d'aplicació en l'activitat professional.  
c) S'han posat en marxa els equips de protecció individual segons els riscos de l'activitat professional i les normes de l'empresa.  
d) S'ha mantingut una actitud de respecte al medi ambient en les activitats desenvolupades.  
e) S'ha mantingut organitzat, net i lliure d'obstacles el lloc de treball o l'àrea corresponent al desenvolupament de l'activitat.  
f) S'ha responsabilitzat del treball assignat, i ha interpretat i complit les instruccions rebudes.  
g) S'ha establit una comunicació eficaç amb la persona responsable en cada situació i amb els membres de l'equip.  
h) S'ha coordinat amb la resta de l'equip i li ha comunicat les incidències rellevants que es presenten.  
i) S'ha valorat la importància de la seua activitat i la necessitat d'adaptació als canvis de tasques.  
j) S'ha responsabilitzat de l'aplicació de les normes i els procediments en el desenvolupament del seu treball.  
3. Prepara la planta propulsora i les màquines auxiliars per al viatge o la marea, col·labora amb el cap de màquines i/o oficials en les tasques de comprovació i de subministrament requerides.  
Criteris d'avaluació:  
a) S'han reconegut els espais i els equipaments essencials de la planta propulsora i de la maquinària auxiliar.  
b) S'han efectuat els preparatius i les comprovacions en la màquina per a iniciar maniobres amb seguretat i rendiment.  
c) S'ha col·laborat en l'elaboració de la documentació de màquines.  
  
d) S'han determinat els requeriments de combustibles, lubrificants i respectes de les màquines per a rendir el viatge planificat amb seguretat.  
  
e) S'han efectuat les comprovacions dels sistemes d'alarma i emergència governats des de la sala de màquines.  
f) S'han efectuat comunicacions amb el pont, de manera clara, i utilitzat la terminologia tècnica.  
g) S'han efectuat els registres de les activitats en el quadern de formació de l'alumne.  
h) S'ha mantingut una actitud respectuosa i participativa amb tots els membres de la tripulació.  
4. Compleix les comeses encomanades en operacions de maniobra i durant les guàrdies, ateses les indicacions del responsable i respecta els procediments i les normes de seguretat, protecció ambiental, registre de les activitats i qualitat, establides en l'empresa.  
  
Criteris d'avaluació:  
a) S'ha efectuat, sota supervisió, l'arrancada i la parada del motor propulsor i dels motors auxiliars, i s'ha complit la seqüència d'operacions establida i identificat els valors dels paràmetres durant les operacions.  
b) S'han identificat els processos d'acoblament de generadors en funció de la demanda energètica requerida durant les maniobres.  
c) S'han manejat els mitjans de control de propulsors i de govern durant les maniobres, conforme a les indicacions rebudes del cap de màquines.  
d) S'ha col·laborat en l'execució d'operacions de manteniment preventiu i correctiu previstes i esdevingudes en la guàrdia.  
e) S'han obtingut els paràmetres de funcionament que ha sol·licitat el responsable, mitjançant les observacions als instruments de mesura corresponents.  
f) S'han efectuat guàrdies de mar i de port d'acord amb els procediments establits en l'STCW i STCW-f, i s'han respectat en tot moment les ordres del responsable de la guàrdia.  
g) S'han efectuat operacions associades als tancs de l'embarcació d'acord amb la seqüència establida.  
h) S'han respectat les normes de seguretat laboral i protecció mediambiental d'aplicació en la màquina i en la zona de navegació, així com les normes de qualitat establides en l'empresa.  
i) S'han emplenat el quadern de màquines i els seients del registre de formació.  
5. Efectua, sota supervisió, treballs de manteniment en equips d'instal·lacions frigorífiques i de climatització, així com equips mecànics del parc de pesca, i compleix les indicacions rebudes del responsable a bord i les normes de seguretat, protecció ambiental i qualitat establides en l'empresa.  
Criteris d'avaluació:  
a) S'han identificat els ajustos que s'han d'efectuar en la regulació per a millorar el rendiment de la instal·lació, a partir de l'obtenció del seu cicle termodinàmic sobre un diagrama de pressió-entalpia.  
b) S'ha participat en l'ajust de paràmetres de regulació i control i en operacions de manteniment preventiu dels elements de la instal·lació frigorífica que així ho necessiten, d'acord amb la documentació tècnica.  
  
c) S'han efectuat operacions de neteja, ajust i greixatge d'equips mecànics del parc de pesca i s'ha verificat el seu funcionament.  
d) S'han identificat les causes d'una avaria o disfunció, real o suposada, i la seqüència d'operacions que cal efectuar per a procedir a la seua reparació sense causar nous danys.  
e) S'han desmuntat les tapes dels condensadors, comprovat l'estanquitat del feix tubular i l'estat dels electrògens.  
f) S'ha utilitzat una bomba hidràulica i s'ha interpretat manomètricament la pressió indicada per l'aparell de mesura.  
g) S'ha mostrat una actitud participativa i de treball en equip en el desenvolupament de les tasques encomanades.  
h) S'han efectuat els registres pertinents en el quadern de formació.  
  
B. Continguts:  
a) Identificació de l'estructura i organització empresarial:  
Estructura i organització empresarial del sector maritimopesquer.  
Activitat de l'empresa i la seua ubicació en el sector maritimopesquer.  
Organigrama de l'empresa. Relació funcional entre departaments.  
Organigrama logístic de l'empresa. Proveïdors, clients i canals de comercialització.  
Procediments de treball en l'àmbit de l'empresa. Sistemes i mètodes de treball.  
Recursos humans en l'empresa: requisits de formació i de competències professionals, personals i socials associades als diferents llocs de treball.  
Sistema de qualitat establit en el centre de treball.  
Sistema de seguretat establit en el centre de treball.  
b) Aplicació d'hàbits ètics i laborals:  
Actituds personals: empatia, puntualitat.  
Actituds professionals: ordre, neteja, responsabilitat i seguretat.  
Actituds davant de la prevenció de riscos laborals i ambientals.  
Jerarquia en l'empresa. Comunicació amb l'equip de treball.  
Documentació de les activitats professionals: mètodes de classificació, codificació, renovació i eliminació.  
Reconeixement i aplicació de les normes internes, instruccions de treball, procediments normalitzats de treball i altres, de l'empresa.  
  
c) Preparació de la planta propulsora i màquines auxiliars per al viatge o marea.  
Caracterització dels espais i equipaments del manteniment de la planta propulsora i maquinària auxiliar. Motor principal. Motors auxiliars. Equips auxiliars.  
Instal·lacions i serveis. Disposició de tancs.  
Control d'existències de combustibles i consums. Presa de combustible. Mesures preventives de seguretat i protecció mediambiental. Sonda de tancs. Maneig de les taules de calibratge.  
Transvasaments. Interpretació de plans. Seqüència d'operacions.  
Comprovació dels sistemes de seguretat, alarma i emergència. Sistemes contra incendis. Sistema de govern.  
Preparatius per a iniciar maniobres. Comunicacions. Comunicacions amb el pont.  
Utilització de la terminologia tècnica.  
Respecte a les normes de treball, comportament i convivència a bord.  
Ompliment de registres. Registres oficials. Registre de formació.  
  
d) Participació en la maniobra i guàrdia de màquines.  
Operacions d'arrancada. Motors auxiliars. Motor principal i equips necessaris.  
Maniobra. Operacions de control de la planta durant l'execució de les maniobres en port. Control de paràmetres.  
Control de la demanda energètica. Acoblament de generadors.  
Procediments de guàrdia d'acord amb el STCW i STCW-F. Control de paràmetres de funcionament de sistemes de propulsió, màquines auxiliars, govern, instal·lació elèctrica, sistemes automàtics de regulació i control, així com de les instal·lacions i equips que afecten la seguretat del vaixell.  
Operacions de manteniment preventiu programades durant la guàrdia.  
Comprovació de nivells i operacions amb tancs. Llastat. Transvasaments. Buidatge.  
Rebuidatge. Compliment de les normes de seguretat.  
Col·laboració en les operacions de manteniment correctiu davall la supervisió del responsable de la guàrdia. Compliment de les normes de seguretat.  
Compliment de la normativa de seguretat i de protecció mediambiental.  
Respecte a les normes de treball, comportament i convivència a bord.  
Registres de la guàrdia en el quadern de màquines i en el registre de formació.  
e) Manteniment d'equips en instal·lacions frigorífiques, de climatització i equips mecànics del parc de pesca.  
Interpretació de documentació tècnica. Instal·lacions de fred i sistemes de climatització del vaixell.  
Control i regulació de la instal·lació frigorífica i dels sistemes de climatització del vaixell.  
Operacions de manteniment preventiu de les instal·lacions de fred i sistemes de climatització. Neteja, greixatge i lubricació, ajust dels elements d'unió, correcció de jocs, alineacions, tesat de corretges de transmissió, entre d'altres.  
Operacions de manteniment preventiu d'equips mecànics del parc de pesca.  
Neteja, ajust i greixatge. Verificació del seu funcionament.  
Diagnosi d'avaries freqüents.  
Participació en treballs de manteniment correctiu. Preparació de la zona de treball. Seqüència d'operacions. Maneig dels equips i materials.  
  
Compliment de la normativa de seguretat i de protecció mediambiental.  
Respecte a les normes de treball, comportament i convivència a bord.  
Ompliment de registres.  
  
  
ANNEX II  
Seqüenciació i distribució horària setmanal   
dels Mòduls professionals  
  
Cicle formatiu de grau mitjà: Manteniment i Control de la Maquinària de Vaixells i Embarcacions  
Mòdul professional Duració  
(hores) Primer curs (h/setmana) Segon curs  
 2 trimestres (h/setmana) 1 trimestre  
(hores)  
1172. Manteniment de la planta propulsora i maquinària auxiliar 224 7   
1173. Procediments de mecanització i soldadura en vaixells i embarcacions 224 7   
1175. Manteniment de les instal·lacions i màquines elèctriques en vaixells i embarcacions 192 6   
1178. Formació i Orientació Laboral 96 3   
1179. Empresa i iniciativa emprenedora 64 2   
0156. Anglés 96 3   
Horari reservat per a la docència en anglés 64 2   
1174. Regulació i manteniment d'automatismes en vaixells i embarcacions 176 8   
1176. Instal·lació i manteniment de maquinària de fred i climatització en vaixells i embarcacions 176 8   
1177. Procediments de guàrdia de màquines 66 3   
1032. Seguretat marítima 132 6   
1033. Atenció sanitària a bord 66 3   
CV0002. Anglés tècnic II-M. Horari reservat per a la docència en anglés 44 2   
1180. Formació en centres de treball 380 380  
Total en el cicle formatiu 2.000 30 30 380  
  
  
  
ANNEX III  
Professorat  
  
A. ATRIBUCIÓ DOCENT  
  
MÒDULS PROFESSIONALS Especialitat del professorat Cos  
CV0002.Anglés tècnic II-M Anglés - Catedràtic d'Ensenyament Secundari  
- Professor d'Ensenyament Secundari  
  
  
  
B. FORMACIÓ INICIAL REQUERIDA AL PROFESSORAT DE CENTRES DOCENTS DE TITULARITAT PRIVADA O D'ALTRES ADMINISTRACIONS DIFERENTS DE L'EDUCATIVA  
  
MÒDULS PROFESSIONALS REQUISITS DE FORMACIÓ INICIAL  
CV0002.Anglés tècnic II-M Els indicats per a impartir la matèria d'Anglés, d'Educació Secundària Obligatòria o Batxillerat, segons estableix el Reial decret 860/2010, de 2 de juliol, pel qual es regulen les condicions de formació inicial del professorat dels centres privats per a exercir la docència en els ensenyaments d'educació secundària obligatòria o del batxillerat (BOE 17)  
  
  
  
  
ANNEX IV  
  
Mòdul professional: Anglés tècnic II-M  
Codi: CV0002  
  
A. Resultats d'aprenentatge i criteris d'avaluació.  
1. Produeix missatges orals senzills en llengua anglesa, en situacions habituals de l'àmbit social i professional de l'empresa reconeixent i aplicant les normes pròpies de la llengua anglesa.  
Criteris d'avaluació:  
a) S'han identificat missatges de salutacions, presentació i comiat, amb el protocol i les pautes de cortesia associades.  
b) S'han utilitzat amb fluïdesa missatges proposats en la gestió de cites.  
c) S'ha transmés missatges relatius a justificació de retards, absències, o qualsevol altra eventualitat.  
d) S'han emprat amb suficient fluïdesa les expressions habituals per al requeriment de la identificació dels interlocutors.  
e) S'han identificat missatges senzills relacionats amb el sector.  
2. Manté conversacions en llengua anglesa, senzilles i rutinàries del sector interpretant la informació de partida.  
Criteris d'avaluació:  
a) S'ha utilitzat un vocabulari tècnic bàsic adequat al context de la situació.  
b) S'han utilitzat els missatges adequats de salutacions, presentació, identificació i altres, amb les pautes de cortesia associades dins del context de la conversació.  
c) S'han atés consultes directes telefònicament amb suposats clients i proveïdors.  
d) S'ha identificat la informació facilitada i requeriments realitzats per l'interlocutor.  
e) S'han formulat les preguntes necessàries per a afavorir i confirmar la recepció correcta del missatge.  
f) S'han proporcionat les respostes correctes als requeriments i instruccions rebuts.  
g) S'han realitzat les anotacions oportunes en anglés en cas de ser necessari.  
h) S'han utilitzat les fórmules comunicatives bàsiques més usuals utilitzades en el sector.  
i) S'han comprés sense dificultat els punts principals de la informació.  
3. Ompli documents rutinaris de caràcter tècnic en anglés, reconeixent i aplicant les normes pròpies de la llengua anglesa.  
Criteris d'avaluació:  
a) S'ha identificat un vocabulari bàsic d'ús general en la documentació pròpia del sector.  
b) S'ha identificat les característiques bàsiques i dades clau del document.  
c) S'ha analitzat el contingut i la finalitat de distints documents tipus d'altres països en anglés.  
d) S'han omplit documents professionals relacionats amb el sector.  
  
e) S'han redactat cartes d'agraïment a proveïdors i clients en anglés.  
  
f) S'han omplit documents d'incidències i reclamacions.  
  
g) S'ha rebut i remés correu electrònic i fax en anglés amb les expressions correctes de cortesia, salutació i comiat.  
h) S'han utilitzat les ferramentes informàtiques en la redacció i ompliment dels documents.  
4. Redacta documents senzills de caràcter administratiu/laboral reconeixent i aplicant les normes pròpies de la llengua anglesa i del sector.  
Criteris d'avaluació:  
a) S'ha identificat un vocabulari bàsic d'ús general en la documentació pròpia de l'àmbit laboral.  
b) S'ha elaborat un currículum seguint el model europeu (Europass) o altres propis dels països de parla anglesa.  
c) S'han identificat bosses d'ocupació en anglés accessibles per mitjans tradicionals i utilitzant les noves tecnologies.  
d) S'ha redactat la carta de presentació per a una oferta d'ocupació.  
  
e) S'han descrit les habilitats personals més adequades a la sol·licitud d'una oferta d'ocupació.  
f) S'ha inserit un currículum en una borsa d'ocupació en anglés.  
  
g) S'han redactat cartes de citació, rebuig i selecció per a un procés de selecció en l'empresa.  
h) S'ha desenvolupat una actitud de respecte cap a les distintes formes d'estructurar l'entorn laboral.  
i) S'ha valorat la llengua anglesa com a mitjà de relació i enteniment en el context laboral.  
5. Interpreta textos, documents, conversacions, gravacions o altres en llengua anglesa relacionats amb la cultura general de negoci i empresa utilitzant les ferramentes de suport més adequades.  
Criteris d'avaluació:  
a) S'ha interpretat informació bàsica sobre l'empresa, el producte i el servei.  
b) S'han interpretat estadístiques i gràfics en anglés sobre l'àmbit professional.  
c) S'han aplicat els coneixements de la llengua anglesa a les noves tecnologies de la comunicació i de la informació.  
d) S'ha valorat la dimensió de la llengua anglesa com a mitjà de comunicació base en la relació empresarial, tant europea com mundial.  
  
B. Continguts:  
Missatges orals senzills en anglés en situacions pròpies del sector:  
  
- Recursos, estructures lingüístiques i lèxic bàsic sobre: presentació de persones, salutacions i comiats, tractaments de cortesia, identificació dels interlocutors, gestió de cites, visites, justificació de retards o absències, allotjaments, mitjans de transports, horaris, actes culturals i anàlegs.  
- Recepció i transmissió de missatges de forma: presencial, telefònica o telemàtica.  
- Sol·licituds i peticions d'informació.  
- Convencions i pautes de cortesia en les relacions professionals: horaris, festes locals i professionals i adequació al llenguatge no verbal.  
  
- Estils comunicatius formals i informals: la recepció i relació amb el client.  
Conversació bàsica en llengua anglesa en l'àmbit de l'atenció al client  
- Recursos, estructures lingüístiques i lèxic bàsic relacionats amb la contractació, l'atenció al client, queixes i reclamacions: documents bàsics. Formulació de disculpes en situacions delicades  
- Planificació d'agendes: concert, ajornament i anul·lació de cites.  
  
- Presentació de productes/serveis: característiques de productes/serveis, mesures, quantitats, serveis i valors afegits, condicions de pagament, etc.  
- Convencions i pautes de cortesia, relacions i pautes professionals, usades en l'atenció al client, extern i intern.  
Ompliment de documentació administrativa i comercial en anglés:  
  
- Interpretació de les condicions d'un contracte de compravenda.  
- Ompliment de documentació comercial bàsica: propostes de comanda, albarans, factures proforma, factures, documents de transport, documents de pagament o altres.  
- Recursos, estructures lingüístiques, i lèxic bàsic relacionats amb la gestió de comandes, contractació, intenció i preferència de compra, devolucions i descomptes.  
Redacció de documentació relacionada amb la gestió laboral en anglés:  
- Recursos, estructures lingüístiques, i lèxic bàsic relacionats amb l'àmbit laboral: currículum en distints models. Borses d'ocupació. Ofertes d'ocupació. Cartes de presentació.  
- La selecció i contractació del personal: Contractes de treball. Cartes de citació, admissió i rebuig en processos de selecció.  
- L'organització de l'empresa: llocs de treball i funcions  
Interpretació de textos amb ferramentes bàsiques de suport (TIC):  
- Ús de diccionaris temàtics, correctors ortogràfics, programes de traducció automàtics aplicats a textos relacionats amb:  
- La cultura d'empresa i objectius: distints enfocaments.  
- Articles de premsa específics del sector.  
- Descripció i comparació de gràfics i estadística. Compressió dels indicadors econòmics més habituals.  
- Agenda. Documentació per a l'organització de cites, trobades, i reunions. Organització de les tasques diàries.  
- Consulta de pàgines webs amb continguts econòmics en anglés amb informació rellevant per a l'empresa.  
C. Orientacions pedagògiques:  
Aquest mòdul conté la formació necessària per a l'exercici d'activitats relacionades amb les funcions d'atenció al client, informació i assessorament i compliment de processos i protocols de qualitat, tot això en anglés, incloent-hi aspectes com:  
- L'ús i aplicació de les diverses tècniques de comunicació per a informar i assessorar el client durant els processos de servei.  
- El desenvolupament i la formalització de processos i protocols de qualitat associats a les activitats del servei.  
Les activitats professionals associades a aquestes funcions s'apliquen fonamentalment en els processos propis del nivell de qualificació.  
La formació del mòdul contribueix a assolir els objectius generals del cicle formatiu i les competències del títol.  
Les línies d'actuació en el procés d'ensenyament aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació i les tècniques d'imatge personal utilitzant l'anglés.  
- Els processos de qualitat en l'empresa, la seua avaluació i la identificació i formalització de documents associats a la prestació de serveis en anglés.  
- La identificació, anàlisi i procediments d'actuació davant de queixes o reclamacions dels clients en anglés.  
  
  
ANNEX V  
Espais mínims  
  
Espai formatiu Superfície m²  
 30 alumnes 20 alumnes  
Aula polivalent. 60 40  
Espai de manteniment de màquines. 210 140  
Espai d'electricitat i electrònica. 90 60  
Espai de fluids. 90 60  
Sala de simulació. (1) 90 60  
Aula de seguretat Marítima. (2) 60 40  
Aula de primers auxilis. (2) 60 40  
Àrea de lluita contra incendis i supervivència. (3) 120 90  
  
  
(1) Pot ser substituït per embarcació específica per al desenvolupament del mòdul de guàrdia de màquines.  
(2) Poden compartir mateix espai.  
(3) Espais singulars no necessàriament ubicats en el centre de formació ni pertanyents a aquest.  
  
  
  
ANNEX VI  
Titulacions acadèmiques requerides per a la impartició dels mòduls professionals que conformen el cicle formatiu en els centres de titularitat privada, o d'altres administracions diferents de l'educativa.  
  
Mòduls professionals Titulacions  
1172. Manteniment de la planta propulsora i maquinària auxiliar  
1173. Procediments de mecanització i soldadura en vaixells i embarcacions  
  
1176. Instal·lació i manteniment de maquinària de fred i climatització en vaixells i embarcacions  
 - Llicenciatura, Enginyeria, Arquitectura o títol de Grau corresponent, o altres títols equivalents.  
- Diplomatura, Enginyeria Tècnica, Arquitectura Tècnica o títol de Grau corresponent, o altres títols equivalents.  
1174. Regulació i manteniment d'automatismes en vaixells i embarcacions  
1175. Manteniment de les instal·lacions i màquines elèctriques en vaixells i embarcacions  
1177. Procediments de guàrdia de màquines  
1032. Seguretat marítima  
0156. Anglés  
1033. Atenció sanitària a bord  
1178. Formació i orientació laboral  
  
1179. Empresa i iniciativa emprenedora - Llicenciatura, Enginyeria, Arquitectura o títol de Grau corresponent, o altres títols equivalents a l'efecte de docència.


Còpia Permalink ELI